
Cuvånt prevenitor 


Volumul de față prezintă cititorului câteva din aspectele 
definitorii ale imaginii ca fenomen polimorf, manifestat în 
variatele forme ale prezenței sale discursive. În pofida decon- 
certantei bogății de expresie a imaginilor ocurente în texte li- 
terare, ne confruntăm în esență cu un același proces de creaţie 
prin care discursul se propune nu doar în modul semantic ci 
şi în orizont imagistic. Textul vorbeşte și înfățișează, spune cu 
sens şi arată ceea ce spune. Am putea întrezări aici — oricât de 
insesizabil la prima vedere — un ecart retoric și prin urmare 
ontologic între spunere şi arătare, între acel ceva rostit și acel 
altceva iconic? Sau rostirea prin care sensul se manifestă, îşi 
creează propria imagine, arată mai mult decât spune, se dă ca 
apariţie ce covârșește ceea ce apare? Or nu ceea ce apare inte- 
resează demersul nostru exegetic, ci faptul că apare, că ceva se 
dăruiește în timp ce vorbeşte, se dă arătându-se în fel și chip, 
în modurile adesea paradoxale ale manifestării. Fără îndoia- 
lä, avem de a face cu o donaţie mărturisitoare, adeveritoare 
a posibilității de a fi a imaginii, potrivit orizontului ei de re- 
prezentare. Lucrul textului este de fapt lucrarea imaginației 
creatoare, producătoare de semnificaţii care se articulează 
într-un complex de vectori simbolici. Iar dacă, la acest nivel, 
imaginea dă de gândit, este pentru că ea nu e un cogitabil de- 
terminat ca atare, un obiect pe care gândirea îl vede întrucât 
este propriul ei produs, Gândirea e chemată să se infiltreze 
între imagine și model, în acel spaţiu al nedeterminării care 
o derutează, îi dejoacă intenţiile și-i răstoarnă presupoziţiile. 

Ea intră într-un câmp necunoscut, nevăzut, pe care trebuie 
să-l lumineze. Un intermediar interpretabil, comprehensibil 
doar în măsura în care el este cel care conduce înțelegerea, 
atrăgând-o la limita dintre vizibil şi invizibil. Nu un popas 
confortabil află ea aici, un loc de odihnă, ci un orizont din 
ce în ce mai îndepărtat, clarul de vedere al unei imagini fără 
frontiere. 

E de la sine înţeles că distanța pe care o face posibilă ima- 
ginea este tocmai mediul în care imaginea e posibilă, unde ea 
se naşte creând orizontul vizibil al sensului pe care îl arată. 
Un mediu specular, al reflectării manifestante, ca atare al spe- 
culaţiei care își deschide perspectiva, vede imaginea în trece- 
re, în trimiterea spre modelul reflectat. Alături de conceptul 
central al imaginii, înţeles ca fenomen viu ce infuzează struc- 
tura textuală dându-i pregnanţă și strălucire, alte concepte 
contribuie la conturarea demersului exegetic, precum imagi- 
narul, imaginaţia, simbolul, arhetipul şi mitul, bine definite 
de Elena-Andreea Verdeş în scurtele — dar necesarele — sale 
preliminarii teoretice. Interpretarea din perspectivă jungiană 
a celor trei basme populare româneşti, cu accent pe imaginea 
maleficului, dovedeşte fondul arhetipal al unui complex ima- 
ginar colectiv, stereotipia imaginilor avându-și rădăcina în- 
tr-o „mare imagine” specifică demonologiei primitive. Duali- 
tatea bine — rău, deşi are o soluţie cvasi-unanimă în structura 
narativă a basmului, pune cu (şi ca) necesitate răul, element 
privativ, contestatar, care dă forță de convingere binelui. Căci 
binele se creează doar în opoziţie cu un obiect constrângător, 
cu o imagine falsă ce poate fi anihilată cu atât mai eficient 
cu cât ea își accentuează mai apăsat prezenţa, Studiul de caz 
nuanţează nu doar poziţia metodologică ci şi = în special 
variatele ipostaze iconice ale maleficului. Răul apare astfel 


Cuvânt prevenitor 


drept spaţiul „speculativ” al unei perspective inverse, oglinda 
în care binele își vede reversul, chipul răsturnat. A vedea bine 
înseamnă a nega însăși această negaţie, a sparge oglinda. 

Tot în aria basmului, de data aceasta cult, se situează 
cercetarea Mariei Popa, având drept obiectiv descriptivul ca 
precipitat iconic. Este vorba, în basmul eminescian mai în- 
tâi, de o strategie descriptivă rafinată, care debutează printr-o 
imagine abstractă (îndemnând la meditaţia filosofică), pen- 
tru a se condensa apoi în momentul crucial, conform teh- 
nicii baroce. Somnul și visele reprezintă elemente fertile în 
constituirea imaginii. În oglinda basmului imaginea visează, 
deschizând o perspectivă protensivă printr-o adevărată mise 
en abyme, pusă fie în adâncul somnului, fie în avântul zboru- 
lui. Cercetarea se dezvoltă în parametri comparativi, reflec- 
tare încrucișată prin care arhitectura imaginală a somnului la 
Charles Perrault (deși cronologic anterioară) continuă linii- 
le de forță ale scenariului oniric eminescian. Peisajele devin 
acum portrete (inclusiv imaginea silvestră) apăsate de spec- 
trul morţii, moartea ca model imaginal — printr-o sugestivă 
inversare de perspectivă — având rol de vehicul spre lumină. 

Tipologia personajului cantemirian din Iszoria ieroglifică 
pe care o studiază Rareș Şopterean operează conform ima- 
ginilor propuse de masca alegorică, revelatoare a dinamicii 
dialectice dintre referință și ficțiune. Nu e doar o strategie 
retorică, întrucât prin palimpsestul construcției imaginale se 
întrevăd portrete ideale și metatore specifice basmului popu- 
lar românesc. Dubla funcţie a măștii e bine pusă în valoare, 
ţinând cont de faptul că masca îmbracă și dezbracă persona- 
jele, acoperind identitatea și descoperind — prin desemnare 

indirectă — valori spirituale universale, Ceea ce e mascat nu 
e ascuns, precum invizibilul din spatele vizibilului; fără să se 

arate pe faţă, transpare într-o imagine fidelă, elocventă prin 
asemănare, Astfel că modelul portretistic reconstituie o lume 
de basm în care personajele sunt imagini de sine stătătoare, 
într-atât de convingătoare încât, trecând prin procesul fictio- 
nalizării (obliterare cu funcție estetică), dobândesc o existen- 
pă reală, o autonomie ontologică (trans-estetică) de necon- 
testat, 

Pe urmele lui Albert Béguin, imaginea romantică e văzu- 
tă de Laurențiu Băcan în trei ipostaze definitorii. Mai întâi, 
ca reprezentare a iubirii, ea intră în compoziţia unor tablouri 
complexe, hrănind din interior apariţia sa exterioară. În Rosu 
și Negru bunăoară, modul său de a se propune duce la o len- 
tă distrugere de sine, astfel încât, în final, se autodevorează 
înecându-se în propria manifestare. Apoi, ca reprezentare a 
istoriei sublimate „artistic” (tot la Stendhal), imaginea face 
parte dintr-o elocventă strategie a persuasiunii, încercând să 
se substituie celei reale, subminând-o prin sublimare. Ima- 
ginea de fațadă e împinsă în spate, acoperită de imaginea de 
substrat care iese în faţă. În sfârșit, întrucât fenomenul mor- 
ţii nu are imagine proprie, creatorii romantici i-au schimbat 
sensul; făcând moartea (pre)vizibilă, o arată aşa cum ea nu 
este. Prin procedeul acestei inversiuni estetice, ea își poziti- 
vează potența, dobândind funcţie soteriologică. Altfel spus, 
moartea e bună, dizolvă finitudinea. Nu mai e negativul im- 
posibilului oricărui posibil, ci tocmai contrariul: idealitatea 
posibilului absolut. AAA 

O cu totul altă perspectivă — insolită — se deschide în 
studiul lui Sebesi-Siită Ștefan, titlul indicând deja opţiunea 
metodologică și aria cercetării poeziei lui Daniel Turcea, ar 
cana alchimică reprezentând — in nuce = o poetică a căută- 
rii imaginii divine, O căutare în trepte, căci de la imaginea 

infernală (a lumii decăzute) din Entropia până la resurecția 
luminii în imaginea beatitudinii din Epifania, calea esoteri- 
că a iluminării alchimice reliefează două planuri ontologice, 
fizic şi metafizic. Dacă în primul volum setea de cunoaștere 
a divinului ia forma unor viziuni obscure, a unor imagini ten- 
sionate existențial, configurând geometria imaginală a unei 
(doar) posibile transcenderi în pragul morţii, în al doilea 
volum conversia spirituală propune imagini ale lumii subli- 
mate. Tot o geometrie, dar de data aceasta una transparentă, 
prin care apare — ex nihilo — ceea ce nu se poate şti, locul ce 
nu poate fi locuit. Un negativ ce pune în lumină, revelator al 
unui absconditum, cel ce face să transpară peisajul unui chip 
nevăzut care iese din ascundere. 

Mutaţiile pe care le suferă imaginea divinității în Psalmii 
lui Ștefan Aug. Doinaș sunt înregistrate de Andrada Mare 
drept interferenţe de natură iconică întrezărite în spațiul 
median al întâlnirii ipostatice dintre uman și divin. Un pro- 
ces sinergetic care cuprinde toate conexiunile ce definesc un 
parcurs apofatic. Întâlnim aici distincţia dintre imaginea ca 
întreg și imaginile contextuale, vibrația umbrei și febrilitatea 
reflexivă, interogaţiile abrupte, neliniștea fertilă. Viziunea 
antinomică e însă depășită, căci invocaţia psalmică se rosteş- 
te kerygmatic între aparent și inaparent, vizibil şi invizibil. 
Astfel încât zransimaginea divinului nu marchează absolutul 
unei prezențe inaccesibile ori paradoxul argumentului onto- 
logic. În poem, Dumnezeu lucrează sub acoperire, nenumit 
și nevăzut; autorevelarea lui e însuși lucrul textului, absența 
lucrătoare în transparența care se vede. Deschizând un alt 
orizont, raportul metanoic pune non-evidentul în lumină, 
creează mediul în care cuvântul e capabil să rostească nespu- 
sul și să arate mai mult decât spune. 

Sugestive incursiuni în substratul mitologic al romanului 
science fiction realizează Alexandru Pătrașcu în excursul său 
interpretativ despre ciclul Dune de Frank Herbert, În acest 
orizont arhetipal, imaginile = puse în adâncime — configu- 
rează totodată o separație și o împletire, reverberând pe mai 
multe planuri de manifestare. În plus, își schimbă proteic na- 
tura și locul, supuse unei continue metamorfoze, unei con- 
tradicţii creatoare — dialectice, am putea spune — , substitu- 
indu-se una alteia într-un carusel al reprezentării reciproce. 
Străbătând pragurile mitice ale inițierii (cu inserții inclusiv 
de natură biblică), personajele își rafinează imaginea, o pul- 
verizează în microimagini (hipertrofieri ale părții) ce nu exis- 
tă decât la nivelul imaginii cuprinzătoare (a unitotalității). 
Structura imaginală e complexă, caleidoscopică, paradoxală 
chiar, reflectând mereu dimensiunea opusă, perspectiva in- 
versă. Precum în tehnica pointilistă, tușele divizate se închea- 
gă în tot atâtea puncte ce alcătuiesc mozaical forma invizibilă 
a lumii. 

De la ipostazele iconice ale maleficului în basmul popu- 
lar și arhitectura imaginală a somnului în basmul cult, tre- 
când prin dialectica măștii în romanul alegoric cantemirian, 
imaginile romantice ale iubirii, istoriei şi morţii, arcana alb 
chimică ce subîntinde actul sublimării în geometria poetică 
a lui Daniel Turcea, trans-imaginea divinului invocată psal- 
mic în poezia lui Ștefan Aug. Doinaș, până la substratul mi- 
tic al unor microimagini ce alcătuiesc mozaicul romanului 
științifico-fantastic — toate aceste imersiuni în structura de 
adâncime a fenomenului imaginii dau seamă de extrema vari- 
etate a polimorfismului iconic, manifestat plenar şi nuanţat 
în creaţii dintre cele mai diverse. Este meritul autorilor aces- 


tor studii — doctoranzi în domeniul filologie ai Universității 

„Petru Maior”, Târgu-Mureş — de a fi investigat cu rigoare 
și finețe interpretativă acele câmpuri textuale în care apariția 
imaginii conferă semnificaţiilor posibilități elocvente — neli- 
mitate — de expresie și de afirmare. Le mulțumesc tuturor pe 
această cale. 


Dorin Ştefănescu 


IMAGINEA - CONCEPT CHEIE AL 
CRITICII MITIC-ARHETIPALE 


Elena-Andreea VERDEŞ 


I 
SCURTE PRELIMINARII TEORETICE 


Critica mitic-arhetipală utilizează, printre altele, noțiuni 
din psihologie, semiotică și antropologie care se constituie ca 
elemente ale unui sistem de credințe și reprezentări în toate 
culturile din toate timpurile, începând cu cele arhaice, dar 
şi ca elemente ale unui sistem ontologic, existenţial. Astfel, 
principalele concepte operatorii ale criticii mitic-arhetipale 
sunt: imaginea, imaginarul, simbolul, arhetipul și mitul. Din- 
tre acestea, cea mai importantă funcţie o are imaginea, aceas- 
ta aflându-se într-o strânsă corelaţie cu toate celelalte patru, 
împreună îndeplinind un rol deosebit de semnificativ — acela 
de a dezvălui cele mai adânci şi ascunse stări, trăiri şi senti- 
mente ale ființei umane, 


Imagine și imaginar — imaginaţie 


De regulă, orice dezbatere pe tema conceptului de ima- 
gine implică și o analiză a termenilor de imaginar şi imagina- 
ţie deoarece, în afara observării întrepătrunderii acestora, se 
impune și efectuarea unei distincţii nete între aceste noțiuni. 

Etimologic, cuvântul imagine provine din latinescul 

imago, -inis şi a intrat în vocabularul limbii române prin pre- 
luarea termenului image din limba franceză. Fiind un cuvânt 
polisemantic, dintre sensurile lui amintim următoarele: chip, 
figură, aspect, simbol, vis. 

Dicţionarul explicativ al limbii române definește imagi- 
nea ca fiind o „Reflectare de tip senzorial a unui obiect în 
mintea omenească sub forma unor senzații, percepții sau re- 
prezentări; [...] reprezentare plastică a înfățișării unei ființe, 
a unui lucru, a unei scene din viață etc., obținută prin desen, 
pictură, sculptură etc." 

În ceea ce priveşte conceptul de imaginar, datorită com- 
plexităţii sistemului de relaţii pe care le reflectă, acesta este 
definit în funcţie de viziunea pe care diferiţii autori o au față 
de imaginaţie. Acest lucru se poate observa și din definiția 
pe care Dicţionarul explicativ al limbii române o dă acestui 
termen: „Care există numai în imaginație; închipuit, fictiv, 
ireal? aceeaşi lucrare definind imaginația drept o „capaci- 
tate omenească de a crea noi reprezentări sau idei pe baza 
percepţiilor, reprezentărilor sau ideilor acumulate anterior; 
[...] închipuire, fantezie.” Ca atare, conceptul de imaginație 
poate fi definit, de exemplu, ca fiind un proces psihic prin 
care se creează noi imagini în urma selectării şi combinării 
unor elemente dintr-o experiență anterioară. 

Studiul imaginii, al imaginarului și al imaginaţiei a pre- 
ocupat cercetători din diverse domenii ca: filosofia (Jean 
— Jacques Wunenburger), poetica (Gaston Bachelard), psi- 
hanaliza (Sigmund Freud, Carl Gustav Jung), antropologia 
(Gilbert Durand), istoria mentalităților (Jaques Le Groff), 
! Academia Română, Dicţionarul explicativ al limbii române, Ediţia a l-a, 
Editura Univers enciclopedic, Bucureşti 1996, p.457. 

? Ibidem. 
? Ibidem, 

istoria religiilor (Mircea Eliade, Henry Corbin). 

Referitor la studiile efectuate în sfera filosofici, putem 
spune că dacă se analizează principalele teorii din filosofia 
contemporană asupra imaginii, a imaginarului ori a imagina- 
piei se observă un interes destul de scăzut în ceea ce priveşte 
acest domeniu și asta datorită faptului că majoritatea filoso- 
filor contemporani au rămas fideli interpretărilor filosofilor 
secolelor XVI — XVII (Descartes, Leibniz, Spinoza ș.a.) pen- 
tru care imaginea este un simulacru care suplinește realita- 
tea fiind, în cel mai bun caz, doar o formă asemănătoare cu 
aceasta, imaginația fiind asimilată cu o activitate producătroa- 
re de ficțiuni care își găsește justificarea numai în domeniul 
creaţiilor artistice. 

Un aport deosebit în reevaluarea rolurilor imaginii și ale 
dimensiunii simbolice în viața omului l-au avut psihologia și 
psihiatria, care au reușit să evidenţieze importanţa decisivă 
a imaginilor inconștiente ale visurilor în funcționarea reală 
a psihicului uman, precum și în domeniul creaţiei artistice. 
Acest lucru a fost observat și de Gilbert Durand, care preci- 
zează că „epoca noastră a devenit conștientă de importanța 
imaginaţiei simbolice în viaţa mentală datorită contribuţiilor 
din domeniul psihologiei și al etnologiei”*. 

Generarea procesului de creativitate artistică, precum și 
modul în care se realizează, a constituit o problemă pentru 
mulți specialişti din diverse domenii ale ştiinţei, însă rezolva- 
rea acesteia se datorează psihanalizei, iar meritul îi aparţine 
lui Sigmund Freud care a descoperit principala funcţie a ima- 
ginii, aceea de intermediar între subconștient şi conştient, de 
mesaj apărut în conștiință din fondul inconştient refulat al 
traducere din limba franceză de Muguraş Constantinescu şi Anişoara 


Bobocea, Editura Nemira, Bucureşti, 1999, p. 43, 

psihicului uman. Mai târziu, Carl Gustav Jung reușește să 
demonstreze rolul constructiv al imaginii în interiorul psi- 
hicului, elaborând idei noi potrivit cărora imaginile psihice 
reprezintă sursa tuturor imaginilor artistice, inclusiv a celor 
poetice, senzorialitatea și psihicul creatorului de artă, în ge- 
neral, fiind cele care dau eficacitate produsului creat, 

Aşadar, la psihologii clasici se poate observa o asimilare 
a imaginii cu dubletul mnezic al percepţiei”, senzaţia și per- 
cepţia având un rol capital în constituirea imaginilor artisti- 
ce, caracterul concret senzorial al imaginii fiind unul dintre 
principalele atribute ale acesteia, 

Acest aspect este acceptat și de criticul literar Ivor Arm- 
strong Richards care face următoarea precizare referitoare la 
imagine: „Ceea ce dă forță unei imagini nu este atât vioiciu- 
nea ei ca imagine, cât caracterul ei de fenomen mintal legat 
într-un mod specific de senzaţie.”€ 

În zona poetică se impune sublinierea afirmației lui Jean 
Burgos conform căreia imaginea adevărată nu este altceva 
decât „expresia unei realități trăite, netrimiţând la nimic an- 
terior ei înseși””, celelalte care fac trimitere la gândire, senza- 
ţie şi percepţie fiind imagini false, Acest punct de vedere este 
susținut și de Gaston Bachelard. 


$ Gilbert Durand, Structurile antropologice ale imaginarului. Introducere 
în arhetipologia generală, traducere de Marcel Aderca, Editura Univers 
Enciclopedic, Bucureşti, 1998, p. 22. 

6 Apud René Wellek, Austin Warren, Teoria literaturii, în româneşte de 
Rodica Tiniş, Studiu introductiv şi note de Sorin Alexandrescu, Editura 
pentru Literatură Universală, Bucureşti, 1967, p. 247. 

7 Jean Burgos, Pentru o poetică a imaginarului, traducere de Gabriela 
Duda și Micaela Gulea, Prefaţă de Gabriela Duda, Editura Univers, 
București, 1988, p, 27. 

Imagine și arhetip 


Fiecare imagine reprezintă unul sau mai multe arhetipuri 
care stau la baza simbolurilor și a miturilor, fiind „un izvor 
inconştient” pentru ultimele două. 

Etimologic, cuvântul arhetip derivă din latinescul arche- 
typum, precum și din grecescul arkhetypon (archt — origine şi 
typos — tip, model), iar Dicţionarul explicativ al limbii româ- 
ne îl definește ca fiind un „model, tip inițial după care se călă- 
uzeşte cineva; (în special) manuscris original al unei opere.” 

Conceptul de arhetip a fost creat de Platon cu semnifica- 
ţia de tip sau model originar, primordial, fiecare dintre păr- 
ţile universale și ancestrale ale raționamentului și intuiției. 
Fonduri de „imagini străvechi” esenţiale pentru trăirile psihi- 

ce, în general, Carl Gustav Jung le-a numit, la început, Urbil- 
der (imagini originare, primordiale) — termen preluat de la 
istoricul elveţian Jacob Burckhardt care îl utiliza sub forma 
de urtümliche Bilder (imagini arhaice) — apoi Dominanten 
des kollektiven Unbewuften (dominante ale inconştientului 
colectiv) ca, începând cu anul 1919, să le numească „arheti- 
puri”. 

Pentru C. G. Jung, „arhetipurile sunt complexe trăite, 
care se manifestă destinal, acționând în viața noastră cea mai 
intimă”? și care, reprezentând imaginile principale ale incon- 
ştientului colectiv care îl precede pe cel individual, apar şi 
reapar întotdeauna și pretutindeni, putând acţiona în arii 
culturale mai largi sau mai restrânse, unele dintre ele con- 
stituind structuri subiacente tuturor culturilor. Arhetipurile 


8 Academia Română, Dicţionarul explicativ al limbii române, ed. cit., p. 58. 
? C, G, Jung, În lumea arhetipurilor, traducere din limba germană, prefață, 
comentarii și note de Vasile Dem, Zamfirescu, Editura Jurnalul Literar, 
București, 1994, p, 69, 

sunt elemente informaţionale inconștiente — imagini pri- 
mordiale formate pe parcursul a mii de ani și imprimate în 
subconștient (imagini arhetipale) care, prin prelucrări psihi- 
ce conştiente, pot căpăta sens, pot lua forme imagistice, sim- 
bolice și metaforice apărând, astfel, în miturile și în basmele 
universale sub forme și înfățișări diferite de la o cultură la 
alta (fiecare popor putând avea propriile simboluri și propri- 
ile creații specifice aceluiași arhetip), însă factorii și motivele 
imaginilor arbetipale rămânând pretutindeni aceiași. Așadar, 
potrivit lui Jung, conţinutul propriu-zis al inconştientului 
colectiv îl reprezintă arhetipurile, care apar sub formă de 
imagini simbolice şi al căror număr nu este infinit, ci direct 
proporţional cu totalitatea experienţelor tipice universale 
(începând cu cele din vremuri străvechi și până în prezent) 
ale omenirii, funcția lor principală fiind tocmai aceea de a 
se face vizibile sub formă imagistică (imagini originare), de 
„experiență primordială” pe care o manifestă și ne-o transmit 
prin intermediul simbolurilor." 

Spre deosebire de Jung, Gilbert Durand utilizează cu- 
vântul „schemă” în locul celui de „arhetip” și, chiar dacă ac- 
ceptă observația psihologului elveţian referitoare la faptul că 
arhetipurile constituie matricea ideilor, stadiul de început al 
oricăror creaţii, el respinge opinia acestuia cu privire la carac- 
cerul înnăscut şi colectiv al imaginilor primordiale, precum și 
punctul de vedere referitor la existenţa unor rezerve mnezice 


sedimentate pe parcursul filogeniei. 

Adrian Marino, la rândul lui, observă că la Mircea Eliade, 
conceptul de arhetip dobândește două înţelesuri: unul geze- 
tic, care instituie prototipul unei experienţe sacre, caz în care 


„Fondul obscur 
ie a 


10 Referitor la concepţia lui Jung, cf. Dorin Ştelânescu, 
şi lumea imaginilor interioare”, în Poetica imaginii. O fenomenolog 
inaparentului, Editura Paideia, Bucureşti, 2015, pp. 164-180. 

are rol formativ, originar, şi altul þermeneutic, care prede- 
termină și organizează interpretarea diferitelor prototipuri, 


situaţie în care are rol de instrument hermeneutic paradig- 
matic?! 


Astfel, se poate concluziona că nucleul spiritual al între- 
gii umanități conține un număr finit de arhetipuri — ima- 
gini primordiale și dominante ale inconştientului colectiv. — 
ce transfigurează experiențele primordiale ale omenirii, ne 
emoţionează, influențează și fascinează și pe care, ulterior, le 
exprimăm prin simboluri și mituri. 


Imagine și simbol 


Din punct de vedere etimologic, cuvântul simbol provi- 
ne din grecescul symbolon și latinescul symbolum și înseam- 
nă semn de recunoaștere,» iar Dicţionarul explicativ al limbii 
române îl defineşte ca fiind un „semn, obiect, imagine etc. 
care reprezintă indirect (în mod convenţional sau în virtutea 
unei corespondențe analogice) un obiect, o ființă, o noţiune, 
o idee, o însușire, un sentiment etc.» 

Simbolului îi sunt atribuite următoarele faze și contexte 
literare şi descriptive: faza formală — unde simbolul este pre- 
zentat ca semn şi imagine, pentru că „un cuvânt, o expresie 
sau o imagine, folosite pentru a sugera un anumit lucru con- 
stituie simboluri atunci când pot deveni elemente distinctive 
într-o analiză critică”!4, faza mitică — unde acesta este văzut 


IEI E SE 
11 Adrian Marino, Hermeneutica lui Mircea Eliade, Editura Dacia, Cluj- 
Napoca, 1980, p.161. 


12 Despre simbol ca semn de recunoaştere sau „țandără pentru amintire” 
(tessera hospitalis), ct. Hans-Georg Gadamer, Actualitatea frumosului, 
Editura Polirom, laşi, 2000, pp. 99 ş. u. 

13 Academia Română, Dicţionarul explicativ al limbii române, ed.cit,, p. 987. 


4 24121. A, A Tag Via a = 
14 Northrop Frye, Anatomia criticii, în româneşte de Domnica Sterian Şi 

ca arhetip, unele arhetipuri fiind „atât de strâns legate de o 
anumită asociaţie convențională încât este aproape imposibil 
să nu o sugereze; un exemplu în acest sens este figura geome- 
trică a crucii care în mintea noastră se asociază cu moartea 
lui Cristos,” și faza analogică — unde este văzut ca o unitate 
perfectă. 

Plurivalența simbolului face obligatorie distincţia dintre 
formele lui figurative (alegorie, analogie, emblemă, parabolă 
etc.), care au în comun faptul de a fi semne care înlocuiesc și 
reprezintă ceva pe baza unei corespondențe analogice, con- 
venționale ori ontologice și imaginea simbolică.!$ Gilbert 
Durand” observă că pentru a-și reprezenta universul încon- 
jurător, conștiința umană dispune de două modalități și anu- 
me: gândirea directă, în care obiectul însuși este prezent prin 
senzaţie şi percepţie, şi gândirea indirectă, caz în care obiectul 
fiind absent este re-prezentat conștiinței de către o imagine, 
un simbol care trebuie descifrat și interpretat. 

Această distincţie se observă foarte bine în limba germa- 
nă unde corespondentul cuvântului românesc simbol este 
Sinnbild, acesta din urmă fiind un cuvânt compus din două 
cuvinte (Sinn = sens, înțeles și Bild = imagine), care împre- 
ună înseamnă „imagine cu sens, cu înțeles” sau „imagine 
semnificativă”. Această alăturare de cuvinte, sens + imagine, 
conferă cuvântului simbol o dublă apartenenţă: una ca sezzs/ 


ÎN IN => 
Mihai Spăriosu. Prefaţă de Vera Călin, Editura Univers, Bucureşti, 1972, p. 84. 
15 Ibidem. 

16 Gadamer distinge esenţa imaginii ca situare „la mijloc între două 
extreme”, adică între indicarea pură care este esenţa semnului şi suplinirea 
pură ca esențăa simbolului (Hans-Georg Gadamer, Adevăr şi metodă, 
Editura Teora, 2001, p. 123), 

17 Gilbert Durand, Aventurile imaginii. Imaginaţia simbolică. Imaginarul, 
ed, eit, p. 13. 

înțeles, reprezentând sfera logicii, a raționalului și care este 
subordonată conștiinței, și alta ca imagine, aparținând iraţio- 
nalului, fiind o imprimare în inconștient.? 

Conceptul de simbol a fost abordat de mai multe ramuri 

ale științei, precum psihologia, filosofia, antropologia, semi- 
otica, lingvistica etc., toate aceste discipline evidențiind, în 
primul rând, rolul și importanța gândirii simbolice, având în 
vedere că, prin natura și funcţiile sale omniprezente, simbolul 
reprezintă atât participarea afectivă cât și efectivă a omenirii 
la realitățile universului înconjurător, semnificaţiile simbolu- 
lui referindu-se întotdeauna la problemele fundamentale ale 
existenţei. 

Pentru C. G. Jung, simbolul, departe de a fi un simplu 
semn, constituie o imagine care încearcă să decripteze natura 
profundă a sufletului uman păstrând, în același timp, o pro- 
porție armonioasă între gândire și materie, între rațiune și 
emoție, o imagine primordială care poate fi considerată a fio 
engramă, un precipitat mnezic al unei trăiri spirituale care se 
repetă la nesfârșit. Psihologului elveţian a observat și faptul 
că visul este exprimat prin simboluri, ceea ce duce la conclu- 
zia că acestea au, în egală măsură, atât funcție expresivă cât și 
funcție impresivă, pentru că „pe de o parte, exprimă imagistic 
evenimentul intrapsihic și, pe de alta, impresionează acest 
eveniment — după ce au devenit imagine, după ce s-au «în- 
carnat» într-un material imagistic — prin conţinutul lor de 
semnificaţie, și astfel conduc mai departe fluxul procesului 


psihic. 


18 Despre imaginea semnificativă (Sinnbild) în filosofia lui Schelling, cf. 
Dorin Ştefănescu, op, cit., pp. 138-146. 

19 Jolande Jacobi, Psihologia lui C.G. Jung. O introducere în ansamblul 
operei, Cuvânt înainte de C.G. Jung, Traducere din germană de Daniela 
Ştefănescu, Editura Trei, București, 2012, p. 139. 

Simbolul s-a aflat și se va afla mereu în viața materială 
şi, mai ales, în cea spirituală a omului, pentru că „în esența 
cea mai ştearsă mișună simbolurile, omul cel mai « realist » 
trăieşte din imagini. [...] simbolurile nu dispar niciodată din 
actualitatea psihică: își pot schimba înfățișarea; funcția lor 
rămâne aceeași” Prin simboluri, omul se află într-o perma- 
nentă comuniune cu planurile mitice și arhetipale ale sacrali- 
tății, cu întregul univers în care este astfel integrat, iar aceasta 
pentru că, prin simbolurile moștenite din timpuri străvechi, 
umanitatea şi-a păstrat unitatea și continuitatea spirituală. 


II 
IMAGINEA MALEFICULUI ÎN BASM 
(STUDIU DE CAZ) 


Deoarece o discuţie în ceea ce privește funcţia imaginii 
în cadrul creaţiei literare presupune o dezbatere exhaustivă, 
o problemă care ar putea constitui tema unei teze în dome- 
niu, în cele ce urmează vom analiza acest aspect într-un suc- 
cint studiu de caz referitor la imaginea maleficului în basme. 
În acest sens, ne-am oprit la trei basme populare românești: 
Ginerele împăratului Roșu, Fata din dafini şi Zâna — Stelina. 


a) Originea și sensul răului 


Una dintre întrebările care i-a preocupat pe oameni me- 
reu este: de ce trebuie să existe și răul, și minciuna, și urâţe- 
nia,,.? La această întrebare s-a răspuns, pe scurt, că răul există 


2 Mircea Eliade, Imagini şi simboluri. Eseu despre simbolismul magico 
— religios, Prefaţă de Georges Dumézil, Traducere de Alexandra Reldescu, 
Editura Humanitas, București, 1994, p. 20, 


eee 

pentru că există şi binele, la fel și minciuna că există adevărul, 
iar urâțenia pentru că există frumosul. 

Ideea de dualism a fost prezentă dintotdeauna în reali- 
tatea de zi cu zi a oamenilor, iar despre rău se poate spune, 
fără a greşi, că s-a înfiripat aproape odată cu apariţia omului 
pe acest pământ. Astfel, potrivit mitologiei biblice, răul din 
lume provine de la duhurile necurate care sălășluiesc într-o 
adevărată împărăție a răului (Iadul) condusă de către Sata- 
na şi este rezultatul păcatului originar săvârșit de Adam prin 
încălcarea interdicţiei impuse de Dumnezeu de a nu mânca 
din rodul pomului vieții și cunoașterii binelui și răului, păcat 
moştenit de tot neamul omenesc. 

Imaginile maleficului din basmele românești impreg- 
nate de nuanţa neagră a întunericului, a legăturilor magice 
inferioare şi necurate, a haosului și lehamitei se învăluiesc 
într-un simbolism care îşi are rădăcinile într-un fond arhe- 
tipal, într-un substrat imaginar colectiv, fiind reprezentări 
ale arhetipurilor mitologiei universale împletite cu cele ale 
mitologiei poporului român și au fost prezente mereu în 


imaginile legate de lupta dintre bine şi rău, adevăr și min- 
ciună, dreptate și nedreptate, dintre frumos şi urât, dintre 
lumină şi întuneric. Astfel, personaje ca Balaurul, Zmeul, 
Ielele, Vâlva, Muma — Pădurii, Vrăjitoarea ş.a. sunt întru- 
pări ale forțelor subpământene (prezente în toate mito- 
logiile lumii), tărâmul celălalt constituind un lairmotiv al 
imapisticii malefice în marea majoritate a basmelor noastre. 
Chiar și stereotipia imaginilor maleficului din basme (de 
exemplu imaginea vrăjitoarei care, cu mici diferenţe, este 
aceeași în toate basmele româneşti și universale) trimite la 
concluzia că majoritatea acestora îşi au rădăcinile într-un 


arhetip, într-o imagine primordială (din categoria „marilor 

imagini” invocate de Jung), care amintește de o demonolo- 
gie primitivă. 

Aşadar, imaginile malefice din basmele românești au 
origini mitologice străvechi, precreștine, dar ele fac trimite- 
re, în mod cert, și la aceste duhuri necurate menționate în 
Scripturile creștine deoarece mitologia românească a fost in- 
Auenţată nu numai de către mitologiile popoarelor care au 
migrat în această zonă, ci, mai ales, și de mitologia creștină, 
stratul ei biblic îmbinându-se cu elementele păgâne într-un 
mod caracteristic doar acestui „creștinism cosmic”, cum, în 
mod sugestiv, a mai numit Mircea Eliade mitologia din spa- 
țiul carpato — danubiano - pontic. 

Maleficul ocupă un loc foarte important în conținutul 
basmelor ca dovadă faptul că majoritatea covârșitoare a aces- 
tora are ca temă triumful binelui asupra răului. Se poate spu- 
ne că basmele chiar pun răul ca necesitate pentru a contura 
caracteristicile binelui și pentru ca acesta, în final, să iasă în- 
vingător; altfel, în lipsa răului ca inamic decisiv, binele ar ră- 
mâne neobservat iar victoria lui nu ar mai exista, binele nea- 
vând niciun rival căruia să i se mai împotrivească și, deci, să se 
constituie ca atare. Antagonismul dintre formele benefice și 
cele malefice, ca imagine a dualității naturii umane, reprezin- 
tă un aspect tematico-stilistic deosebit de important în bas- 

me, el realizând un conflict și o confruntare captivante între 
cele două forțe oponente. Frumuseţea imagistică a basmului 
este conferită, în primul rând, de psihicul și senzorialitatea 
creatorului, iar în al doilea rând, de limbajul prin care acesta 
își transmite auditorului, respectiv cititorului, produsul ima- 
ginaţiei, analogia și comparaţia având un rol determinant şi 
în constituirea imaginilor malefice, a personificării şi con- 
curării răului, maleficul având nevoie de o imagine puternic 

trasată pentru ca antiteza cu binele să fie perfect accentuată, 
ca imagistica să își joace rolul fără cusur, 

Basmul este specia literară în care diviziunea dintre bine 
şi rău este cel mai clar reprezentată. Sensul răului constă în 
ruperea echilibrului, în abaterea de la normalitate, pentru ca 
binele să vină și să înlăture dezechilibrul creat, să reinstaureze 
normalitatea în urma victoriei finale care este, de fapt, victo- 
ria adevărului și a corectitudinii, drept idealuri și conduite la 
care omul aspiră dintotdeauna. Învățătura — că binele învin- 
ge întotdeauna răul — ce se desprinde din finalul basmelor își 
găsește sensul tocmai datorită conflictului dintre acești doi 
poli aflați într-o permanentă opoziţie. 


b) Manifestări ale maleficului 


În basm, imaginea răului se conturează în cea mai sum- 
bră, dizgraţioasă și întunecată notă posibilă, maleficul, care 
joacă un rol decisiv în construirea naraţiunii acestui gen 
literar, putând să apară în diferite moduri și forme însă cu 
atribute şi caracteristici stereotipe care, în cele din urmă, se 


adeveresc a servi, de fapt, aceluiași scop. Interpretarea din 
punct de vedere estetic a unui basm „trebuie să ia în conside- 
rare cele două planuri ale sale. Cel dintâi este planul prozaic, 
mai exact « prosastic », realist. [...] Al doilea plan este hie- 
roglific sau simbolic, mai limpede, poematic. El impune con- 
științei prin sugestii. 7! Ca imagine deja constituită, răul nu 
este prezentat în mod direct ca rău în sine (Făt — Frumos nu 
se luptă cu răul, ci cu spânul, zmeul sau balaurul), ci indirect 
prin personificare ori prin transfigurarea unor elemente ca 
spaţiul și timpul, de exemplu, răul întrupându-se în oameni 


'.Q, Călinescu, Estetica basmului, Editura pentru literatură, Bucureşti, 


1965, pp, 315 316, 

însemnați (spâni, cu părul roșu sau cu un evident handicap 
fizic), în animale, păsări, diferite obiecte etc. Acest fapt este 
subliniat şi de Dorin Ștefănescu care, făcând referire la uni- 
versul poetic, observă că „ceea ce este de prim abord și apare 
în textul unui poem este imaginea deja constituită, prinsă 
în rețeaua semnificaţiilor ca element al unei lumi imaginare. 
Este imaginea poetică textuală ca obiect al tematizării inter- 
pretative, chiar dacă înțelegem acest travaliu exegetic drept 
intev-pretatio, adică prestație intermediară, strecurarea prin- 
tre rândurile unui text. 7 

Zmei, balauri, vrăjitoare, spâni, păduri întunecate, pus- 
tiuri neumblate și alte forțe malefice mai mici ori mai mari 
există şi se răzvrătesc pretutindeni pe pământ și chiar sub el. 
Astfel, imaginea maleficului în basme poate să apară oriunde 
şi oricând sub formă de: 


— oameni demonici care apar în ipostaza de spân, om roșu, 
om însemnat, arap, ţigan, babă, vrăjitoare, mamă vitregă, ș.a.; 

— ființe monstruoase care reprezintă o imagine deja con- 
stituită a răului, ca balaurul, Muma Pădurii, Barbă-Cot, căp- 
căunul etc.; 

— reprezentări antropomorfe ca zmeul, zmeoaica, uriașul, 
zâna ș.a.; 

— animale și păsări malefice ca păianjenul, broasca, şarpe- 
le, mistrețul, respectiv corbul, pajura ș-a.; 

— fapte malefice ca vrăjitoria, blestemul, uciderea; 

— obiecte malefice care sunt vătămătoare (provoacă orbi- 
rea, de exemplu) sau chiar aducătoare de moarte. Ele pot apă- 
rea sub diverse forme ca măr, floare, elemente de vestimenta- 
ție, pieptene etc,; 


22 Dorin Ștefănescu, Poetica imaginii. O fenomenologie a inaparentului, 
3ditura Paideia, București, 2015, p. 16. 

- spaţii malefice care, de regulă, primesc acest atribut da- 
torită entităților demonice care sălășluiesc pe cuprinsul lor; 

- timpuri malefice care de obicei apar odată cu lăsarea 
serii și se termină odată cu apariția zorilor, interval în care 
oamenii cad mai ușor pradă forțelor necurate, miezul nopții 
aducând o maximă influență nefastă. 


În cele trei basme populare, pe care le vom analiza, ima- 
ginea maleficului apare în majoritatea formelor sub care el 
poate fi întâlnit în cadrul acestei specii literare. 


În basmul Ginerele împăratului Rosu, cules de Simion 
Florea Marian, omul demonic este reprezentat de Spân și ți- 
gan. În conștiința populară omul însemnat, care are un defect 
fizic din naştere, este considerat a fi aducător de nenorociri, 
motiv pentru care el trebuie evitat, stigmatizarea fiind o for- 
mă de denunțare a răului. Astfel, imaginea răului întruchi- 
pată în Spân reliefează apucăturile și fărădelegile de care este 
capabil un asemenea om. În basmul de faţă, Spânul este un 
răpitor, dar și o persoană lașă și agresivă: „Atuncea, numai ce 
văd că se repede asupra lor un om zdravăn, călare pe-un cal cu 
opt picioare. Omul ce s-a repezit asupra lor era Spânul de pe 
cealaltă lume, carele, cum ajunse la dânşii, răzând două pal- 
me bune și-ndesate feciorului, îi luă nevasta și se întoarse iară 
înapoi cu fuga cât puteau lua picioarele calului.” Asemeni 
omului însemnat și ţiganul este stigmatizat, alteritatea fiind 
considerată, în mentalitatea populară, ca un semn al răului. 
Țiganul reprezintă imaginea lăudăroşeniei fără nicio bază re- 
ală, a imposturii, a făţărniciei. În cazul pe care îl analizăm, ți- 
panul este un impostor, un mincinos care îşi arogă o faptă de 


23 *** Basmele românilor, vol, VI, Editura Curtea Veche Publishing, 


București, 2010, p. 32. 

vitejie săvârșită, în realitate, de altul, doar pentru a accede la 
mărire şi onoruri: „Între curtenii împăratului era și un ţigan, 
Acesta, cum a auzit că s-a dat de știre în toată împărăția să vie 
acela care a omorât pre zmei, ca să-i deie împăratul pre fiica 
sa de soție, pentru că a scos-o din mâna acestor iasme, deauna 
se duse la zmei, care încă nu erau aruncați de lângă foișorul 
fetei și de la fiecare zmeu luă câte un dinte și întorcându-se 
iară îndărăpt, a început a se lăuda și a se făli pe la toți câți îi 
întâlnea, că el a omorât pre zmei.” 
=. Tot în cuprinsul acestui basm, imaginea răului este repre- 
zentată şi prin făpturi antropomorfe, care se caracterizează, 
din punct de vedere fizic, prin faptul că au mai multe capete, 
gură uriașă, corp proeminent, pilozitate excesivă ș.a.m.d., iar 
din punct de vedere comportamental, sunt ființe certărețe, 
crude, răzbunătoare, uneori chiar hoaţe. Cu cât imaginile 
vizuale şi cele auditive care reprezintă aceste personaje sunt 
mai accentuate, cu cât aspectul lor fizic este mai respingător, 
iar zgomotul prin care își fac prezența mai puternic, cu atât și 
răul pe care îl întruchipează este mai adânc. Un astfel de per- 
sonaj este Zmeul care, ca inamic al reprezentantului binelui, 
este întotdeauna dotat cu o forţă pe măsura adversarului său, 
iar intensitatea zgomotului pe care o face la ivirea lui este di- 
rect proporţională cu puterea fizică pe care o deține: „Într-o 
vreme, numai ce aude și acesta un zgomot mare, un zgomot 
nu ca toate zgomotele, ci așa ceva ce ți se părea că se răstoarnă 
copacii cu rădăcinile în sus și zgomotul acela din ce în ce creş- 
tea tot mai tare și din ce în ce se apropia tot mai repede spre 
dânsul. Nu mult trecu, şi un zmeu cu şase capuri i se înfățișă. 
Acela era fratele mijlociu al zmeului din sara trecută. 
Zmeul acesta cum ajunse, fără să vorbească ceva, se în- 


hăță de capul feciorului, |...] Într-un târziu numai ce aude și 


em 


Imaginea - concept cheie al criticii mitic-arhetipale 29 


acesta că se mișcă pădurea din toate părțile. Zgomotul ce-l 
auzea el nu era zgomot ca zgomotele de mai nainte, ci era așa 
ceva, ce nu s-a mai pomenit pe podul pământului. Un vuiet, 
o zguduitură, ce ți se părea că iasă din fundul pământului şi 
totuși nu ieşea din pământ, și făcea un vuiet așa de mare, că ţi 
se părea că lumea se prăvălea, și totuși lumea nu se prăvălea, 
ci sta locului. 

Nu apucă însă a se învârti feciorul odată pe lângă foc şi 
numai ce vede că se apropie de el un zmeu cu nouă capuri. 

Acesta era fratele cel mai mic și mai voinic al zmeilor din 
sările trecute.” 

Dar nu numai zmeii sunt reprezentări antropomorfe care 
personifică răul, uneori şi zânele sunt cuprinse în imagistica 
maleficului. Tot așa este și cazul zânelor din acest basm care 
pentru cutezanța de a le încălca proprietatea aplică făptașului 
o pedeapsă crudă, scoaterea ochilor: „Numai una ţi-o spun 


din capul locului și anume nu cumva să te puie păcatul şi să 

i ieși de pe hotarul meu, când te vei duce cu oile în păscut, că 
= dincolodehotarulmeue moșiazânelor. Ele sunt de toate trei 
și tustrele-s surori și vai și amar de acela care pică în mâna lor 
și la strâmtul tău îţi vor lua și ţie vederile, precum mi le-au 
luat mie și-atunci vei face, ce vei începe?"%5 

Așadar, cu un chip foarte frumos și puteri nemărginite, 

zânele reprezintă imaginea răului care poate să se ascundă 
chiar sub un chip angelic, o imagine camuflată într-o repre- 
zentare iconică opusă. Puterile deținute sunt astfel, uneori, 
întrebuințate nu în scopuri benefice, ci în unele josnice și în- 
tunecate, după cum se spune în popor într-o atare situație: 
aparențele de multe ori înșeală! 


%4 Ibidem, pp. 9-10, 
25 Ibidem, p. 37. 

În acest basm, ca în multe altele de fapt, nu doar zânele 
săvârşesc acte malefice, ci chiar și personajele pozitive, Ast- 
fel, considerăm malefică hotărârea luată de cei trei frați de a 
i se tăia capul celui care nu respectă înțelegerea făcută: „Ce- 
lui ce i se va stinge focul sau va vedea sau va auzi, ori va păţi 
ceva peste noapte și va spune a doua zi fraților săi, aceluia i 
se va tăia capul, Acesta le-a fost sfatul și judecata” La fel, 
tot malefică este și pedeapsa pe care împăratul pune să i se 
aplice ţiganului pentru cutezanța josnică pe care a avut-o: „Și 
tocma pentru că nu știa altfel cum să-l pedepsească mai rău 
şi mai aspru pentru batjocura și scârba ce i-a făcut-o, porun- 
ci ca îndată să-l lege de coada a două iepe sirepe, care erau 
mai zburdalnice şi mai neînvățate și să le deie apoi drumul cu 
dânsul la largul lor. 

Această poruncă se și-ndeplini într-o clipită de ochi. 
Luară cu ghiontita pe țigan de după masă, de la cinste și le- 
gându-l fedeleș de cozile iepelor, le dete drumul. lepele, când 
văzură că oarece le gâdilă la picioare, au luat vânt și luând 
vânt au început a sforăi și a fugi mâncând pământul, făcând 
pe bietul ţigan mii de fărâmi, că nemică nu se alese din el.” 

Aceste întruchipări ale răului acționează, în general, la 
adăpostul întunericului, în gândirea populară noaptea re- 
prezentând timpul malefic, propice acțiunilor duhurilor ne- 
curate, Tot aşa şi Spânul o răpește pe prinţesă după lăsarea 
întunericului: „lacă într-o zi, ieşind ca totdeauna amândoi 
tinerii la preumblare, merseră așa de departe, că deşi înserase 
acuma demult ei tot nu se mai gândeau să se întoarcă”? Și 
zmeii apar tot noaptea ca să spulbere liniştea celui care pà- 


%6 Ibidem, p.71, 
27 Ibidem, p. 30, 
%8 Ibidem, p. 32. 

zeşte focul şi veghează ca ceilalți doi frați să aibă parte de un 
somn liniștit: „Străjerul însă făcu foc mare de la a cărui pară 
lumina toată poiana, se așeză apoi lângă foc și se uita în toate 
părțile, căci alta nici nu avea ce să facă, Și uitându-se el încolo 
Şi încoace, prin întunericul Nopții, iacă, într-o vreme, aude 
un zgomot mare prin pădure de ți se părea că toți copacii au 
început să se miște şi să se bată în cap. Zgomotul acela din ce 
în ce tot mai tare creștea și tot mai repede se apropia de dân- 
sul. Nu mult trecu şi un zmeu grozav, un zmeu cu trei capuri 
din care ieşea foc și pară, urâcios și fioros de-ți era mai mare 
groaza de dânsul, i se înfățișă feciorului străjer.% 


În basmul Faza din dafini, cules de N. D. Popescu, ma- 
leficul este reprezentat de imaginea balaurului. În viziunea 
populară balaurul este un monstru, un şarpe uriaș cu unul 
sau mai multe capete din gurile cărora aruncă foc, cu un corp 
acoperit cu solzi și o coadă pe care nu se dă în lături să o fo- 
losească în luptele în care este antrenat. El este considerat 
a fi cel care atacă și provoacă nenorociri, motiv pentru care 
trebuie anihilat: „Acu, în capătul pădurii ne așteaptă un ba- 
laur groaznic care înveninează văzduhul cu suflarea lui; pre- 
gătește-ți paloșul şi întărește-ți bine mâna ca să-i zbori capul 
numai cu o lovitură, că de unde nu, ţi-a luat Avram sporul. 
[...] Aşa făcu Făt frumos; cum văzu pe balaur că vine cu o 
falcă în cer și cu alta în pământ drept spre el, în loc să se în- 
grozească, căci era într-adevăr lucru de groază, sări cu un pas 
la stânga potecii și până să se întoarcă balaurul ca să-l îmbuce 
se repezi la dânsul și cu o lovitură de paloș îi reteză capul.” 
Balaurii apar în diferite locuri, atât ziua cât şi noaptea, repre- 


Ibidem, p. 8. 

zentând imaginea răului care este prezent oricând, oriunde și 
în diverse forme, iar luptele dintre ei și eroi sunt cu atât mai 
crâncene cu cât răul întruchipat de ei este mai mare, Imagi- 
nea apocaliptică a luptei împotriva balaurului este, de fapt, 
imagistica întunecată a răului care se luptă pentru supremație 
şi trebuie contracarat, Pentru a exemplifica acest fapt, în con- 
tinuare reproducem următorul pasaj din basm: „când văzu 
o dihanie mare și groaznică la înfățișare viind cu urgie mare 
spre dânșii aci zburând și aci târându-se pe pământ, Făt fru- 
mos, în loc d-a se speria de focul ce sufla pe nara dreptă și de 
viscolul ce ieşea din nara stângă, și în loc d-a lua la sănătoasa 
spre dreapta sau stânga ca să se dea la o parte înaintea urgiei 
sale, merse drept înainte-i și începu să răsucească paloșul dea- 
supra capului gata de lovit. 

Balaurul ajungând aproape de el, coti la dreapta și întoar- 
se capul cel vărsător de foc ca să prăpădească pe îndrăznețul 
ce-i călcase cuprinsurile, dar Făt frumos, mai iute ca vântul, 
repezi paloșul și cât te ștergi la un ochi, capul cel înflăcărat 


căzu la pământ. 

Balaurul scoase din piept un răget de durere de se cutre- 
mură pământul, și se întoarse numaidecât cu partea stângă 
ca să-şi îngheţe dușmanul, dar până să prindă de veste, căzu 
şi acest cap în țărână și după el la minut și celălalt care nu era 
bun de nicio treabă. 

Atunci începu să iasă din răni o gârlă de sânge negru şi 
puturos care năvăli spre Făt frumos întocmai ca vâjoiul la 
munte după o ploaie ca găleata, dar n-apucă s-ajungă până la 
el, căci calul dintr-o opintitură fu tocmai în slava cerului." 

Ca și în cazul zmeilor, nu toţi balaurii au aceeaşi forţă, iar 
imagistica malefică se succede de la mic înspre mare, într-o 


3) /bidem, pp. 88-89, 


m 


Imaginea - concept cheie al criticii mitic-arhetipale 33 


gradație hiperbolică: „- Acum, zise calul, o să dăm de frate- 
le cel mai mare și mai rău al celor doi balauri, care are șapte 
capete, dar să nu te înfricoșezi ci să sari bărbăteşte în cârca 
şarpelui între cele șapte capete și să te aţii cu paloșul gata: 
[...] Făt frumos se făgădui că va face întocmai, și când văzu o 
lighioană cât o namilă viind spre el furioasă ca ceasul rău și 
şuierând din câte șapte capete și vărsând foc și venin, el stătu 
pe loc, şi cum ajunse la o palmă de loc numai departe de el, se 
ridică în scări după cal drept pe gâtul șarpelui între cele şapte 
capeteaae 
În basmul de față, imaginea răului este reprezentată și 
sub forma blestemului malefic pe care bunica, o zână rea, îl 
aruncă asupra nepoatei pentru faptul că aceasta este rodul 
dragostei dintre o zână și un muritor, lucru de neconceput, 
uneori, în lumea lor: „ — Eşti frumoasă, să fii de mii de ori mai 
frumoasă și să nu îmbătrâneşti niciodată; însă inima ta să fie 


rece ca astă apă și să nu poţi iubi până ce inima ta nu se încălzi 
de o dragoste fără de veste. Pân-atunci oricine se va atinge de 
tine să împetrească, oricine va încerca să te fure să împetreas- 
că și oricine te va săruta înainte de răsăritul soarelui să împe- 
trească. Te osândesc să rămâi în veci fecioară, și să scapi de 
această vrajă numai atunci când vei iubi, să fii în veci de vânt 
nebătută și de soare neajunsă și să capeți mântuirea numai 
atunci când vântul te va bate și soarele te va ajunge. În sârșit 
vei scăpa atunci când vei face și tu ce a făcut şi muma ta, când 
vei iubi și tu un muritor, când vei fi şi tu de voinic sărutată 
la lumina soarelui cum a fost mama ta. Atunci tu vei putea 

fi fericită, vei putea trăi liniștită şi vei putea gusta dulceața 

acestei vieți. Tot atunci mumă-ta va scăpa din închisoarea la 

care am osândit-o, vraja care depărtează palatul ei de orice 


32 Ibidem, p. 90. 

pas omenesc va pieri și tatăl tău se va schimba iarăși în om și 
va putea trăi cu iubita sa în pace ani lungi și fericiţi. Ca să nu 
îmi ziceți însă că sunt rea, iată că îngăduiesc ca vitejii cei mai 
viteji dintre muritori să poată să vie pân-aci și să-ți vorbească 
în voie; însă ca păzitor al tău strașnic și neînduplecat îţi pun 
chiar inima ta. Numai atunci când se va putea îndupleca ea, 

numai atunci să scăpaţi.*? În folclorul românesc, blestemul 

este văzut ca un act de magie verbală rezultat al unei judecăți 

demonice ori al unei răzbunări malefice. 

Imaginea maleficului este reprezentată și de ținuturile apo- 
caliptice în care, întotdeauna, sălășuiește răul, imagistica aces- 
tora fiind pe măsura demonilor care le locuiesc: „ — Stăpâne, 
o să ne coborâm pe tărâmul celălalt și o să vezi lucruri ce n-ai 
văzut de când ești şi lighioane ce nu ţi-a trecut nici prin gând 
că se găsesc pe lume, dar să nu te sperii că te-ai dus pe copcă. 

- Fii pe pace, răspunse Făt frumos, și se coborâră ca o 
săgeată pe o câmpie întinsă plină de oase omenești. 

— „„. te păzeşte însă să nu te izbești sau să atingi cu ceva 
unul din aceste oase că te-ai prăpădit fără doar şi poate, că toa- 
te se vor scula de pe unde sunt şi se vor năpusti spre noi şi 
vor cădea peste noi grămadă de ne vor copleși cu greutatea lor. 
[...] Acum să te ţii și să vezi ce grozăvii erau înaintea ochilor 
lor. Maică Doamne ce mai de lighioni!, ce mai de dihănii!, ce 
mai de spurcăciuni groaznice!, parcă a tunat și le-a adunat: lei 
groaznici la înfăţişare, pardoşi setoși de sânge, inorogi cu trei 
coarne mari d-un stânjen, balauri înveninați, scorpii groaznice 
la vedere, râși fioroși, pisici sălbatice, vulturi uriași, ciuhurezi 

năprasnici, în sfârșit toate lighioanele cele mai primejdioase 
stau tolănite pe iarba verde și dormeau mai toate cu câte un 
ochi, care cum apucase și încotro le năpădise somnul prin mij- 


33 Ibidem, pp. 101-102, 

locul câmpiei.”” În basme, aceste spaţii sunt străbătute de Făt 
- Frumos mai mult sau mai puțin întâmplător, iar atmosfera, 
semnele și prevestirile malefice se succed odată cu primii pași 
făcuţi în ele. De cele mai multe ori, aceste spaţii nu se pot eli- 
bera de întunecatele imagini ale răului decât în urma confrun- 
tării dintre acesta şi bine ȘI ieșirea victorioasă a celui din urmă. 


Cel de-al treilea basm în care am analizat funcţia ima- 
ginii este Zâna — Stelina, basm cules de Tudor Pamfile şi 
unul foarte asemănător cu povestea Fraților Grimm, A/44 
ca zăpada și cei șapte pitici. În acest basm, imaginea malefi- 
cului este reprezentată de o zână invidioasă care se numea 
Frumoasa — Lumii și care era nimeni alta decât mama bună a 
zânei Stelina, maleficul ascunzându-se și de această dată, ca şi 
în basmul precedent analizat, acolo unde este cel mai puţin 
așteptat să se afle: „Că nu întotdeauna părintele se uită cu 
drag la feciorul lui și nu întotdeauna mama își piaptănă fata 
cu pieptene de corn și o îmbracă veşnic cu cămașă de in. [...] 
Acu”, cic-a fost odată o zână frumoasă, mântuirea pământu- 
lui; și așa de frumoasă, că nu se mai găsea alta pe faţa lumii la 
fel ca dânsa. Și-o chema Frumoasa — Lumii. Dar de ce? Apoi 
ușor lucru: pentru că una era. De, a fi avut ea multe bogății,- 
dar frumusețea ei era cea mai de seamă avere. Toată ziulica se 
gátea și se împodobea, iar seara, înainte de culcare, mergea la 
oglinda vrăjită și-o întreba: 


— Oglindă, oglinjoara mea, 
Spune-mi, că numai tu știi bine: 
Mai este cineva pe lume, 

Să fie mai frumoasă ca mine? 


Ibidem, pp. 85-89, 

lar oglinda năzdrăvană îi răspundea: 


- Stăpână, stăpână, multe chipuri frumoase-s pe lume, 
dar ca tine nu-s. 


Şi zâni-i venea să înnebunească de bucurie, Dacă și-ar fi 
putut ieși din oase și s-ar fi putut da de-o parte și să se potri- 
vească aidoma,ar fi luat câmpii, cred eu. 

Şi azi așa, mâine așa, poimâine tot pe astă cărare, iacă în- 
tr-o seară că-și întreabă din nou oglinda: 


- Oglindă, oglinjoara mea, 
Spune-mi, că numai tu știi bine: 
Mai este cineva pe lume, 

Să fie mai frumoasă ca mine? 

Şi i-a răspuns oglinda: 


— Stăpână, stăpână, mult eşti tu frumoasă pe lume, dar 
Zâna — Stelina te întrece cu zece. 

Când a auzit Frumoasa — Lumii una ca asta, cerul să fi pi- 
cat pe dânsa și pământul să-i fi fugit de sub picioare, şi nu s-ar 
fi mâniat într-atâta. Dar cine-mi era Stelina, rogu-te? Apoi 
chiar fata ei! Aşa! Și din clipa aceea nu mai putea Frumoasa 
— Lumii s-o vadă în ochi. În față, nu i-a spus un cuvânt dara 
luat-o în bețe, de mţnie și necaz, că-i găsea nod în papură la 
fieștecare lucru: că nu-i așa, că-i pe dincolo. Ba o ținea de rău, 
ba o blăstăma, până când, într-o zi i-a spus: 

— Să te duci, muiere, de la casa mea, că te omor; să te duci 
și înapoi să nu te mai întorci, 

Mama bună sau vitregă, invidioasă pe copiii ei ori ai so- 


35 Ibidem, pp. 21-22, 

tului, adesea este descrisă ca fiind o vrăjitoare care își folo- 
sește forțele în scopuri malefice și care, de multe ori, pentru 
a-și atinge țelul se transformă, ca să nu fie recunoscută, în 
babă, baba fiind considerată, în gândirea folclorică, drept o 
ființă vândută diavolului. Pentru a-și atinge scopul josnic și 
întunecat, baba nu ezită să se folosească de obiecte care în 
urma unei vrăji devin malefice, aducătoare de moarte. Acest 
fapt reiese foarte bine din următoarele fraze: „Într-o zi iaca 
vine la ușa bordeiului o babă uscată și moartă de drum; și 
baba se roagă de fată s-o lase să mâie peste noapte acolo. Și 
fata neștiind, nebănuind cine-i, o primeşte, că se arăta baba 
aşa de bucuroasă, că-ți venea să crezi că-i sfântă, nu altceva. 
Ba, după vorbă și sfat îndelungat, fata se învoieşte să-i caute 
baba în cap. Cataroiul atâta aștepta. Scoate din brâu o undrea 
lungă și-o străpunge pe fată drept în tâmple. Zâna — Stelina 
rămâne moartă locului, iar baba, care nu era altcineva decât 
preacurata de Frumoasa — Lumii, plecă, bătând din palme de 
bucurie, să ajungă acasă, să-și întrebe oglinda și să afle ce i-a 
mai spune. [...] Iar la un luminiș, unde-i păru și ei că se mai 


simte pe lume, iaca-i iese o babă bătrână, cu traista pe umeri. 
Şi-i zice baba: 

— Ara, nepoţico, da! nu ţi-i rușine să umbli aşa? Poate 
te-a vedea, suflețelule, cineva, că uite, umblă lumea încolo și 
încoace! Iaca tot am eu niște primeneli la mine; na-ţi o că- 
meșă, dar să bagi de seamă să n-o rupi, că de acolo de sub 
sprânceana dealului, purced să se întindă satele cu oamenii 
ieşiţi la munca câmpului. 

Srelina, bucuroasă peste măsură de întâlnire şi de dar, luă 
cămeșa din mâna babei și se îmbrăcă repede; dar, cum și-o 
puse pe ea, simţi o amorţeală și pică moartă la pământ. lar 
baba, afurisita de Frumoasa — Lumii, crăpând de bucurie, în- 

călecă pe calul dracilor și dete vânt spre curte, să ajungă în 
grabă, să-și întrebe oglinda de mai este ori ba pe lume femeie 
mai frumoasă ca dânsa." 

Şi în acest basm actul demonic este prezent, El este repre- 
zentat de blestemul malefic pe care Zâna - Stelina îl aruncă 
asupra mamei ei: „— Maică, măiculiță! strigă Zâna - Stelina, 
cineva pe lume mă chinuie, dar aceea 


Aibă patul cucului 

Şi hodina vântului. 

Că nici cucul n-are casă 
Şi nici vântul țar — aleasă! 


lar seara, cum era seara ceea frumoasă și linişte deplină în 
văzduh, iată că vine, de departe, așa un vuiet ca o împușcătură 
de pistol. Numai nu s-a lămurit ce era, ci tocmai peste o săp- 


tămână ajunse vestea și pe la bordeiul hoţilor, că Frumoasa 
— Lumii a plesnit de necaz că nu-și poate ucide fata.” 

Astfel, intenţia de bază și rolul vrăjitoarei (ale babei) și 
ale mamei vitrege (uneori chiar mamă bună) rămân aceleaşi, 
ambele fiind considerate imagini ale invidiei, egoismului 
și răutății care sunt denunțate în basme. Așadar, principala 
funcție a imaginii în basm este de a reflecta atributele binelui, 
respectiv ale răului, precum și lupta dintre aceste reprezen- 
tări, luptă din care învingător iese întotdeauna binele. 


Pa 


36 Ibidem, pp. 23-24, 

DESCRIPTIVUL ÎN BASMELE CULTE 
ROMÂNEȘTI ȘI FRANCEZE 


Maria POPA 


Basmele culte românești ale secolului al nouăsprezecelea, 
în esență, preţioase prin felul în care scriitorii au prelucrat 
subiectele şi motivele specifice creaţiei populare, au stat la 
baza dezvoltării literaturii fantastice de mai târziu. Basmul 
cult francez sau basmul de autor a cunoscut o mare expansiu- 
ne în timpul clasicismului, la sfârşitul secolului al șaprespre- 
zecelea. Aceste scrieri se remarcă printr-un mai pronunțat 
indice auctorial. Acum își fac apariţia basmele lui Charles 
Perrault, ale Doamnei d'Aulnoy, ale lui Jean La Fontaine, ale 
Domnişoarei L'Heritier sau Doamnei de Murat. Basmele cu 
zâne, considerate ca fiind invenţia lui Perrault şi a discipoli- 
lor săi, sunt construcţii culturale ale timpului, fiecare narați- 
une este o marcă originală făcută de prezent, iar diversitatea 
versiunilor unui basm sunt rezultatul muncii, al memoriei şi 


imaginaţiei povestitorilor.! 


! Catherine Velay-Vallantin, L'histoire des contes, Ed. Librairie Artheme 


Fayard, Paris, 1992, p. 27, 


a 

I 
IMAGINEA CARE VISEAZĂ 
ÎN BASMUL EMINESCIAN 


Proza lui Mihai Eminescu merită să fie citită pentru ceea 
ce este ea însăși, chiar dacă prozatorul se află în umbra poetu- 
lui. În scrierile sale de proză „valori noi își află aci începutul 
drumului lor prin lume.”?, afirmă Tudor Vianu. Eminescu 
e un povestitor fantastic care nu observă realitatea, ci și-o 
imaginează, într-un mod original, cu multiple semnificații. 
„Nimeni înaintea lui Eminescu și nimeni după el n-a reușit 
mai bine în acea pictură fantastică a realității. ? Descrierile 
fantastice apar în proza eminesciană și în basmul Fät-Frumos 
din lacrimă. Descrierea furtunii în momentul luptei dintre 
Făt-Frumos şi Mama Pădurilor are o semnificaţie spirituală: 
„Cerul încărunți de nouri, vântul începu a geme rece și a scu- 
tura casa cea mică în toate încheieturile căpriorilor ei. Șerpi 
roşii rupeau trăsnind poala neagră a norilor, apele păreau că 
latră, numai tunetul cânta adânc ca un proroc al perzărei. * 
Întreaga natură este personificată, apare ca o ființă însufle- 
ţită, cu puteri demonice. Tabloul este hiperbolizar, capătă 


dimensiuni uriașe. În momentul în care cele două forţe se 
află în luptă, natura se dezlănțuie. Punctul culminant este 
momentul când antagonistul, reprezentat de Muma Pădurii, 
este învins, Această înfrângere trezește furia naturii cosmi- 
ce, întruchipată într-o imagine apocaliptică, în care natura 
se descătușează, Trăirile celor două personaje sunt diferite. 


2 Tudor Vianu, Arta prozatorilor români, Editura Gramar, Bucureşti, 2000, 
p. 95, 


°? Ibidem, p. 9%, 


4 Antologia basmului cult,vol. 1, Pretaţă de loan Şerb, Editura pentru 
Literatură, Bucureşti, 1968, p. 57, 

Făt-Frumos „bău putere”, primește forţe noi, „un foc nestins 
îi cutreieră cu fiori de răcoare toți mușchii” și reușește să o 
nimicească pe „babă. Totul se află în mișcare, totul este per- 
sonificat, natura cosmică și natura terestră sunt un tot unitar, 
Asistăm la o metamorfoză totală. Cerul se preschimbă, „în- 
cărunțeşte de nouri”, preia înfățișarea Mumei Pădurii, vân- 
tul se face simțit şi auzit prin imaginile auditive și motorii, 
„geme rece”, scutură casa. Fulgerele — „șerpi roșii” — despică 
norii. Apele personificare „latră’, iar tunetele se mai aud în 
depărtare ca o prorocire a dezastrului. 

Dacă pe Alecsandri îl interesa pitorescul lucrurilor, pe 
Eminescu îl fascinează adâncimea lor morală, e de părere Vi- 
anu. Comparaţiile morale la Eminescu ilustrează o trăsătură 
vizibilă printr-una spirituală. Făt-Frumos împreună cu fata 
Genarului „fugeau prin noaptea pustie şi rece ca două visuri 
dragi”SAlte comparații au caracter diafan și fantomatic: faţa 
împărătesei era „mai albă ca argintul crinului”, „haina fetei 
Mumei pădurii „albă și lungă părea un nor de raze şi umbre”, 
ochii ei erau albaștri „ca undele lacului”, iar degetele „ca din 
ceară albă.” 

Simbolistica argintiului și auriului“ are o anumită rele- 
vanță iconică în contextul basmului. Imaginile cromatice din 
basm scot în evidență diferitele semnificații ale acestor me- 
tale prețioase. 

Aurul, prin tradiţie, este considerat cel mai preţios dintre 
metale, „metalul perfect." În India se spune că ar fi lumină 
minerală, la Eminescu acestă lumină fiind sugerată prin „ni- 


5 Antologia basmului cult,vol. 1, ed, cit. p. 56. 
6 Ibidem, p, 60, 


7 Ibidem, pp. 51-55. 
8 Cf Jean Chevalier, Alain Gheerbrant, Dicționar de simboluri, vol. l, 
Editura Artemis, Bucureşti, 1995, pp. 139, 154-157. 

sipul de au”, prin petalele „luturelui albastru stropit cu aur” 
Aurul e definit ca un produs al focului, solar, regal, divin. 
Imaginile din basm în care este decrisă sala palatului trimit 
la această semnificație, sala palatului susținută de „stâlpi și 
de arcuri, toate de aur” Aurul-lumină reprezintă simbolul 
cunoaşterii, nemurirea, În tradiția greacă, el evocă Soarele, 
prin fecunditate, bogăţie, centru al căldurii, dragoste, lăcaș 
al luminii, cunoaştere, strălucire, Părul împărătesei era „gal- 
ben, ca aurul, la fel era și părul Ilenei, tot de aur. Această 
strălucire înseamnă cunoaștere, dragoste, căldură. Aurul se 
mai asociază imortalității, inteligenţei cosmice active, atribu- 
indu-i-se proprietăţi apotropaice și tămăduitoare. În basm, 
„baia de aur”poate avea o astfel de proprietate curativă. 

Argintiul redă adâncimea expresivității. Analizând sim- 
bolistica argintului, acesta se raportează la Lună, aparţine 
lanțului simbolic lună-apă, fiind un principiu feminin, pasiv, 
lunar, apos, rece. E în contrast cu aurul care este un principiu 
activ, masculin, solar, diurn, produs de foc. Argintul cores- 
punde albului, iar aurul, galbenului. Alb și luminos, argintul 
este simbolul purității redat de transparenţa cristalului, de 
limpezimea apei de reflexele oglinzii, de strălucirea diaman- 
tului, prin „oglinda de argint sau luna care e de argint, cetate 
e„poleită cu argint.” La Eminescu umbrele sunt argintii, cri- 
nii sunt de argint, drumul împărătesc e acoperit cu prund de 
argint. În simbolistica creștină, argintul reprezintă înţelep- 
ciunea divină, așa cum aurul evocă dragostea divină pentru 
oameni,!? în basm icoana Maicii Domnului e „îmbrăcată în 
argint.” 

La Eminescu, „intensitatea fastuoasă a culorii deosebeşte 


9 Cf. Ivan Evseev, Dicţionar de simboluri şi arhetipuri culturale, Editura 
Amarcord, Timişoara, 1994, p, 15, 


10 Cf, Jean Chevalier, Alain Gheerbrant, op. cit, p. 139, 

basmul său de modelul popular în măsura în care separă 
un banchet princiar de un simplu ospăț țărănesc”"!, afirmă T. 
Vianu. Multitudinea pietrelor prețioase, aurul, argintul, in- 
tensificarea fabulosului, atitudinea descriptivă sunt evidente 
în acest sens. Eminescu se îndepărtează de linia tradițională, 
părăsind mijloacele atistice populare. Basmul eminescian are 
ceva gotic, remarcă G. Călinescu, prin casele cu arcuri înalte, 
lebede, viziuni lunare, dar miezul e adânc românesc.!? 
Eminescu păstrează structura populară a basmului, re- 
constituind episoadele și tipologia tradițională, într-o mani- 
eră romantică. Stereotipia basmului este înlocuită cu epite- 
tul poetic, peisajul e sensibilizat.'? Insula spre care porneşte 
Făt-Frumos seamănă cu insula lui Euthanasius din Cezara 
şi cu peisajul selenar din Sărmanul Dionis. „Luna răsărise 
dintre munți și se oglindea într-un lac mare și limpede, ca 


seninul cerului [...] în mijlocul lui, pe o insulă de smarand, 
înconjurat de un crâng de arbori verzi şi stufoși, se ridica un 
mândru palat de o marmură ca laptele."!* Peisajele lui Emi- 
nescu se aseamănă cu cele baroce, în măsura în care peisa- 
jul baroc se descoperă a fi o natură „inventată, organizată și 
perfecționată, în care detaliile pot fi reale, dar „ansamblul 
încetează să mai aparțină realităţii. "5 Condensarea imaginii 
în „momentul ei cel mai acut”, pe care o întâlnim în baroc, 
o remarcăm și la Eminescu. Astfel, basmul debutează prin- 


11 Tudor Vianu, op. cit., p. 101. 


12 Cf. G. Călinescu, Opera lui Mihai Eminescu, Editura Minerva, 
București, 1985, p. 283. 

PTN Eugen Simion, Proza lui Eminescu, Editura pentru Literatură, 
Bucureşti, 1964, p. 183. 

4 Antologia basmului cult, vol. |, ed. cit, p. 53, 

5. Diana Adamek, Ochiul de linx — Barocul şi revenirile sale, Editura 
Limes, Cluj-Napoca, 2004, p. 69. 

tr-o imagine abstractă, ce îndeamnă la meditaţie filozofică: 
„În vremea veche, pe când oamenii, cum sunt ei azi, nu erau 
decât în germenii viitorului, pe când Dumnezeu călca încă 
cu picioarele sale sfinte pietroasele pustii ale pământului... 
Surpriza și efectul neașteptat caracterizează o mare parte a li- 
teraturii baroce. În basmul eminescian, aceste tehnici le des- 
coperim în momente cheie ale povestirii: „Împărăteasa [...] 
atinse cu buza ei seacă lacrima cea rece și o supse în adâncul 
sufletului său. Din momentul acela ea purcese îngreunată”, 
„Ca prin farmec peri izvorul și copacii și Făt-Frumos trezit 
ca dintr-un somn lung, se uită împrejur. Atunci văzu chipul 
cel luminat al Domnului, ce mergea pe valurile mărei, care se 
plecau înaintea lui, întocmai ca pe uscat.” 7 

În Făt-Frumos din lacrimă adormirile și visele sunt dese. 
Basmul e „plin de somnuri”, afirmă G. Călinescu. Fata Mumei 
pădurii doarme pe umerii voinicului; Făt-Frumos, prefăcut în 
izvor, doarme până ce Dumnezeu îl trezește din acel „somn 
lung”. Genarul îi aruncă fetei sale o batistă în față, creându-i o 
stare de amnezie, asemănătoare somnului, baba miazănoapte 
doarme un somn cataleptic „întinsă pe laiţă și înțepenită ca 
moartă.” Aceeași babă îi dă lui Făt-Frumos mâncare prepa- 
rată cu somnoroasă care-i strecura un „somn de plumb prin 
toate vinele lui”18 Făt-Frumos mai doarme pentru a o vedea 
pe fata babei transformată în duh. Alături de mireasa lui, în 
patul de flori, somnul e binefăcător pentru împărăteasă ca- 
re-și recapătă vederea.” În culturile arhaice, somnul este aso- 
ciat morții temporare sau unei călătorii în lumea de dincolo. 


16 Antologia basmului cult, vol, 1, ed, cit, p.51. 
17 Ibidem, pp. 52-61, 
18 Antologia basmului cult,vol, 1, ed, cit., pp. 63-64. 


1? Cf, G, Călinescu, Opera lui Mihai Eminescu, Vol Il, Editura Minerva, 
București, 1976, pp. 175-176, 

În mitologia greacă, Somnul (Hypnos) este frate geamăn cu 
Moartea (Thanatos). Proba somnului, proba veghei este una 
din încercările eroului din basm. La romantici, somnul și vi- 
sul, visarea cu ochii deschişi (reveria) reprezintă modalitatea 
de a depăși contingentul și de a se confunda cu universul, de 
a se întoarce într-un timp mitic, fără azi şi fără ieri. Somnul 
la Eminescu e o imitație a Nirvanei şi un antidot al durerii. 

Visul, ca „simbol al aventurii individuale, atât de adânc 
înrădăcinat în intimitatea conștiinței și care iese de sub con- 
trolul propriului ei creator, ne apare drept expresia cea mai 
tainică şi mai impudică a ființei noastre”?! În Făr- Frumos din 
lacrimă starea de visare are un rol deosebit. Fata Mumei Pă- 
durilor îl visase pe Făt-Frumos în vreme ce torcea, cu ochii 
pe jumătate închiși; vede „într-un vis luciu ca oglinda” cum 
trebuie să fie îmbrăcată la nunta ei.” De remarcat că în oglin- 
da visului, imaginea nu trimite referenţial către o realitate 
dată în prezent, ci la una viitoare, ideală, abia dorită. Este, în 
termeni fenomenologici, o imagine protensivă, cu atât mai 
mult cu cât e sugestivă printr-o mise en abyme, pusă în adân- 
cul somnului. 

Spațiul oniric în Făt-Frumos din lacrimă este uşor de 
recunoscut. Eroul are parte de două nașteri divine, una din 
lacrima Fecioarei, a doua din porunca Domnului care reme- 
tamorfozează izvorul în ființă umană. Ioana Em. Petrescu 
va sintetiza imaginile onirice care apar în basmul eminesci- 
an: lumina, golul din vis, întinderile nesfârșite ale mării sau 
pustiul care sunt străbătute în spaimă, Palatul din insulă, al 
împăratului vecin, fratele de cruce al lui Făt-Frumos are toa- 


2 Cf, Ivan Evseev, op. cit., p. 178, 
Jean Chevalier, Alain Gheerbrant, op. cit., p. 454, 
Cf. G. Călinescu, Opera lui Mihai Eminescu, vol. I, ed, cit. p. 187. 

te caracteristicile onirismului eminescian: luna, apele, lacul, 
toate albastre și senine, apoi nisipul auriu, cerul sernin, insula 
cu pădure de „smaragd, palatul alb, strălucitor, sălile care au 
un „cromatism ritualizat”, de aur și argint, tăcerea adâncă din 
care se nasc, în visele propriu-zise, „plutiri de îngeri diafani și 
cântece joase”, asemănătoare ritualului funebru din slujba or- 
todoxă.? Florile din grădina Ilenei au luminiscenţe onirice: 
„Florile erau în straturi verzi și luminau albastre, roșie-închi- 
se și albe.” Urmăriţi de Genar, Făt-Frumos și fata au mișcări 
încete, lente, ineficiente, ca într-un vis: „Apoi li se păru că nu 
mai pot merge, asemene celor ce vor să fugă în vis și cu toate 
aceste nu pot.” Imaginaţia este ființa însăşi, ființa producă- 
toare a propriilor imagini și gânduri, afirmă Gaston Bache- 
lard. Această imagine înceată a celor două personaje creează 
„fiinţa terestră”, pe când mișcarea imaginată care devine dina- 
mică creează „ființa aeriană”. Făt-Frumos și fata aparţin celor 
două lumi și sunt legați prin pământ şi aer.” 

Luna, deasupra pădurii crescută din peria aruncată de 
Făt-Frumos, e „palidă” și trece „prin nouri suri ca o faţă lim- 
pede prin mijlocul unor vise turburi şi seci”? Din năframa 
aruncată în urmă, pentru a scăpa de Baba Miazănoapte, nu se 
întinde un lac de poveste, ci un „luciu întins, limpede, adânc, 
în a cărui oglindă bălaie se scălda în fund luna de argint și ste- 
lele de foc” Imaginea focalizează aici două dimensiuni, dar 


23 Cf. Ioana Em. Petrescu, Eminescu modele cosmogonice şi viziune 
poetică, Editura Universal Dalsi, Bucureşti, 2000, pp. 132-133. 


24 Antologia basmului cult, vol. 1, ed. cit., p. 55. 
25 Ibidem, p. 60. 


26 Gaston Bachelard, Aerul și visele, Eseu despre imaginaţia mişcării, 
Editura Univers, Bucureşti, 1997, p. 112, 


27 Antologia basmului cult, vol. 1, ed. cit, p. 65, 
7% Jbidem, p. 66. 

pe aceeași axă verticală, făcând posibilă „întâlnirea” iconică 
— speculară — între spaţiile de sus și cel de jos. Spațiile onirice 
prin care trece Făt-Frumos sunt întinderea infinită a pustiuri- 
lor din miez de noapte, răscolite de „schelete înalte” care urcă 
„drumul lunei”, pe un fundal de „muzică lunatecă...0 muzică 
de vis. 2 
Visul, în opera eminesciană e o prelungire și O repetare 
a existenţei treze”, afirmă Ioana Em. Petrescu. Iar visul ca 
stare de veghe, cu multiple semnificaţii, atinge la Eminescu 
culmi din cele mai înalte. Romanticii au acceptat aventura cu 
riscurile, șansele și eșecurile ei și au reînviat câteva mari mi- 
turi, așa cum afirmă Albert Beguin. Printre aceste se numără 
mitul Unităţii universale, al Sufletului lumii şi al Numărului 
Suveran, al Nopţii, al Inconştientului, mitul Visului în care 
imaginea devine simbol și limbaj mistic. Visul e o stare in- 
termediară între somn și veghe, un amestec a două moduri 
de conștiință, în care orice proces inconștient al creșterii 
fiziologice e presimţit în mod obscur.?! Mitul visului aduce 
și numeroase ispite printre care divinizarea inconştientului, 
renegarea celeilalte jumătăţi a vieţii. Visul nu mai este doar 
una din fazele vieții noastre în momentul în care ne regăsim 
în comunicare cu realitatea profundă. Geniul oniric pune 
în legătură momente despărțite în timp, ființe și obiecte 
depărtate în spaţiu. Visul și Noaptea devin simboluri prin 
care spiritul „exprimă spulberarea lumii sensibile.” Noaptea 
pentru romantici e absolutul la care ajungi prin înlăturarea 
lumii simţurilor, Romanticii au știut că visul „nu e fecund 
decât dacă prin el, insul ar putea deveni mai profund şi s-ar 


Ibidem, p. 67, 

* Cf. Ioana Em, Petrescu, op. cit., p. 128. 

31 CF, Albert Béguin, Sufletul romantic şi visul, Eseu despre romantismul 
german și poezia franceză, Editura Univers, Bucureşti, 1998, pp. 87-124. 

întoarce de acolo în viața conștientă”, văzută cu alţi ochi, „În 
inima visului sunt singur”, afirmă Albert Béguin, Lucrurile, 
ființele au o viață cu totul nouă, în faţa noii făpturi „care am 
devenit” În urma visului, totul se schimbă, ca după o lungă 
absenţă, iar „singurătatea visului ne scoate din jalnica noastră 
singurătate, Din străfundurile tristeţii care ne îndepărtase de 
viață, se înalță cântul celei mai curate bucurii, 

Alături de starea de visare, asociată somnului, în basm 
apare în repetate rânduri zborul. În mituri și în vise zborul 
exprimă o dorință de sublimare, de căutare a unei armonii íin- 
terioare, de depășire a conflictelor. Visul avântului în zbor se 
sfârşeşte în coșmar al căderii, ca expresie simbolică a realității 
trăie, a eșecurilor reale. Imaginea zborului este un substitut 
ireal al acţiunii care ar trebui înfăptuită.” Făt-Frumos o ră- 
peşte de trei ori pe fata Genarului. Prima dată „când se lumi- 
nă de ziuă”, a doua oară noaptea și a treia oară când „soarele 
era sus de tot”, „Zburau amândoi prin pustiiul lungului mă- 
rei, ca două abia văzute închegări ale văzduhului.” Gena- 
rul zboară şi el „ca spaima cea bătrână în urma fugiţilor”?. A 


doua răpire aduce din nou imaginea zborului, de data aceasta 
nocturn. „Ei fugeau cum fug, razele lunei peste adâncile va- 
luri ale mărei, fugeau prin noaptea putie și rece ca două visuri 
dragi”? În al treilea zbor ei merg prin aer foarte iute, încât se 
pare că pustiurile și marea fug, iar ei stau pe loc. 

Visul zborului, susţine Gaston Bachelard, este supus unui 
proces al „elementelor ușoare” și al „elementelor grele’, find 


32 Albert Béguin, op, cit., pp.512-516, 

Cf, Jean Chevalier, Alain Gheerbrant, op. cit, p. 487, 
Antologia basmului cult, vol. 1, ed. cit, p. 59. 

% Ibidem, 

36 Ibidem, p. 60, 


Descriptivul în basmele culte românești şi franceze 5] 


de două feluri, zbor uşor sau zbor greu. În jurul acestor carac- 
teristici cele două tipuri de zboruri acumulează bucurie sau 
suferință, avânt sau oboseală, activitate sau pasivitate, speran- 
ță sau regret, bine sau rău.” La Eminescu, zborul oniric este 
atât zbor greu cât și ușor. Primul și al doilea zbor este dificil, 
în măsura în care dușmanul, reprezentat de Genar, îi urmă- 
reşte și ei trebuie să prindă avânt, să se îndepărteze de el. Este 
un zbor obositor, al suferinței, deoarce Genarul îi ajunge și o 

ia pe fată de lângă Făt-Frumos. Al treilea zbor este cel ușor, 

deoarece antagonistul nu îi mai ajunge. Este zborul bucuriei, 

al speranței, al activităţii, al binelui. Zborul oniric şi-a atins 

scopul, este acea „călătorie imaginară” care angajează sub- 

stanța psihică.” 


II 
ARHITECTURA IMAGINALĂ A SOMNULUI 
LA CHARLES PERRAULT 


Prima poveste în proză a lui Charles Perrault, Frumoasa 
din Pădurea adormită, este „după toate aparențele cea mai 
lucrată”%, ea cunoscând trei versiuni: una în caietul de lux, 
alta în jurnalul „Mercure galant” și versiunea definitivă în vo- 
lumul din 1697. Povestea este compusă din două istorii, pe 
care editorii de literatură pentru copii le separă uneori: po- 
vestea Frumoasei care se înțeapă cu un fus și doarme 100 de 
ani, apoi este trezită de un Prinţ și episodul căpcăunei, mama 
Prințului care îi amenință pe copiii Frumoasei și pe prinţesă. 


37 Gaston Bachelard, op. cit., p. 25, 
Ibidem, p. 29, 


Muguraș Constantinescu, Poveștile lui Perrault, Discurs narativ şi 
simbolistică, Editura Universității Suceava, Suceava, 1996, p. 75, 

Marc Soriano stabilește două surse principale care au stat la 
baza poveștii. Prima este un fragment din Anciennes Chro- 
niques de Perceforest, din care s-a inspirat în scena zânelor 
care anunță darul și scena în care prințesa se înțeapă cu fusul. 
A doua sursă de inspiraţie este povestea Soarele, Luna și Ta- 
lia, de unde ar putea parveni structura generală a poveștii și 
mai ales motivul Frumoasei și al căpcăunei. Influența Penta- 
meronului lui Basile este simțită la anumite detalii, aici copiii 
se numesc Soarele și Luna, iar la Perrault Aurora și Zori-de zi. 
În afară de aceste surse livreşti, ar trebui admise și surse orale 
care explică „această impresie de coerență și unitate pe care 
o degajă povestea”, susține Soriano.“ Comentariul specialiș- 
tilor contemporani este rezervat în ce privește sursele orale, 
Marie Louise Tenèze descoperă doar patru versiuni ale aces- 
tei povești și consideră că în ciuda formei populare, povestea 
se leagă de surse livrești, Pentameronul de Basile şi două ope- 
re anonime din secolul al paisprezecelea. 

Povestea Frumoasa din Pădurea adormită este plasată sub 
semnul timpului. Somnul de o sută de ani al prinţesei, zâna 
bătrână care nu mai ieșise de cincizeci de ani, prințesa care se 
înțeapă la deget la cinsprezece-șaisprezece ani, Prințul care 
intră în castel după o sută de ani, ei îşi vorbesc patru ceasuri, 
cei doi soți trăiesc împreună, pe ascuns, doi ani, Căpcăuna 
vrea să-l mănânce pe nepotul ei după opt zile. Toate aceste 
precizări temporale „întăresc și evidențiază tema timpului şi 
„contrazic atemporalul specific poveștii tradiţionale”, e de 
părere Muguraş Constantinescu, 

În această poveste se remarcă prezenţa descriptivului ca 


De 
40 Mare Soriano, op, cit, p. 129, 


41 Muguraş Constantinescu, op. cit., p. 76. 

mișcare narativă dominantă. „Descriptivul embrionar”? 
apare încă din titlu, prin numele Frumoasa şi prin determi- 
nantul adormită. Dar, în mod evident, descriptivul e mai ales 
portretistic, iconic. Portretul Prințesei care nu este stereoti- 
pic ca în povestea tradițională, este prezentat din mai multe 
stări, de veghe sau somn și la vârste diferite. Un prim portret 
este cel imaginat, prin darurile zânelor, Este portretul prin- 
ţesei ideale: cea mai frumoasă fată din lume, bună la suflet, 
cu o grație desăvârșită în tot ce face, bună dansatoare, bună 
cântăreață, care știe să cânte la toate instrumentele.“ Fata, la 
cincisprezece sau șaisprezece ani, e „iute și cam zglobie”, apoi 
înfăţişarea ei se schimbă după leșin într-o imagine angelică: 
„Ai fi jurat că-i un înger, atât era de frumoasă; căci leșinul 
nu-i ştersese culorile vii ale chipului: obrajii îi erau rumeni și 
buzele roșii ca mărgeanul”.* Frumusețea fetei era răpitoare, 
parcă aparținea unei alte lumi, „avea în ea ceva strălucitor și 
dumnezeiesc”45. Portretul ei la douăzeci de ani, fără a lua în 
calcul suta de ani cât dormise, este tot gingaș cu „pielea un 
pic cam tare, cu toate că arăta albă și frumoasă."% 


Ideea de somn asociată adormirii este sugerată chiar de 
titlu. Adormirea poate fi privită ca o probă de inițiere, de 
naștere la o altă viață, de trecere la o altă stare. Somnul Fru- 
moasei înseamnă viaţă și nu moarte, înseamnă o întoarcere 
asupra sinelui, necesară trecerii de la copilăria activă la ado- 
lescența reflexivă. Cum somnul nu o privește doar pe tânăra 
fată, ci întreaga curte, ar putea simboliza un ecou al vechilor 


42 Ibidem. 

43 Cf, Charles Perrault, Frumoasa din Pădurea adormită, Editura pentru 
Literatură, București, 1968, p, 92, 

44 CF, Charles Perrault, op, cit., p. 94, 


Ibidem, p. 97, 
46 Ibidem, p. 101, 

obiceiuri de doliu, care pretind o viaţă în ritm încetinit,” På- 
rinții au încercat să o protejeze pe fată și i-au pregătit cea mai 
frumoasă cameră din palat. Zâna adoarme toată curtea și îi 
pregăteşte fetei cele mai plăcute vise, 

Descrierea palatului adormit din perspectiva Prințului, 
„personajului descriptor” se face pas cu pas, pe măsură ce 
înaintează în castel. „Pătrunse în prima curte a castelului și 
ceea ce văzu din prima clipă ar fi putut să-l îngheţe de spaimă. 
Era o tăcere înfricoşătoare: pretutindeni domnea imaginea 
morţii şi peste tot zăceau trupuri de oameni și de animale ce 
păreau lipsite de viață. Dar, după nasul roșu și faţa rumenă a 
slugilor, îşi dădu seama că nu erau decât adormiţi”; „Prințul 
străbătu o curte mare, pardosită cu marmură; urcă o scară, 
apoi intră în sala străjilor. [...] Trecu prin mai multe camere 
înțesate de gentilomi și de doamne, toți dormind duși, unii 
în picioare, alții așezați. Intră apoi într-o cameră aurită de sus 
până jos, unde văzu, pe un pat cu perdele date în lături, cea 
mai frumoasă privelişte întâlnită de el vreodată: o prințesă 
[...] a cărei neasemuită frumuseţe avea în ea ceva strălucitor 
şi dumnezeiesc” Prinţul străbate palatul, trece prin el într-o 
înaintare gradată, în trepte. Prima curte îi provoacă spaimă, 
prin atmosfera lugubră, terifiantă. Tăcerea înfricoşătoare 
este asociată cu imaginea morții. Moartea ca imagine ce i se 
dezvăluie Prințului arată trupuri de oameni şi de animale, 
lipsite de viață. Moartea nu este o realitate, ci doar o aparen- 
ță. E o imagine înșelătoare, deoarece oamenii doar „păreau 
lipsiţi de viață. Tabloul în care au fost surprinși în clipa ace- 
ea ne dezvăluie existența vieţii care a fost conservată, „nasul 


47 Cf, Muguraş Constantinescu, op. cit., p. 235. 
4B Ibidem, p.16. 
49 Cf, Charles Perrault, op. cit., p. 97. 

roşu şi faţa rumenă.” A doua curte pe care prințul o străbate 
este acoperită cu marmură, ceea ce denotă luxul, urcă apoi 
o scară, spre o altă cameră, a străjilor. Va străbate mai multe 
încăperi pline de slujitori adormiţi, pentru a ajuge în final la 
camera aurită, a Prințesei. Tot acest traseu dificil al căutării 
amoroase, în trepte, labirintic, dintr-o cameră în alta, asociat 
imaginii morții va oferi în cele din urmă „cea mai frumoasă 
privelişte”, a Prințesei care s-a lăsat descoperită. Moartea ca 
model imaginal are rol de vehicul spre lumină, „camera auri- 
tă” este deghizarea frumuseții, a exuberanței, a vieții. 

Ca simbol, „moartea este aspectul perisabil și destructibil 
al existenţei”, prin moarte se pătrunde în lumi necunoscute. 
Pentru Prinţ, această aparenţă a morţii este „revelație”, la final 
va găsi ceea ce a căutat. Pentru prințesă moartea ca adormire 
înseamnă „eliberarea de forțele negative și regresive, descă- 
tuşarea forțelor ascensionale ale spiritului.” 5% Moartea este 
„sora somnului”, cu putere regeneratoare. La capătul acestui 
somn, prinţesa va deveni un alt om, pregătită pentru viaţă. 

Dacă la începutul poveștii arhitectura castelului era sim- 
bolică, „după o sută de ani”, ea devine pur descriptivă. La fel 
este și interiorul, cu apartamentul de lux în care dormea Fru- 
moasa. Totul exprimă ideea de lux, de fast, al interioarelor 
regale, o imagine barocă, de frumusețe, strălucire și măreție. 
Cum se explică această „pierdere” în semnificație simbolică, 
în favoarea unei descrieri obiective? Interesant de observat, 
deocamdată, e faptul că exteriorul e interiorizat şi adâncit 
simbolic, pe când interiorul e descris obiectiv, perceput din 
exterior, -e 

Simbolistica pădurii în această poveste este complexă ȘI 
bogată. Funcţiile imaginii pădurii în perioada clasicismului 


50 Cf, Jean Chevalier, Alain Gheerbrant, op. cit., p. 314. 

sunt numeroase și păstrează ecoul pădurii din Evul Mediu, 
Considerată ca loc al singurătăţii, al rătăcirii, al refugiului, 
pădurea poate fi în același timp atât „respingătoare și dezi- 
rabilă, protectoare și trădătoare.*! Aici pădurea este supra- 
naturală, miraculoasă, este opera zânei-nașă, descrisă după 
adormirea fetei: „într-un pătrar de ceas crescuse, de jur îm- 
prejurul parcului, atât de mulți copaci, mari și mici, de tu- 
Aşuri şi de mărăcini, împletiţi și înghesuiți, că nici om, nici 
fiară n-ar mai fi putut străbate prin ei și atât de înalți, că nu 
se mai putură zări decât vârfurile turnurilor castelului, și ele 
numai de departe.” Această pădure e foarte deasă, bizară, 

funcția ei fiind de a proteja somnul din castel. E într-un fel 

„falsă”, deoarece viața care se găsește aici este adormită, e fer- 


mecată pentru că se deschide doar la venirea Prințului și nu- 

mai pentru el singur. Vegetaţia pădurii nu dispare la sfârșitul 

celor o sută de ani, rămânând în continuare să protejeze dra- 
a 


gostea conjugală a Prințului.’ Pentru psihanaliști, pădurea 
simbolizează inconştientul datorită întunecimii și înrădăci- 
IP nării sale adânci. Pădurile, în mitologie, erau consacrate unor 
| divinităţi. Codrul sacru sau pădurea era un centru al vieții, o 
rezervă de răcoare, de apă și de căldură, ca un fel de matrice. 
Pădurea ca simbol matern, ca sursă a regenerării, intervine 
în visul fetei exprimând o dorință de securitate şi de înnoire. 
Este expresia puternică a inconştientului.” E un simbol în 
care straturi de imagini (dispuse simultan şi nu succesiv) se 
află încastrate, precum în celebrele păpuși ruseşti Matrioşka: 
pădurea adăpostește castelul, care conţine „camera aurită, 


Muguraș Constantinescu, op. cit, p, 194. 
Charles Perrault, op. cit., p. 95. 
Cf. Muguraș Constantinescu, op, cit, pp.195-196, 


Cf, Jean Chevalier, Alain Gheerbrant, op. cit, (vol. I), p. 36-37. 

care o adăposteşte la rândul ei pe Frumoasa adormită. Ca 
simbol, această pădure „are un mister ambivalent, generatoa- 
re a stărilor de spaimă și de calm, de apăsare și de simpatie, 
asemenea manifestărilor puternice ale vieţii.” Somnul fetei e 
liniştit, pădurea îl protejează. 

Jacques Barchillon* remarcă cu fineţe că trezirea Fru- 
moasei servește ca pretext unei „broderii” plină de spirit ar- 
tistic în care autorul se situează de partea modernilor. Aceas- 
tă faimoasă querelle este o opoziţie profundă, o înfruntare 
a două direcţii sau opţiuni culturale diferite. Disputa se dă 
pe mai multe fronturi. Anticii apără Antichitatea păgână în 
numele religiei creștine, se concentrează asupra epopeilor 
moderne, naționale și creștine și asupra limbii (franceza sau 
latina) care ar trebui adoptată pentru inscripţiile de monu- 
mente. Modernii, printre care și Perrault, exaltă timpul mo- 
dern, aplicând conceptul de progres științific la literatură și 
artă. Modernii au criticat Antichitatea prin argumentul ra- 
țiunii, prin argumentul gustului și cel religios. „Progresiștii 
cred că înaintarea în cunoaștere, dezvoltarea civilizaţiei și 
influenţa benefică a raţiunii contribuie la o mai bună, mai 
cuprinzătoare înțelegere a acelor valori perene și universale 


care nu erau mai puţin reale în vremurile de demult, ci doar 
insuficient percepute."5€ Singurul argument pe care cei vechi 
îl mai aveau de partea lor — și aceasta ca rezultat al efortului 


umaniștilor Renașterii — era frumosul. 
În așa-numita Querelle des Anciens et des Modernes 
Perrault a fost, cum am spus, de partea modernilor. Putem 


75 Jacques Barchillon, Perraults Tales of Mother Goose, The Pierpont 
Morgan Library, New York, 1956, vol. II, apud Mare Soriano, op. cil p. 


| 131, 
56 Matei Călinescu, Cinci feţe ale modernităţii, Editura Univers, Bucureşti, 
1995, p. 38, 

vorbi = în orizontul basmului — de un sâmbure deja „ro- 
mantic” în plin secol clasic? Se pare că da. Prin publicarea 
Poveștilor, Perrault le opune celor antice, lipsite de o morală 
adevărată. Perrault este responsabil pentru prelucrarea fol- 
clorului într-o formă literară sofisticată, pe care o învestește 
cu o finalitate morală, cu un simţ al onoarei pentru a influ- 
enţa comportamentul copiilor cu bun gust. 57 Perrault a fost 
sincer cu privire la intenţia sa de a îmbunătăţi manierele celor 
tineri. În Prefaţa la Povestile în versuri (1695), el a consemnat 
că oamenii cu bun gust au recunoscut valoarea substanţială a 
basmelor: „Ei au fost bucuroși să remarce că aceste nimicuri 
nu sunt pure nimicuri, ci conţin o morală folositoare și că po- 
vestea hazlie a fost aleasă cu scopul de a pătrunde mai ușor în 
minte, într-un fel care să instruiască și să distreze totodată. 5% 
Perrault este modern prin ideile subînțelese din poveștile 
sale, iar aşa-zisa sa înfrângere a fost înșelătoare, dovada vie o 
reprezintă poveştile sale care, mai mult decât mărci elocven- 
te ale trecerii de la clasicism la romantism, s-au impus prin 
valoarea lor intrinsecă, dovedindu-se pe drept cuvânt nemu- 
ritoare. 


5 Jack Zipes, Fairy tales and the art of subversion: the classical genre for 
children and the process of civilisation, Routledge , New-York, 1991, p. 16. 


5% Charles Perrault, op, cit., p.3, 

O LUME A BASMULUI ÎN 
ISTORIA IEROGLIFICĂ 


Rares ȘOPTEREAN 


I 
CONSIDERATII INTRODUCTIVE 


În evoluția literaturii române, opera lui Dimitrie Cante- 
mir reprezintă un moment de cotitură prin care se schimbă 
modelul narativ non-fictiv al cronicarilor cu proza artistică, 
un act de percepție a lumii prin intermediul creației. 

Valoarea literară a Istoriei ieroglifice, izvorâtă din istoria 
trăită şi asumată de autorul narator, a fost remarcată și de- 
monstrată, printre alții, de: Nicolae Iorga, Sextil Puşcariu, G. 
Călinescu, Al. Piru, Elvira Sorohan.. 

Cum sublinia P. P. Panaitescu, „opera lui Cantemir se 
integrează în cultura noastră cu rădăcini în trecut, cu prelun- 
giri în viitor. El nu este o minune a culturii noastre, nici un 
izolat. În acest chip el apare nu micşorat, ci mărit, de vreme 
ce întotdeauna perspectiva unei creaţii este mai mare când 


! Beneficiem de numeroase ediţii ale romanului şi de multe interpretări, 
printre care; Elvira Sorohan, Cantemir în cartea hieroglifelor Bucureşti, 
Editura Minerva, 1978; Manuela Tănăsescu, Despre Istoria ieroglificà, 
București, Editura Cartea Romanească, 1970; Doina Curticăpeanu, 
Arhipelagul baroc, în Orizonturile vieţii în literatura veche românească 
(1520-1743), Bucureşti, Editura Minerva, 1975, 


02 RAREŞ ȘOPTEREAN 


e pusă în cadrul societăţii și poporului din care face parte”?, 
Din cei 50 de ani neîmpliniţi ai vieții sale, Cantemir a pe- 
trecut peste 30 în străinătate, în Turcia și Rusia, Această pre- 
cizare este importantă pentru evaluarea locului său în cultura 
românească deoarece, indiferent de depărtarea lui de patrie, 
învățatul a continuat să gândească și să scrie românește ca ori- 
ce cărturar de acasă. Capodopera literară care este Istoria ie- 
roglifică a fost scrisă la Constantinopol, iar opera majoră a lui 
Cantemir, Hronicul vechimei a romano-moldo-vlabilor, în ul- 
timii ani ai exilului său în Rusia. Prin limbă, idei, informaţie 
şi atmosferă, aceste opere se înscriu însă în fruntea scrisului 
românesc al timpului. Opera şi viața lui Dimitrie Cantemir 
se îmbină într-un tot, pe care nu l-am putea numi armonios, 
din cauza aspectului chinuit, cu contraziceri, accente de lup- 
tă, care merg de la marile concepții politice generale până la 
rivalitățile personale, momente de seninătate ale umanistului 
şi omului de știință, toate împreunate într-o viață de pasiune 
şi de creație’. 

Dimitrie Cantemir, mezin al unei familii de seamă, se 
naşte la 26 octombrie 1673, iar soarta sa este imediat hotă- 
râtă, tatăl său, Constantin, pune un mare accent pe educarea 
constantă a tânărului încă din primii ani. Astfel, leremia Ca- 
cavela, preot grec, originar din Creta“, este adus din Munte- 
nia și așa începe iniţierea viitorului succesor la tron în tainele 
filozofiei și ale literaturii, alături de limbile străine care circu- 
lau la acel moment, latina și greaca. 

La vârsta de numai 25 de ani, Dimitrie Cantemir îsi pu- 


? P,P, Panaitescu, Dimitrie Cantemir. Viaţa şi opera, Editura Academiei 


R.P.Română, București, 1958, p, 258, 

? Sesiune științifică Dimitrie Cantemir, 300 de Ani de la nașterea lui 
Dimitrie Cantemir, Editura Academiei R.S.România, Bucureşti, 1974, p. 00. 

l, D, Lăudat, Dimitrie Cantemir, Editura Junimea, lași, 1973, p. 13. 

blică la lași prima sa lucrare, Divanul sau Gâ/ceava Înpelep- 
tului cu Lumea, carte ce încearcă să rezolve eterna dispută 
dintre trup și suflet, patimă și rațiune, sfânt și profan. Însă 
virtuțile literare se vor consolida în cea mai importantă operă 
literară a lui Dimitrie Cantemir Istoria ieroglifică, terminată 
în 1705. G. Călinescu o numește „adevărat Roman de Re- 
nard” românesc.’ 

Istoria ieroglifică este o scriere cu un caracter deosebit în 
cadrul literaturii noastre din epoca feudală. Este pe de o par- 
te o scriere cu caracter istoric prin faptul că în ea este vorba de 
personaje reale care au trăit într-o anumită perioadă istorică 
din viața celor două țări românești; dar pe de altă parte este și 
operă literară prin procedeele artistice folosite de autorul ei 
pentru a ne comunica conținutul de fapte“. Farmecul princi- 
pal al scrierii lui Dimitrie Cantemir îl constituie narațiunea 

T făcută pe baza alegoriei, în care psihologia personajelor din 
lumea reală a substituit-o perfect prin imagini reprezentând 
animale şi păsări corespunzătoare”. 

Istoria ieroglifică, scrisă la Constantinopol între 1703 — 
1705, este considerată primul roman din literatura română, 


un roman alegoric sau roman parabolă. Dimitrie Cantemir 
radiografiază, în limbaj criptografic, tabloul politic al epocii 
sale, luptele complicate pentru domnie dintre partidele boie- 
rești în Moldova și în Țara Românească, dintre Cantemirești 
și Brâncoveni. În planul alegoric al romanului se luptă două 
țări, a patrupedelor (ţara Leului) și a păsărilor (ţara Vulturu- 
lui), 


—— 
George Călinescu, Istoria literaturii române de la origini până în 


prezent, Editura Minerva, Bucureşti, 2003, p. 44. 
l 6D, Lăudar, op, cit, p, 89, 
7 Ibidem, p91, 

II 
LUMEA PERSONAJELOR 


Romanul lui Cantemir transformă personalitățile în per- 
sonaje, mişcare subtilă, alimentată de extraordinara putere de 
fabulație, mijloace alegorice și sensurile de profunzime. 

Istoria ieroglifică aduce în prim plan o „gâlceavă” de pro- 
porţii a animalelor, care pare a se extinde în interiorul ope- 
rei, cuprinzând pe nesimţite întregul ei univers. Abordarea 
personajului a fost ghidată de câteva idei de fundal prezente 
în majoritatea abordărilor critice ale romanului. Cea mai im- 
portantă dintre acestea ar fi descifrarea, în literatura critică, a 
particularităților care decurg din tipologia personajului, în- 
fățişat sub masca animalieră, asemenea personajelor de basm, 
dar pentru care scriitorul oferă o „cheie” spre modelul real; 
alta este legată de dinamica dintre referinţă și ficțiune în rea- 
lizarea personajului. 

Dimitrie Cantemir imaginează un univers fantastic, po- 
pulat de păsări (valahii) și patrupede (moldovenii), în care 

preocuparea generală se îndreaptă spre găsirea conducăto- 
| rului potrivit. Animalele (care păstrează semnificaţiile din 
bestiarele medievale) se adună pentru a alege un conducător, 
dar discuţiile deviază și vorbitorii dezbat în discursuri retori- 
ce impecabile problema apartenenţei de rasă a Struțo-cămilei 
(Mihai Racoviţă), hibrid monstruos și simbol al dezechili- 
brului lumii. Pentru ca Struţo-cămila să poată stăpâni peste 
patrupede, Corbul (Constantin Brâncoveanu) porunceşte 
înlăturarea Inorogului (Dimitrie Cantemir), moștenitorul 
de drept al tronului, pentru a cărui capturare este mobilizată 
întreaga lume a păsărilor. Vicleanul Hameleon (Scarlat Ru- 


set), profitând de încrederea pe care Inorogul o avea în nobi- 


em 

lul ambasador al păsărilor, Șoimul (boierul muntean Toma 
Postelnicul), imaginează o capcană diabolică, îl capturează 
pe Inorog și îl vinde unui Crocodil (bostangiu turc), căruia îi 
era dator, dar și pentru a se răzbuna pe Inorog, Promiţându-i 
Crocodilului daruri de preţ, Inorogul se eliberează, refugiin- 
du-se în Imperiul peștilor (turcii). Între timp, în ţara patru- 
pedelor, pe tronul ce se cuvenea Inorogului, Corbul îl așează 
pe ginerele său, Vidra (Constantin Duca). Acesta se dovedeș- 
te a fi un conducător nemilos și un personaj nerecunoscător 
față de protectorul său. În momentul în care Corbul se recu- 
noaște neputincios în privinţa Vidrei, intervine Inorogul. El 
fusese ajutat de vrăjitorii cei buni, (unchi ai domnitorului) 
la curtea căruia se ascunsese un timp, și de fratele său, Filul 
— elefantul (Antioh Cantemir). Tiranul din ţara patrupede- 
lor este alungat, Corbul este înfrânt, ordinea este restabilită. 
Toate animalele sărută cu smerenie copita biruitorului Ino- 
rog. Inorogul obliga chiar și pe dușmani a-i recunoaşte ca- 
lităile. Hameleonul, prietenul invidios și trădător, îl descrie 
astfel: „vios, vlagos, ghizdav și frumos/ Ca soarele de lumi- 
nos/ Ca luna de arătos/ Și ca omătul de albicios ieste./ Ochii 
șoimului/ Pieptul leului/ Faţa trandafirului/ Fruntea iasimi- 
nului/ Gura bujorului/ Dinţii lăcrămioarelor/ Grumadzii 
păunului/ Sprancenele corbului/ Părul sobolului/ Manule 
ca aripile/ Degetele ca radzele/ Mijlocul pardosului/ Statul 
chiparosului/ Pelița cacumului/ Unghele inorogului/ Glasul 
bubocului/ Și vartutea colunului are”®, Portretul făcut de 
Cantemir face trimitere spre portretul personajului ideal din 
basmul românesc, construit din trăsături cu caracter super- 
lativ, în primul rând comparația cu soarele, cu luna și cu omă- 


8 Dimitrie Cantemir, Istoria ieroglifică, ediţie de P. P. Panaitescu şi lon 
| Verdeș, vol, 1-11, Editura pentru Literatură, Bucureşti, 1964, p. 314, 

tul. Unele metafore (ochii soimului, sprânceanele corbului sau 
fața trandafirului, gura bujorului, dinţii lăcrămioarelor) suge- 
rează, prin modul de construcție, aceeași asociere cu creațiile 
populare (basmul) și cu limbajul figurativ specific acestora, 
E un portret compozit, format — ca într-un puzzle — dintr-o 
succesiune de imagini diverse. 

Chiar și atunci când Râsul (Mihai Ruset) propune vâna- 
rea și închiderea Inorogului, el îi adresează implicit un elo- 
giu: „Carile, la mâna cadzind, într-o ogradă îcongiurată cu 
apă lată îl vom închide și la loc îngust și strampt îl vom trimi- 
te. Unde el la loc slobod și la câmp larga trăi deprins fiind, de 
necaz, în curânda vreme în melianholie, din melianholie în 
buhabie, din buhabie în slăbiciune, din slăbiciune în boală și, 
în sfârșitul tuturor, din boală în moarte va cădea, și aşea, de 
tot numele din izvorul vieții se va șterge”. Nu trebuie să tre- 
cem cu vederea firea aprigă a Inorogului, fiară neîmblânzită, 
imposibil de capturat într-o confruntare directă. Preţuieşte 
demnitatea mai mult decât viața, lucru absolut firesc într-o 
epocă în care valorile cavalerești creează un cod moral bazat 
pe onestitate, demnitate și curaj. De observat în acest frag- 
ment cele două serii de imagini; cele care reprezintă închide- 
rea, recluziunea forțată (trecerea de la deschis la închis); cele 
care — în paralel — se asociază stărilor sufleteşti, existenţiale. 
Ambele marchează restrângerea, reducția, ștergerea treptată 
până la căderea în moarte. 

Probabil Dimitrie Cantemir a avut momente în care a 
căzut în melianbolie, gândindu-se dacă nu cumva osteneala 
sa va fi în zadar și va rămâne urmașilor săi ca o scriere hiero- 
glifică dintr-o piramidă egipteană. De aceea insistă pe faptul 
că timpul nu astupă gurile morţilor și nu şterge lumina vieţii, 


? Ibidem, p. 203, 

dacă dorim să pătrundem în adâncurile istoriei. Omul este 
pieritor, dar în aceeaşi măsură apare diferit de mediul care-l 
înconjoară. El este singura ființă care poate aspira la nemuri- 
re prin creație, 

Inorogul - Dimitrie Cantemir, autorul lucrării — este pre- 
zentat ca posesoralunorvirtuţi ce lipsesc celorlalţi eroi din po- 
vestire, Autorul își fixează masca fantasticului Inorog, excep- 
țional, pentru că era unic, desăvârșit și de aceea era vânat fără 
încetare. Venirea Inorogului se petrece atunci când mulțimea 
păcatelor o cere. Masca animalieră care îi îmbracă pe toți tri- 
mite direct spre o lume a reacţiilor primare, o lume instinc- 
tuală. Animalele sunt împărțite în regnuri — păsări, animale, 
organisme acvatice, ţinând de un habitat natural, care, în 
mod firesc, le restricționează libertatea de mișcare. Orice or- 
ganism viu este însă infinit adaptabil, iar mediul constituie 
pentru bestiarul cantemirian mai degrabă o emulaţie, un pa- 
riu cu firea sau — preferând cuvântul sciitorului — cu „hirișia” 
Accidentele sunt inevitabile, iar rezultatul acestor acte eşua- 
te sunt ființe imperfecte, structuri polimorfe, dar incomple- 
te: hibrizii, încremeniţi într-un stadiu al dezvoltării, fluturi 
monstruoși al căror destin este pecetluit. Un catalizator al 
purității este necesar pentru a separa apele de uscatul aces- 
tei lumi, a cărei esență rămâne totuși maniheistă. Aspiraţiile 
fiinţei sunt încorporate în imaginea Inorogului, animal fa- 
bulos ale cărui puteri miraculoase sunt simbolizare de cor- 
nul din frunte, Spirit unificator, simbol al justiţiei, „săgeată 
spirituală”, el are capacitatea de a detecta impuritățile şi de 
a le anihila!?, Fără îndoială că Dimitrie Cantemir cunoştea 
aceste calități excepţionale atribuite Inorogului în momentul 

J. Chevalier și A, Gheerbrant, Dicţionar de simboluri, Editura Artemis, 
1995, p. 216, 


08 RAREŞ ȘOPTEREAN 


în care s-a hotărât să întruchipeze el însuși acest personaj din 
Istoria ievoglifică. Inorogul va intra în vârtejul evenimentelor, 
cu riscul de a avea soarta atâtor pretendenți la domnie, 

În concepția populară, destinul Inorogului stătea sub 
semnul divinității, oamenii fiind, potrivit cronicarului, „supt 
vremi”, ca şi Dimitrie Cantemir, care parcă simte că, în pă- 
rile române, se instaurează treptat domnia răului, Inorogul 
întruchipează binele, lupta pentru dreptate și libertate, Fie- 
care dintre personaje este un adversar al lui Cantemir, fieca- 
re eveniment este parte a unui complot universal împotriva 
Inorogului. Este un personaj tragic: el suferă un șir de vitregii 
ale sorții, se simte supus unei adversități a destinului. 

Cadrul în care evoluează personajul este un motiv lite- 
rar de impact, cel al lumii de basm, predominant în prima 
parte a romanului. Aici, personajele sunt definite prin relația 
dintre logos și rațiune. Ele primesc pe rând un rol principal 
sau un rol secundar, transformându-se fie în cel care trage, 
pentru moment, firele acțiunii, înclinând, temporar, balanța 
evenimentelor într-o anume direcție, ori fiind simplu susți- 
nător, după cum îi dictează interesul, intrând în joc de partea 
altor personaje. lar personajele intră și ies din scenă într-un 
du-te-vino necontenit, revelându-și prin vorbe și fapte, ade- 
seori prin nume, natura sau impostura. Spaţiul în care acestea 
se mișcă este unul vast și fantastic. 

Relaţia dintre ficțiune și realitate este în cazul de faţă, 
un exemplu grăitor de proliferare a fanteziei. Personajele 
ficţiunii sale sunt reprezentative, într-o țesătură complexă şi 
crepusculară, pentru o galerie a veacului, aşa cum reiese ea 
în mare parte din bestiarele medievale, pe de o parte, care 
codificau virtuţi și vicii prin simbol şi alegorie, dar și din ro- 


manul popular, și nu numai, mai ales dacă avem în vedere 

spațiul occidental, care fixează coordonatele gustului recep- 
tării. Cele două componente ale românității, după viziunea 
lui Dimitrie Cantemir, pe de-o parte valahii/păsările, și, pe 
de alta, moldovenii/jigăniile (animalele), reprezintă entități 
deosebite comportamental, în fruntea lor fiind Vulturul, re- 
spectiv Leul, unitare în esență. Păsările erau considerate me- 
sageri ai zeilor, aripile lor — manifestări ale puterii spiritului, 
Dar ușurința păsării în a se deplasa are adesea aspect negativ, 
simbolizând haosul. Jigăniile/animalele, în schimb, sunt ar- 
hetipul straturilor profunde ale instinctului şi ale inconștien- 
tului, simboluri ale energiilor cosmice, ca semne zodiacale, 
fiind în legătură cu cele trei niveluri ale universului: infern, 
pământ și cer. Bestiarul lui Dimitrie Cantemir este compus 
şi din animale fantastice (inorogul/unicornul), simboluri 
consacrate mitologic, dar și din animale inventate de autor 
(coracopardalis, struțocămila ș.a.), corespondente lumii con- 
temporane lui, plină de intrigi și finalităţi de cruzimi excesive 
şi nu o dată gratuite. 
Supus „pactului fantasmatic”, sintagmă împrumutată de 
E. Sorohan de la Philippe Lejeune, personajul cantemirian 
reunește trăsături comune personajului de basm sau fabulă, 
din punct de vedere tipologic. Masca animalieră specifică 
fabulei, pe care o îmbracă personajul, la fel ca alegoria, ne 
introduce în dimensiunea fantasticului, categorie a basmu- 
lui. De aici rezultă o serie de caracteristici specifice fabulei: 
unidimensionarea personajului și caracterul burlesc, ca și de 
asemenea tipul eroului nedreptăţit; triumful final al eroului, 
care anulează pertinența moralei fabulistice, este mai de gra- 
bă de reținut ca o transgresie de basm. 
Putem constata balansul între basm şi fabulă, ambele 
specii cu mare priză la cititor, ca sursă de inspiraţie inova- 

toare pentru un scriitor capabil să surprindă esența sufletului 
popular, construindu-și personajele pe planuri suprapuse. 
Doina Curticăpeanu subliniază o trăsătură definitorie 
care îl deosebește pe Dimitrie Cantemir de cronicari, impor- 
tantă pentru procesul de ficționalizare, dar și pentru evoluția 
personajului: lipsa „pretenţiei obiectivității”!!, El își asumă 
libertatea de a-și înfățișa personajele însuflețite de propriile-i 
visuri și ambiţii, păstrându-și totuși o percepție cât se poate 
de obiectivă asupra lumii în care se mișcă acestea. 
Personajelor, la fel ca celor de basm, exponente ale unei 
E situații arhetipale — lupta pentru putere și supraviețuire, în 
cazul de față — , ale unei narațiuni exemplare, le sunt atribuite 
diverse funcții, dar marea lor majoritate trăiesc o viață efeme- | 
ră, în care domină confuzia valorilor spirituale universale. În | 
acest theatrum mundi, unde păcălitori și păcăliți se intersec- 
tează cu embleme ale binelui sau răului, cu prototipuri ale 
prieteniei, abilității, înţelepciunii sau cu forme fără conţinut, 
Ga cărora se străduiesc zadarnic a le da consistență, eroul-pro- 
j tagonist este cel care reface sensul conform ciclului firesc al 
| existenţei. 


i III 
Í MODELUL PORTRETISTIC 


Modelul portretistic realizat de Cantemir este un joc 
estetic, elaborat, dar, în ciuda afirmației autorului, care s-a | 
nevoit să realizeze o corespondenţă între modelul real şi 
masca animalieră, procedeul și-a cerut obo/u/ şi a iradiat în 


1 Doina Curticăpeanu, Arhipelagul baroc, în Orizonturile vieții în 


literatura veche românească (1520-1743), Editura Minerva, Bucureşti, 


1975, 

modalitatea caracteristică ficţiunii, dându-le personajelor o 
viață proprie. La Cantemir, fantasticul, alegoria au o aură de 
originalitate în formă și în conținut. Şirul personajelor din 
Istoria ieroglifică demonstrează clar că cele mai multe dintre 
ele nu aparțin faunei reale a Țărilor Române. Așa, de pildă, 
Leul, Pardosul, Moimâţa, Camelopardalul (girafa), Filul, 
Crocodilul, Hameleonul, Struţocămila, Papagaia — majori- 
tatea personaje cu roluri importante în desfășurarea intrigii. 

Acest lucru demonstrează că Dimitrie Cantemir nu şi-a cules 

sursele din rezervorul tradiției autohtone și, mai ales, faptul 

că ceea ce îl interesează este funcția simbolică a măștilor zo- 

omorfe, posibilitatea lor de dialog semantic, nu gradul lor de 

familiaritate??. 

Chiar dacă Fizio/ogul!? (carte tradusă în Ţările Române 
în secolul al XVII-lea) a influenţat scrisul românesc, urmele 
sale fiind vizibile fie în Învățăturile lui Neagoe Basarab către 
fiul său Teodosie, fie în Didahiile lui Antim lvireanul!$, chiar 
dacă influența acestora asupra Istoriei ieroglifice este dincolo 
de orice dubiu, nimic nu ne îndeamnă să acceptăm că Dimi- 
trie Cantemir avea drept punct de referință vreuna din aceste 
variante românești, toate doar parţiale, ale lucrării. Cel mai 
probabil, el cunoștea varianta latină, dar nu și pe cea greacă. 
Și cunoștea și imensul ecou pe care lucrarea l-a avut în cultu- 
ra europeană. Prin urmare, ceea ce trebuie să înţelegem este 
că el nu depindea de sursele din spatiul autohton, dar că acestea 
constituiau un izvor care contribuia la formarea unui gust, a 


2 Bogdan Creţu, Inorogul la Porțile Orientului — Bestiarul lui Dimitrie 
Cantemir: studiu comparativ, vol I, lași, Institutul European, 2013, p. 44. 
'5 CF, Tudor Dinu, Dimitrie Cantemir şi Nicolae Mavrocordat (Rivalităţi 
politice și literare la începutul secolului XVIII), Bucureşti, Editura 
Humanitas, 2011, p, 104. 

14 


Bogdan Creţu, op, cit., p, 50, 

unui orizont de așteptare, a unui climat cultural propriu even- 
tualului său cititor, de care autorul nu avea cum să nu țină 
seama; de care știa, de fapt, să profite’’, 

Cantemir nu a fost străin de surse clasice, precum cele- 
brele lucrări ale lui Aristotel, Ovidius, Aelian, Plinius, Isidor 
din Sevilla, Albertus Magnus, de o întreagă tradiţie a inter- 
pretării moralizante creștine!f. Orientarea sa era una cultă, 
livrescă, trădând un enciclopedism rar în epocă și intruvabil 
pe tărâm românesc. Această trecere în revistă a posibilelor 
izvoare autohtone nu are deci altă intenţie decât să sublini- 
eze superioritatea surselor lui Cantemir şi, în al doilea rând, 
să atragă atenţia asupra unei orientări populare, orale a cul- 
turii române. Or, Cantemir se situează într-o cu totul altă 
tradiție: cea a enciclopedismului european, cu rădăcini în 
Renaștere, care s-a prelungit programatic până în epoca Ilu- 
minismului!?. 

Istoria ieroglifică are forma şi conţinutul unui ro- 
man-pamflet. Narațiunea, fabula, basmul cu personaje se 
împletesc cu o profunzime de proverb, versuri și cugetări ori- 
entale şi clasice, chiar şi populare româneşti. În fond subiec- 

11 tul „istoriei” cantemiriene este de o savoare aparte. Lucrarea, | 
în complexitatea și originalitatea ei, este greu de clasificat ca 
gen literar. Proza este ritmată, iar în unele părţi, povestirea 
este expusă prin versuri. Stările sufleteşti ale Inorogului în- 
temnițat datorită uneltirilor dușmanilor săi sunt exprimate 
prin comentarii ritmate, după cum revolta sa împotriva aces- 
tora îmbracă violenţa blestemului popular: „Munţi, crăpați, 
copaci, vă despicați, petri, vă fărâmaţi! Asupra lucrului ce 


15 Ibidem, 
16 Thidem, p, 56. 
17 Ibidem, p. 57. 

s-au făcut plângă piatra cu izvoară, munții puhoaie pogoară. 
Lăcasele Inorogului, păşunele, gradinele, cernească-să, pă- 
lească, veștedzașcă-să, nu înflorească, nu înverdzască, nici să 
odrăslească, și pre domnul lor cu jele, pre stăpânul lor negrele 
(bocitoarele), suspinând, tânguind, nencetat să pomenească. 
Ochiuri de cucoară, voi, limpedzi izvoară, a izvori vă părăsiţi, 
şi-n amar vă primeniți!...'8. De remarcat aici și fraza ritma- 
tă, care amplifică suferința personajului. Narațiunea, alcătu- 
ită din 12 părți, după modelul epopeilor antice, nu respectă 
succesiunea cronologică a întâmplărilor, autorul inaugurând 
romanul cu mijlocul acțiunii. În plan artistic, primul nostru 
roman nu este numai o sinteză a modelelor antice și medie- 
vale, ci o creație în care limba română literară își exersează ex- 
presivitatea plastică și acustică. Dimitrie Cantemir utilizează 
discursurile savant-filozofice şi religios-populare, precum și 
proza ritmată și versul lirico-satiric. El construieşte dialoguri 
cu rol disimulator, descrie peisaje în funcţie de starea sufle- 
tească a personajelor, descifrează visuri. Alegoria are rolul de 
a parodia slăbiciuni și vicii omenești, de a denunța ambiţii și 
orgolii deșarte. Posibilităţile artistice ale lui Cantemir sunt 
imense și variate, autorul poate trece cu îndemânare de la 
atac violent la scriitura fină, duioasă, de la caricatural și gro- 
tesc la vibrația lirică. Adriana Babeţi are dreptate să carac- 
terizeze Istoria ieroglifică drept o „travestire burlescă”. Este o 
operă-unicat și prin extraordinarul salt pe care îl reprezintă 
față de tradiţia culturală existentă. 

Din punct de vedere literar, avem de a face cu o lucrare 
originală. Cantemir a conceput singur planul acestei scrieri 
politico-satirice, plină de alegorii, de aprecieri politice şi 
sociale asupra vremii, îmbinare cu basme, descrieri fizice de 


18 Dimitrie Cantemir, op, cit., p. 367, 

animale, Originalitatea ci nu suferă îndoială, este o calitate 
a scriitorului tânăr care a creat nu numai fondul, ci și cadrul 
scrierii sale”, În această scriere apar povești morale, ai căror 
eroi sunt animale rare, cu nume puţin cunoscute în vechea 
limbă românească: astfel, e pilda despre fil (elefantul) şi ino- 
rog, și nu e o întâmplare că aceste două animale sunt personi- 
ficarea principalelor personaje din Istoria ieroglifică (Antioh 
şi Dimitrie Cantemir). Mai este de observat că denumirea 
oamenilor politici cu nume de animale se folosea ca un cifru 
diplomatic în corespondenţa secretă a domnilor și agenților 
lor la Poartă. Capuchehaia lui Brâncoveanu îi scrie că „Luna 
se întoarcă spre Vultur” și spune că la Poartă „Negrul au 
grăit Negrului celui mare și apoi m-au chemat”. Dimitrie 
Cantemir care trăise în lumea diplomaților de la Poartă s-a 
folosit în chip firesc de acest „cifru” diplomatic în cartea sa, 
care cuprinde în parte istoria relațiilor noastre diplomatice 
sal cu Poarta. | 


A 


Cantemir realizează o imagine istorică a epocii, politică | 
şi socială. Astfel, Imperiul Otoman este un „templu al lăco- 
miei”, marii dregători sunt lipsiţi de scrupule, considerând 
mita un drept ce li se cuvine, iar deasupra tuturor domină 
! sultanul, în a cărui „hazna” se adună avuțiile de la Ţările Ro- 
mâne. Așa ar fi imaginea apocaliptică a cetății Epithimiei, 
adevărată Gomoră infernală. 

Boierimea este reprezentată de „jigănii” sau „paseri” de 
pradă, simbolizând astfel răutatea și egoismul, aviditate în 
strângerea averilor, fiind bucuroasă chiar de „vărsarea sânge- 
lui” nevinovat, dacă acest lucru era necesar propriilor inte- 
rese, 


1? P, P, Panaitescu, op, cit., p. 88. 
% Thidem, 

Poporul este metaforizat prin imaginea „muștelor”, Can- 
temir construind astfel primul personaj colectiv, atunci când 
relatează răscoala din vremea lui Mihail Racoviţă, cauzată de 
crunta exploatare la care erau supuși țăranii, cărora autorul le 
ia apărarea pentru că ei sunt gata „pentru slobuzenie și mo- 
şie cu cinste a muri, decât prin mulți vecii cu necinste a trăi, 
mai de folos şi de lăudat este”?!, Pentru Cantemir scrisul este 
singura modalitate de a se afirma într-o lume în care domină 
abilitatea politică, minciuna, lăcomia şi necinstea. Noblețea 
sa intelectuală, setea de afirmare spirituală constituie moda- 
lităţi ale revanșei pe care dorește s-o aibă asupra numeroşilor 
duşmani și asupra sorții sale nedrepte. 

În multe locuri amărăciunea satirei este înlocuită cu lu- 
mea mai senină a basmelor, deși şi acestea au câteodată un 
tâlc satiric ca acela despre alegerea porcarului ca împărat, în- 
dreptat împotriva lui Constantin Brâncoveanu. 

Cantemir este foarte popular în cultura română datorită 
faptului că a menţinut vii tradiţiile naționale, prin trecerea 
lor în documentele vremii. Ca și reprezentant de marcă al 
Academiei din Berlin, el a pus în valoare cultura română din 
perspectivă etnologică, folclorică, cu toate părțile sale com- 
ponente: eroi, simboluri, mitologie, rituri de trecere, ritua- 
luri, invocări etc. Simbolistica este reprezentată de Cantemir 
ca făcând parte din cultura populară în care se regăsesc ele- 
mente arhaice păstrate de la strămoșii noştri daci sau elemen- 
te preluate de la romani și care atestă continuitatea români- 
lor pe aceste locuri și originea lor daco-romană. El este un 
deschizător de drumuri în domeniul folclorului și al păstrării 


tradițiilor româneşti, 


2 1, D, Lăudat, op elit, p 95, 

Istoria ieroglifică aparţine evului vechi prin simbol, vis și 
alegorie; aparține iluminismului prin elogiul libertăţii, drep- 
tății şi a egalității și prin figura despotului luminat; de ro- 
mantism ține prin pasiuni puternice, prin revolta Inorgului 
împotriva nedreptății și prin frumoasele imagini din natură; 
de realism ține prin interesul pentru social, prin imaginea au- 
tentică a epocii, 


e 

FUNCTIA IMAGINII ÎN MARILE 
MITURI ROMANTICE - 
IUBIRE, ISTORIE, MOARTE 


Laurenţiu BĂCAN 


INTRODUCERE 


Deşi are o istorie îndelungată, termenul imagine (eikân, 
imago) s-a răspândit în majoritatea domeniilor de activitate 
umană, fie ele culturale, politice, economice etc., tocmai cu 
scopul de a numi totalitatea unor opinii, experienţe, credin- 
fe, bănuieli sau atitudini pe care oamenii le au unii faţă de 
ceilalți. Evident, activitatea literară va fi și ea afectată de bra- 
ţul lung pe care imaginea îl întinde, devenind î într-un târziu 
un punct de referinţă al scriiturii, influențând înseși motivele 
și temele literare ale diferitelor curente. De asemenea, marile 
simboluri precum moartea, iubirea, natura sau trecerea ire- 
versibilă a timpului vor resimți amprenta imagistică, oferind 
cititorului unele tablouri imaginare de multe ori subsumate 
unui orizont ideatic, sau din contră, pentru anumite catego- 
rii sociale incomode uneori, în funcţie de scopul urmărit şi 
condiţiile scrierii, Circumseriind irealități ideale în care per- 
fecțiunea și armonia sunt predominante, ele vor crea mediul 
și momentul perfect al apariţiei unei noi mişcări ce va încerca 
prin activitatea sa să insereze în lume sentimentul unei vieți 


în care iubirea și binele nu por fi alterate decât prin inevitabi- 

lul sfârșit natural şi în care, din punctul de vedere al istoriei, 
figurile strămoșești să fie văzute ca adevărate zeități construc- 
tive și creatoare ale unui trecut demn de luat în seamă, 

Pentru a se putea vorbi de un rol al acestei imagini com- 

plexe în mişcarea literară, artistică și intelectuală numită ro- 
mantism, este nevoie de o clasificare a tipurilor de imagine 
cunoscute în perioada apariţiei acestui curent, anume sfârși- 
tul secolului al XVIII-lea. Consecințele revoluţiei industria- 
le, precum și impunerea anumitor reguli sociale sau politice 
iscate de Iluminism au avut ca efect crearea unei noi para- 
digme a realităţii, întinzându-se asupra educaţiei, literaturii, 
muzicii sau artei, atrăgând totodată și o multitudine de cri- 
tici din cauza acestei idealizări. 

Aşadar, în funcţie de marile simboluri reprezentative ro- 
mantice, iubirea, moartea sau natura, putem vorbi de: 

— imaginea eului (subiectivitatea trăirilor); 

— imaginea trecutului și a specificului național (adoraţia 
acestuia); 

— imaginea transcenderii de la viață spre moarte; 

— imaginea transfigurării umane. ! 

Unind într-un tot aceste imagini specific romantice, s-ar 
putea vorbi de existenţa unei imagini de marcă, un concept 
nuclear ce are capacitatea de a reprezenta specificul și de a 
modela liniile de forță ale acestei mișcări. Rolul său ar deveni 
unul crucial în separarea romantismului de celelalte curente. 

Oricât de conturat ar fi, romantismul va avea nevoie de o 
imagine pozitivă, individuală și reprezentativă care să îi evi- 
denţieze specificitatea și orizonturile urmărite, Dacă nu îşi va 


! Albert Béguin le numeşte mituri care „descoperite sau reînnoite, (...) 


au constituit răspunsul romantismului la analizele extreme din secolul 
anterior” (Sufletul romantic şi visul, traducere de Dumitru Țepeneag, 
Editura Univers, Bucureşti, 1970, p. 521). 

clădi o imagine pozitivă în opinia publică, orice tendință sau 
trăsătură nu va dobândi credibilitate și susținere, Sunt foarte 
multe exemple în care o personalitate culturală se bucură de 
o imagine foarte bună, însă este deficitară la capitolul „influ- 
ență asupra publicului”. Ca urmare a conviețuirii în același 
spațiu cultural, istoric, social, politic sau religios, imaginile 
sociale sunt formate pe baza unor percepții directe ori indi- 
recte ce pot conduce la viziuni și prejudecăți asupra unor ele- 
mente definitorii ale societății, în cazul de faţă, ale societăţii 
romantice. Și în acest caz se dovedește a nu fi deloc inoperan- 
tă subiectivitatea trăirii, imaginile fiind izvor și piatră de te- 
melie a acesteia. În mod concret, mărturie stau operele unor 
scriitori ca Byron sau John Keats (în Anglia), Lamartine, Al. 
Dumas, Hugo sau Stendhal (în Franţa), Pușkin (în Rusia) și 
nu în ultimul rând Alecsandri, Gh. Asachi, I. H. Rădulescu și 
alții, precum — bineînțeles — cel considerat a fi ultimul mare 
romantic al Europei, Eminescu. În operele acestor autori pri- 
mează reveria, fantasticul, meditaţia, situațiile excepţionale, 
pasiuni mistuitoare și iubiri înflăcărate cu rol de suport al su- 
biectivității sau de matrice a eului.? 

Printre alte elemente ce definesc caracteristicile roman- 
tice precum și imaginea de ansamblu a orientărilor se află 
prezența unor categorii estetice noi, din care fac parte ma- 
cabrul, grotescul, urâtul sau feericul, atrăgând în urma lor în 
mod implicit un limbaj care își regăsește izvoarele tradițio- 
nale, folclorice, bogat în expresii arhaice și în regionalisme, 
specifice oralităţii, evitat anterior, în perioadele clasicistă şi 


iluministă, 


2 Cf, Paul Cornea, Originile romantismului românesc, Editura Cartea 
Românească, Bucureşti, 2008, p. 78. 

1. IMAGINEA IUBIRII 


Ca referință asupra funcţiilor pe care imaginea o ocupă 
în orientarea operei romantice către cititor, se poate afirma 
faptul că aceasta va constitui un element deosebit de impor- 
tant, ea fiind cea care transpune scena lumii textului, luând 
naştere în mintea receptorului cu scopul de a oferi o bună 
înţelegere subiectivă a acestui text, de cunoaștere interioară 
a personalităţii personajelor, de construcție personală a cu- 
noaşterii caracterului acestora sau a intențiilor lor. Așadar, 
rolul imaginii va deveni unul constructiv şi deosebit de ím- 
portant. Un exemplu concret de prezentare a unei puternice 
personalități umane ce se oferă pe sine unei analize de acest 
tip îl constituie portretul personajului principal al operei lui 
Stendhal Le Rouge et le Noir, un tânăr de nouăsprezece ani pe 
nume Julien Sorel. Acesta provine dintr-o familie cu situație 
materială precară, însă, datorită cunoștințelor sale de limba 
latină, va fi luat de către primarul de Renal ca preceptor pen- 
tru cei doi copii ai săi. Încă din fașa romanului, descrierea 
Jocurilor unui orășel franțuzesc situat la munte va da naștere 
unor imagini vizuale ce transmit ideea unui spațiu restrâns 
în care posibilităţile de reuşită sunt reduse, iar varianta unui 

succes pe plan material este și ea incertă. 

Apariţia lui Sorel în casa domnului de Rânal va dovedi 
încă o dată că rolul imaginii în societate este unul extrem de 
important, aceasta devenind motor al noii lumi, indiferent 
că este vorba de o persoană sau mai multe. Figura parţial ne- 
îngrijită a tânărului, îmbrăcămintea umilă conferă acestuia 
imaginea unui om lipsit de o oarecare bunăstare materială, 


punând în faţa cititorului un personaj simplu în aparenţă, 

ARANTIA X în Aen date ia 
Insa învăluit intr-un farmec aparte, necunoscut la început, 


dar sugerat de-a lungul operei prin admirația soţiei domnu- 
lui de Rênal: „În salon, oricât de umilă i-ar fi fost ținuta, ea 
îi găsea o mare superioritate intelectuală faţă de toți cei ce 
veneau în casă.” Se dovedeşte în aceste momente un aspect 
social esenţial, anume ideea că, în ciuda lipsei unei „imagini 
publice”, arta de a convinge într-un mesaj public este vitală, 
datorită faptului că publicul căruia i se adresează va fi „sedus” 
întâi de către emițător, în ceea ce privește importanța, abia 
apoi de către mesajul său. 

Imaginea unei fericiri ideale a eroului lui Stendhal va 
consta în conturarea perfectă a unei iubiri necunoscute până 
atunci și cucerită în sfârșit, totodată trăită și înţeleasă ca ata- 
re. Astfel, sensul existenţei va lua cursul goanei după ferici- 
re, chiar dacă uneori metodele utilizate vor face din erou un 
profitor lipsit de scrupule, chiar machiavelic. Autorul se do- 
vedește un romantic al timpului său, construind un ansam- 

-blu de imagini diametral opuse, un contrast a două lumi, cea 
„a clasei de jos și cea aristocratică. 

Prin contactul cu „lumea bună”, Sorel, cu origini provin- 
ciale umile, va avea posibilitatea de a-și crea un tablou bine 
conturat al aristocrației, o imagine de ansamblu care îl va 
ajuta să înțeleagă că modul de viață al acesteia îi displace în 
totalitate şi că, în ciuda condiţiei sale sociale, imaginea sa este 
cu mult superioară „bogătanilor”: „Ce adunătură! îşi spuse 
Julien, chiar dacă mi-ar da jumătate din tot ce fură, tot n-aş 
vrea să trăiesc laolaltă cu ci. Într-o bună zi m-aș da de gol; 
n-as fi în stare să-mi stăpânesc disprețul pe care mi-l inspire.” 

Sugestivitatea acestei imagini pe care Stendhal o transmi- 
in, Editura Corint, 


3 Stendhal, Roşu şi Negru, traducere de Irina Mavrod 
București, 2013, p.11, 


Ibidem, p. 65, 

te cititorului prin eroul său devine marcantă, oferind libe- 
rului arbitru o cale de afirmare, alegerea corectitudinii sau a 
incorectitudinii morale, Momentul acesta devine unul cruci- 
al, deoarece Sorel este conștient că menținerea vie a dragostei 
înfiripate între el și doamna de Renal depinde mult de ima- 
ginea lui în societate, de aspectul său, atât moral, cât și — mai 
ales — estetic. Dovada acestei afirmaţii o va constitui vizita re- 
gelui în Verrières, moment în care soția primarului va reuși să 
îl numească pe amantul său în garda de onoare, oferindu-i un 
costum nou, în ciuda indignării cetăţenilor: „Cum, pentru 
că lucrătorul ăsta mărunt, deghizat în popă, era perceptorul 
ţâncilor lui, primarul avea îndrăzneala să-l numească în garda 
de onoare, spre paguba domnilor cutare și cutare, fabricanți 
cu dare de mână?” 5 

Încă o dată, simbolul romantic al iubirii îşi pune ampren- 
ta, descoperindu-ne o imagine idolatrizată a unei dragoste 
extreme, un tablou compozit alcătuit dintr-o multitudine de 
alte tablouri (cel al orășenilor frustraţi, cel al doamnei de Rê- 
nal, cel al lui Julien însuşi, cel al copiilor cărora le era percep- 
tor etc.), un fel de picture-in-picture care va da naştere unui 
portret complex, plin de fascinaţie și curiozitate, pigmentat 
cu un farmec și o simplitate aparte. 

Simbolul iubirii se va dovedi spre finalul romanului un 
punct de referinţă vital, imaginea portretistică a personajului 
principal, construită de-a lungul paginilor, fiind destructi- 
vă, devoratoare și autodevoratoare, Acest fapt va fi rezulta- 
tul încercării de asasinare a iubitei sale mai în vârstă, tot în 
numele iubirii și ca rezultat al tentativei (reușite de fapt de 
către doamna de Rânal) de informare a marchizului că Julien 
este de fapt un manipulator și un afemeiat (nici măcar unul 


5 Ibidem, p. 78, 

nobil). Datorită faptului că eroul lui Stendhal va fi condam- 
nat la moarte, soarta imaginii sale, construită minuţios de-a 
lungul romanului, nu va fi una de bun augur, ci, pe măsură 
ce ne apropiem de final, aceasta se va fragmenta puţin câte 
puțin, până în pragul distrugerii totale, atrăgând după sine 
în prăpastia decăderii și personalitatea cu greu obținută a lui 
Julien Sorel. Astfel, acesta nu numai că va reveni la condiția 
sa socială inițială, ci — mai mult — , va lăsa în urmă imaginea 
unui om lipsit de orice complex, un distrugător de familii, un 
parvenit avar și fals, dar mai ales a unui tip de cea mai joasă 
speţă, un criminal cu sânge rece. 


2. IMAGINEA ISTORIEI 


În ceea ce privește dimensiunea istorică a operei stendha- 
liene, cititorii vor avea surpriza și totodată plăcerea să des- 
copere o altă faţă a acestui fermecător scriitor, un „Stendhal 
al istoriei politice“, raportându-ne bineînţeles la însemnările 
sale neterminate despre Napoleon Buonaparte, adunate în 
colecția Napoleon, însemnări realizate în două etape, despăr- 
tite de un interval de douăzeci de ani. 

Prezentată sub forma a două volume, intitulate Vaza 
lui Napoleon şi Mărturii despre Napoleon, această lucrare 
conturează imaginea unei personalităţi istorice extrem de 
admirate de către Stendhal, mai ales din pricina faptului că 
marele conducător francez a dat naştere unor temelii legis- 
lative, administrative și judiciare în aproape toate țările din 
Europa de Vest, Fost ofițer în armata napoleoniană, Stendhal 


„on a RIN OR ERROR 

6 Henri Martineau, Prefață la Stendhal, Napoleon. 100 de capodopere, 
idi ? ag miraeti 9 ) 

traducere de Albin Popescu, Editura Ideea Europeană, Bucureşti, 2012, p.l. 

va deveni prin scrierile sale istorice unul dintre primii care 
scoteau în evidență imaginea de fațadă a regimului din tim- 
pul Revoluţiei Franceze, o imagine ce ascundea dedesubtul 
său un tablou simbolic sugestiv: o pasiune colectivă de por- 
niri şi sentimente ce tindeau către nevoia de a străluci, de a 
se distinge cu orice preț, predominantă la toate popoarele 
peste care Napoleon îşi dusese armatele. Această construcție 
imaginală dezvăluie opacitatea unor imagini invizibile, însă 
existente sub acoperire. 

Punctul de referință vizat îl va constitui tocmai ideea că 
ceea ce nu apare (dorința tăcută de afimare a naţiunilor) va fi 
scos din adâncul său, luând trup, devenind astfel vizibil prin 
campaniile lui Napoleon. Practic, acesta nu face altceva de- 
cât să ofere lumii imaginea unui ideal francez considerat a 
fi universal, idealurile sale fiind comune cu cele nedeclara- 
te. Stendhal se dovedeşte a fi remarcabil în această situație, 
având conștiința faptului că este martorul unei epopei formi- 
dabile. Putem vorbi în același timp de un substrat opac și în 
societatea franceză a acelei perioade, o imagine subliniată de 
autor concis, el declarând că „este indignat de josnicia a ceea 
ce se face, a ceea ce se povestește în Franţa”, deși la modul 
general se formase deja o imagine asupra ideilor și năzuințe- 
lor franceze. Nu se poate discuta însă aici într-un mod radi- 
cal nici de reprezentare și nici de reacție, nefiind pus nimic 
concret în față, ca atare. Pe o parte, autorul încearcă într-un 
mod propriu să insufle cititorilor pasiunea sa buonapartistă, 
recurgând la construcția unor imagini ieșite din comun ale 
conducătorului francez. Cu alte cuvinte, etalează în faţa ve- 
derii semenilor o lumină și expune prin manifestarea ei o fiin- 
ță transparentă, însă existentă ca valoare general-umană, dacă 


7 Ibidem, p. 3, 

nu chiar ideală. De asemenea, meritul stendhalian în această 
privinţă este crearea unui chip subiectiv și totuși obiectivizat, 
personal (prin actul de creație), dar proiectat impersonal în 
orizontul de receptare al contemporanilor, 

Presupunând că imaginea de ansamblu asupra societă- 
ţii este comună și generală, eul intuitiv al lui Stendhal se va 
auto-limita, contopindu-se în pretinsa obiectivitate a lumii. 
Proces în care imaginalul deschide o perspectivă inversă, pa- 
radoxală, instanța auctorială „jertfindu-și” oarecum imaginea 
prin destituirea propriului eu narativ. Altfel spus, va renunța 
la viziunea sa ideatică asupra realității, în favoarea uneia ce 
stă sub semnul întrebării, o realitate improprie deocamdată, 
conformându-se fără voie — oblic — vizionarismului gene- 
ral. El renunţă, în mod aparent doar, la opiniile sale asupra 
societțții, lăsându-se dizolvat în imaginea generală, amorfă a 
semenilor săi. Strategia sa are scopul de a insera în mentalul 


contemporan propria viziune, dând astfel formă unei lumi 
atipice, cu o multitudine de posibilităţi, reale numai în măsu- 
ra în care s-ar raporta la datele existente. Totuși el păstreză o 


anume discreţie prin îndemnuri la prudenţă, indicându-l de 

multe ori pe Emmanuel de Las Cases, scriitorul soldat apar- 

ţinând flotei napoleoniene care a fost nevoit să îşi petreacă 

câțiva ani în Germania și apoi în Anglia din cauza participă- 
| rii la Revoluţie, până în momentul exilului lui Napoleon în 
( 


insula Sfânta Elena, trăind apoi într-o cumplită sărăcie. 
Concluzionând, se poate spune că Stendhal, datorită in- 
dignării sale devine un adevărat istoric romantic, cu nuanţe 
( polemice, afirmaţie susținută şi de faptul că el cunoştea scri- 
erile doamnei De Staël, în special Consideratii asupra princi- 


| 
i 
| 
f 5 Cf, Gabriela Danţiș, Scriitori străini, Editura Ştiinţifică şi Enciclopedică, 


București, 1981, p, 96. 

palelor evenimente ale Revoluţiei Franceze, un volum ce îi crea 
împăratului o imagine negativă, Reacția sa va fi una imediată, 
Va lua atitudine tocmai prin scrierea de faţă, Viața lui Napo- 
leon, afirmând: „Scriu la Viața lui Napoleon pentru a replica 
unei discreditări””. 

Aşadar, se poate observa la Stendhal măiestria cu care 
foloseşte unele imagini de o anume natură, cu scopul de a 
descoperi în conștiința cititorului altele, care în realitate sunt 
ireale. Obiectivul lui este de a imprima lumii acea imagine de 
care el însuși e conștient, chiar dacă utilizează un mod neo- 
bişnuit, prin ricoşeu, propriu unui „om cu două feţe”, Prin 
urmare, conferă o funcţie proeminentă imaginii din spatele 
imaginii, intră în contact cu lumea pentru a descoperi dede- 
subtul naturii umane, miezul ireductibil al acesteia, cobo- 
rând pe treptele cele mai de jos ale sufletului, ale nevăzutului, 
cu intenţia de a insufla devenirii umane o energie nouă. 

Prin apelul la natura imaginalului în evidenţierea pro- 
priei gândiri istorice, prin dovada faptului că și în aria in- 
terpretării istoriei funcția imaginii este esențială, subsumată 
însă conștiinței imaginante, Stendhal devine unul dintre pro- 
motorii romantismului universal. Din acest motiv şi referin- 
du-ne în același timp la spusele lui Taine, cel care a reușit să 
definească sfera de cuprindere a operelor scriitorului francez, 
declarând că opera sa este orientată exclusiv spre viaţa sufle- 
tului, se poate spune că „Stendhal este mai presus de orice un 


psiholog”. 


? Henri Martineau, în op, cit., p. 8. 

10 Hippolyte Taine, Despre Balzac şi despre Stendhal: încercări de critică, 
traducere de Vasile Demetrius, Biblioteca pentru toţi, Bucureşti, No. 1005- 
1006, 2008, p. 43, 

3. IMAGINEA MORŢII 


În adâncurile lui, fiecare suflet se spune că este romantic, 
definindu-şi într-un mod involuntar statutul, cel de stare sau 
condiţie psihică individuală; abia apoi el subîntinde și înte- 
meiază realitatea estetică, tot ceea ce numim creație artistică. 
În fapt, ca mișcare sau curent, romantismul este dependent 
de condiţia sa primordială, aceea de stare, fără de care nu ar 
fi putut lua ființă. Această postură îi determină pe adepții săi 
să se considere niște călători prin vremuri și spaţii indefini- 
te, angrenați însă într-o multitudine de lucruri mărunte și 
obișnuite asupra cărora predomină influenţa puternică a eva- 
nescenței iminente și a ireversibilității timpului. Aspect dual, 
în aparenţă contradictoriu, care generează un cadru medita- 
tiv specific. Ideea morţii, deși considerată uneori o himeră 
mirabilă care face ca, în absolut, totul să fie mai bun decât 
în viaţa reală, de aici se naște, din tensiunea acestei stări ce 
hrănește actul creator. Mărturie asupra stau și versurile emi- 
nesciene: 


„Dar poate acolo să fie castele 

Cu arcuri de aur zidite din stele 

Cu râuri de foc si cu poduri de-argint, 

Cu țărmuri de smirnă, cu flori care cânt." 


În ciuda idealităţii imaginii create aici, ea pare ușor de 
identificat, prin simpla observare a plasamentului acelor flori 
care cântă, deși viețuiesc în vecinătatea unor râuri de toc şi 
care ar trebui să arate și să fiinţeze cu totul altfel, avându-se 


11 Mihai Eminescu, Mortua est!, vol. Poezii, Editura Cartex, Bucureşti, 
2000, p. 46. 

în vedere natura existenţei lor, Deci imaginea fenomenului 
morții nu va fi una infernală în romantism, ci din contră, va 
reprezenta idealul, împărătescul sau chiar iluminarea: 


„Să treci tu prin ele, o sfântă regină, 
Cu păr lung de raze, cu ochi de lumină, 
Ia haina albastră stropită cu aur, 

Pe fruntea ta pală cunună de laur. "7 


În general, moartea este privită ca un fenomen al degra- 
dării, al suferinţei și despărțirii, al sfârșitului absolut. Medi- 
tația romantică asupra morţii însă, deși afectată de contra- 
dicţii şi de o anumită ambiguitate, propune ca idee centrală 
trecerea dintr-un plan al existenţei spre altul, o transcendere 
a existenţei mundane spre un mediu în care aceasta nu se 
descompune ci, paradoxal, capătă amploare, se potențează. 
Astfel, imaginea morţii romantice anihilează sentimentul 
fricii, dând impresia unei lumi „de dincolo” în care pericolul 
extincţiei dispare, unde moartea este de fapt eliberarea de ea 
însăși, un tărâm miraculos care își exercită seducția morbidă: 


„Parcă-o grădină se făcea 

Voios, dam să mă plimb prin ea. 
Privit de flori simţeam în zi 
Nestăvilite bucurii. 


Și păsări ciripeau în cor 
Senine cântece de dor 
Și-un soare roșu auriu 


12 Ibidem, 


Funcţia imaginii în marile mituri romantice — iubire, istorie, moarte 9] 


Smălţase flori în licăr viu. 
Mireasma ierbii suia-n vânt, 
Văzduhu-adie lin şi blând. 
E totul zâmbitor și pur 

În frumusețea dimprejur. 


În momentele în care, aflându-se neputincioşi în fața cur- 
sului normal al vieţii, romanticii vor nega existenţa oricărui 
ideal pământesc. Nu moartea li se va părea dureroasă, apăsă- 
toare sau fatală, ci vieţuirea aici, pe pământ. Totodată, ei se 
vor feri de orice fel de consolare. Această imagine salvatoa- 
re a morţii în romantism se poate lesne observa la Stendhal, 
în romanul Armance, unde se afirmă: „Zadarnic îmi făuresc 
cele mai înțelepte norme de conduită, viaţa mea nu este decât 
un șir lung de nefericiri şi de senzaţii amare. Luna aceasta nu 
face mai mult decât cea care a trecut, nici anul acesta decât 
celălalt. De unde atâta îndârjire de a trăi? Îmi lipsește oare 


tăria sufletească? Şi-apoi, ce este moartea? Prea puțin lucru 

într-adevăr; trebuie să fii nebun, să te lipsești de ea“'4 Așadar, 

privită ca loc de veșnică alinare sufletească sau ca tărâm pu- 

j rificator și dătător de speranță, importanţa creării unei ima- 
gini feerice a morbidului este esenţială în operele romantice, 
funcţiile sale fiind multiple. 

O prelungire a meditaţiei romantice asupra morții se va 
găsi până şi la promotorul simbolismului românesc, Al. Ma- 
cedonski. În poemele sale de dinainte de 1890, cu un caracter 
satirizant de factură romantică (ciclul Nopżilor), datorită pu- 

í ternicei forțe metaforice a anumitor pasaje, mai ales a celor 


13 Heinrich Heine, Imagini de vis, vol. Poezii: călătorie în harz, traducere 
de Ion Bentoiu, Editura Minerva, Bucureşti, 2000, p. 186, 
14 


Stendhal, Armance, traducere de Elsa Grozea, Editura Lira, București, 
2012, p. 39, 

din Noaptea de noiembrie, moartea îi provoacă poetului mul- 
tiple interogații asupra rostului vieții.” Spre deosebire de alți 
romantici, Macedonski va oferi un altfel de tablou al lumii 
de dincolo, oprindu-se asupra condiției mortuare și descri- 
ind un macabru tragic, apăsător, cel al gropii în care omul va 
rămâne pururi singur. 

Astfel, poemul Noapte de noiembrie are o importanță 
esențială asupra imaginii în configurarea mitului morții, fi- 
nalul fiind unul fericit, sufletul abandonându-și învelișul 
trupesc lipsit de suflare, alăturându-se unui nou drum ală- 
turi de îngeri, un drum inițiatic ce marchează un alt început. 
Dacă iniţial, prin moarte, poetul își află „obştescul adăpost”, 
pe măsura desfășurării poemului, condiţia finitudinii devine 
din ce în ce mai pregnantă: 


„Gândind aceste vorbe, vederile-mi senine 
Zăreau din fundul gropii, târându-se spre mine, 
Un şir de viermi, oribili cu corpul cenușiu; 
Cu toţii, pe coșciugu-mi, se urcă sau s-agaţă... 
S-apropie minutul cu dânșii să dau față... 
Priviţi-i slăbiciunea sub piatra mormântală, 
Și el a fost în lume întâiul dobitoc! 

Mânca pe celelalte ca lupul într-o turmă... 
Mâncat va fi acuma de cele de pe urmă; 

« Loc viermilor să intre! » 

Și viermii-avură loc... 

Părea că mă duc îngeri pe-o dulce legănare... 
Lăsându-mi învelișul la viermii din mormânt, 


15 Cf. Dana Dumitriu, Postfaţă la Alexandru Macedonski, Poezii, Editura 
Minerva, București, 1972, 

Pluteam prin al meu suflet, mai sus de-acest pământ. 
Din viaţa pieritoare, trecând în altă lume, 
În viața fără moarte mă duc să strălucesc, 
. an v . v 
Şi tăr-a mă-nţelege, Şi fără s-am vreun nume, 


Mă simt cu totul altul și-ncep ca să trăiesc."!€ 


Nu este întâmplător faptul că Macedonski vede sfârșitul 
vieţii ca pe un nou început. Inspirat din scrierile lui Alfred de 
Musset, viziunea sa asupra morții, incită către o a doua naș- 
tere, dând contur unui tablou dătător de speranţă, cu funcţie 
soteriologică. Moartea devine așadar un câștig, canalizând 
viaţa spre un nivel care o transcende și-i conferă măreție. 

Paradoxul care persistă conduce la ideea că rolul imaginii 
în mitul morţii este acela de a câştiga în final eternitatea. Și 
cum altfel dacă nu prin dăinuirea amintirii aici pe pământ în 
sufletele celor dragi a unei altfel de existență, de data aceasta 
spirituală? 

În concluzie, tâlcul morţii — după cum Novalis spunea 
într-unul din poemele sale intitulat Cântecul morților: „Învă- 
ţați să prindeți tâlcul morții,/ Cuvântul vieţii să-l aflați” — nu 
poate fi înțeles decât pornind din viața care nu i se opune, ci 
aşteaptă această altă imagine în care să se transforme. 


Pe e ES eee 
l6 Alexandru Macedonski, Noapte de noiem 


Litera, Bucureşti, 1997, p. 16. 

DANIEL TURCEA. 
ARCANA ALCHIMICĂ 


O poetică a căutării imaginii divine 


SEBESI-SUTO Stefan-Mihai 


Eli, Eli, lama sabahtani ? 


Dumnezeul Meu, Dumnezeul Meu, pentru ce m-ai părăsit? 


Confruntarea ce se desprinde din crezul poetic al lui 
Daniel Turcea inflamează conştiinţa unui om dornic de a 
scăpa de sentimentul inutilităţii în faţa unei prezențe divi- 
ne ce rămâne ascunsă. Poeziile sale dobândesc astfel un rol 
capital, anume acela de a se metamorfoza într-o teosofie pen- 
tru a reinstitui Cuvántul lui Dumnezeu, panaceul, în aceeași 
măsură în care alchimia viza „metamorfozele progresive ale 
spiritului.” 

În cazul poetului, metamorfozele spirituale corespund 
în aceeași măsură celor două volume în care ca un laitmotiv 
funcţionează ideea căutării permanente a treptelor ce con- 
duc decisiv la (re)descoperirea imaginii Dumnezeului pier- 
dut; o criză identitară cu ismă religioasă din care va exubera 
revelaţia ultimă, epifania, 

Epifania? se propune a fi în contrast cu Entropia’ ce „răs- 


} Serge Hutin, Alchimia, Editura de Vest, Timişoara, 1992, p. 10, 
2? Daniel Turcea, Epifania, Editura Cartea Românească, Bucureşti, 1978. 


i ” Ana n0p `~ acti (3 
? Daniel Turcea, Entropia, Editura Cartea Românească, Bucureşti, 1970. 

punde unei intenţii limpezi, sprijinindu-se pe ideea unei po- 
ezii care-şi inventează propria geometrie, propriul spațiu de 
forme pure și aparent dezordonate”, desființând într-o oare- 
care măsură ritmul tragismului ce acaparează în mod univer- 
sal existența, fiind mai degrabă — așa cum poetul își subinti- 
tulează volumul — o cântare a treptelor ce înlătură orice urmă 
a îndoielii în faţa unui chip divin ascuns, dezvăluind „o for- 
mă a poeziei de cunoaștere, bazată pe iluminare ce câștigă în 
tensiune, în dramatism. Treptat se încheagă un lirism de mari 
transparenţe și purități în care sălășluiește un suflet extatic. 
Poeziile seamănă cu iceberguri care mai mult ascund.”, lată 
de ce „invizibilul divin se retrage tocmai în imaginile în care 
el se poate arăta, iar dacă se arată ca imagine el se înfățișează 
ca invizibil al vizibilului.”* Cum chipul divin pe care-l caută 
cu atâta ardoare nu i se poate dezvălui, poetul încearcă să-l 
perceapă în ceea ce i se arată, în ceea ce îl înconjoară: Terra, 
spaţiul oriental, Ţara Sin, Țara ConCavă, Ţara Yemen etc. re- 
prezentând în fond una și aceeași dimensiune metafizică pe 
care speră să o acceadă. Imaginile spaţiilor contemplate func- 
ționează asemeni unor rame ce încadrează adevărata esenţă a 
poeziilor lui Daniel Turcea, revelarea divinității. 

Deși catalogat drept un poet ce manifestă și comportă 
în scrierile sale un puternic simț religios, lirismul lui Daniel 
Turcea ascunde un mesaj subliminal al descătușării lăuntri- 
ce prin intermediul artei, al cufundării propriului suflet în 
lume, Versurile scrise de poet prezintă similarități la nivelul 
efortului creator al alchimistului ce îşi transpune propriile 


4 Nicolae Manolescu, Literatura română postbelică. Poezia, Colecţia 
„Canon”, Editura Aula, Braşov, 2001, p. 302, 

ó Ibidem, pp. 305-306, 

6 Dorin Ştefănescu, Poetică fenomenologică. Lectura imaginii, Institutul 
European, lași, 2015, p. 218. 

vedenii într-un întreg proces de materializare a operei, gest 
salvator ce parcurge treptele unei imagistici infernale (Entro- 
pia), ajungând până la nivelul ultim al beatitudinii (Epifa- 
nia), proiecţie onirică a eliberării de sub ruinele unui univers 
agonizant ce în final se metamorfozează în opusul său; „se- 
pararea și unirea contrastelor” de care amintește Jung. Cele 
două volume, dublate de viaţa poetului, se dovedesc a fi com- 
plementare, având aspectul unui complementarism compen- 
satoriu deoarece ceea ce se vădește a fi distopie imaginară de- 
vine utopie recurentă. În versurile sale poetul găsește alinare, 
lumea textului devine refugiu spiritual. 


I 
IMAGINEA UNEI LUMI DECĂZUTE. 
ENTROPIA 


Setea de cunoaștere a principiului divin ia forma unor 
viziuni obscure, mistice, ermetice, cu o cadență apăsătoare. 
E, în fond, ceea ce pentru Daniel Turcea devine şi presupune 
— în termeni alchimici — nigredo. Rândurile scrise cu atâta 
patos devin sulițe tensionate, înflăcărate și însuflețite de an- 
goase, alimentate prin imaginea fantasmagorică a sângelui ce 
sterilizează trăirea dar care, din contră, funcționează asemeni 
unui Phoenix ce din „umbră a Semnului Yang” se naşte „din 
însăși Afara visării de lumi.” Mirajul se află într-o continuă iz- 
vorâre, iar jocul cu cuvintele reliefează păgânismul unei vieţi 
„baal” deoarece „dacă realul e visul ce ne bănuie, Tu/ eşti/ 
și nu eşti/ asfixiante ferești/ peisaje cu oameni în gură/ ploi 
de sânge între cruce și ură.” (Explozia). Se păstrează totoda- 
tă ideea deschiderii înspre Afară prin imaginea ferestrelor ce 

surprind spectaculozitatea sânperie a peisajelor cu oameni, 

„Simptomul unei angoase existențiale, (...., trăirea de na- 
tură carcerală sau aceea a unei citadele asediate” sunt doar 
câteva elemente ce oferă lirismului lui Daniel Turcea origi- 
nalitate și închidere în profunzimea unui univers imaginar în 
care cuvântul poetic deține întreaga putere revelatorie. Pre- 
cum alchimia a „făurit imaginarii stabile, adesea foarte codi- 
ficare, cu un vocabular tehnic”%, poetul creează și dezvoltă un 
simț al excluziunii, alimentat de vedenii picante, agasante, ce 
denunţă o lume răsturnată „care opune eroul — Artist omului 
sub vremi”, trăire claustrofobă din care rezultă emanaţia do- 
rinței de evadare. În acest fel poetul aduce la viață peisaje sau 
teritorii atemporale, ţara de Æfară spre care tinde, eliberare 
condiționată de moartea rațiunii ce precedă înălțarea „ploi- 
lor albastre” din Tara Sin. 

Țara Sin (despre Tao, despre Te) ilustrează un astfel de 
spaţiu imaginar ce pare a avea rădăcini mitologice, albastrul 
ploilor anunțând „drumul spre infinit” de care amintesc Jean 
Chevalier și Alain Gheerbrant în Dictionarul de simboluri: 
„infinit și ploi albastre/ cad încet în Ţara Sin/ da, Rousseau 
s-a aruncat pe fereastră/ de la balconul în stil empire/ și-n 
cădere/ până jos/ Van-Gogh a continuat să picteze/ munţi 
de creieri de pasăre/ și de creieri de flori/ și numai mormin- 
te de grâu/ iazuri/ iazuri cu nuferi/ oglinzile vii şi mai vii și 
mai vii/ Tao stă singur și nu cunoaște schimbarea/ o fantas- 
tic echilibrăm atâta neliniște/ Umblă-n cerc şi nu cunoaște 
nesiguranța/ atâta, neliniște amestecată cu spaimă/ Poţi să-l 


7 Jean Jacques Wunenburger, Imaginarul, Editura Dacia, Cluj — Napoca, 
2009, p, 77, 
2 Ibidem, 


? Jean Jacques Wunenburger, Utopia sau criza imaginarului, trad. Mihaela 
Căluţ, Editura Dacia, Cluj-Napoca, 2001, p. 223, 

închipui cu mama lumii/ laudă laudă laudă/ ceai şi pagode 
de xiloton/ fructele răcoare albă/ atomii în litere chinezeşti/ 
ninge de asemeni cu hieroglife și ideograme/ pufoase și moi 
alb topind/ evantaie imense şi multe camelii”, Poetul caută 
cu ardoare entitatea ce poate străbate şi transcende întreaga 
lume aşezată sub semnul profanului până când „arată cără- 
rile Yang. Văzută „vietate ca de sticlă, ca de apă clară”, ea 
favorizează anamneza, decongestionare necesară și vitală în 
faţa dobândirii nemuririi privită ca reînnoire a unui ciclu în 
care prezentul e singura cale de a trăi într-o armonie perfectă 
până când „lucrurile s-ar iubi pe sine”. Poetul creează un uni- 
vers paralel până la descoperirea „mineralelor Cărări ale Lu- 
nii.” Luna, astru al nopții, apare aproape obsedant în versu- 
rile lui Daniel 'Turcea, simbol alchimic al stadiului de argint, 
albedo. Poetul intuiește astfel eliberarea din cadrul realității 
ostile prin reanimarea unei noi lumi deviată din cea actua- 
lă în care se simte încătușat. Eliberarea presupune totodată 
aflarea geometriei ce va conduce existența la armonizarea tu- 
turor elementelor, structurilor ȘI principiilor care o compun. 
Când se simte îndepărtat, poetul caută „vietatea” pentru a o 
„gâtui cu lumina zilei”, având „nostalgii de mogul/ și alge- 
bru/ pe terasă sub Syrius în ţările vegetației Ind” unde „viața 
mea se țese alături”, Sinele își cunoaște apartenența la regimul 
diurn, solar, deși se vede într-o „casă de hârtie”. Viaţa i se pare 
în acest fel efemeră, mereu sub ameninţare. Poetul se vede şi 
se simte înstrăinat, iar cum legătura dintre suflet şi lume este 
scindată, poetul caută cu ardoare contactul cu viezazea într-o 
altă realitate, refractantă, iraţională, conşștientizând inutilita- 
tea împlinirii în „lumea ochilor” pomenită de Coşbuc: „am 
5-0 pâtui cu lumină, odată, să-mi ierte/ că la vreme de cangur, 


e b „n 
frapilă/ am săpat căutând la comori, 

Avântul vizionar al poetului parcurge un drum sinuos 
până în punctul în care sunt destăinuite, în stilul propriu, 
imagini cosmogonice, Acest regres spre uterul primordial 
evidenţiază intenţia unei escapade spre origini, spre un tărâm 
sacru unde „S-a-ntâmplat într-o hieroglifă/ odată cu adierea 
vântului de mosc/ soarele a desfăcut un lotus/ la-ntretăierea 
a 4 linii/ şi una din ele a-nceput să viseze/ Yn moale/ picură-n 
Yan/ sunt obosit înalt demnitar permiteți-mi/ cred că-mi va 
face bine răcoarea iazului”, Cale ezoterică a iluminării, alchi- 
mia reînvie sensul unei duble determinări a două planuri, tot 
astfel cum se reliefează în versurile poetului, cel fizic căruia îi 
corespunde funcția de propulsare spre cel de-al doilea, meta- 
fizic, dimensiune transcendentală unde pulsaţiile existențiale 
sunt subjugate sacralităţii. Din acest motiv Daniel Turcea 
invocă simbolul hieroglifei, semn obscurizant al învățăturii 
sacre, în care soarele desface lotusul, floare sfântă, ce conți- 
ne cele patru elemente esenţiale vieții. Fiecare din aceste ele- 
mente comportă una din valenţele principiului determinant, 
astfel încât focul şi apa sunt considerate a avea o forță activă, 
corozivă, pe când aerul și pământul devin pasive. Acţionând 
unul asupra altuia, se ajunge la stadiul în care se formează o 
unitate vizând „vocaţia desăvârșirii Fiinţei în unitatea ei. 
Flircul poetului cu tradiţia taoistă, reprezentat prin per- 
sonificarea lui Tao, rălmăceşte discursul ermetic în care „atin- 
gerea Luminii cum desfăcu/ făclii/ de lotus alb, lumină bu- 
merang/ din 4 linii gene/ și/ deschisă rana-n/ întru a cincea-n 
van născu Nirvana/ cum moale Yang/ picură-n moale Yang. 
Poetul caută cu patos o lume în care comuniunea sine-suflet 
să fie deplină, spiritualizată, transcendentală, trecând din sfe- 


PND a em 
10 Alexandru Pop, Fundamentele alchimiei, Editura Dacia, Cluj Napoca, 
2002, p.171. 

ra conștientului — printr-o îndepărtare de rațiune — spre cea 
inconştientă: „Inceputul în care toate sunt încă unul și ace- 
laşi lucru, care apare astfel ţel suprem, zace pe fundul mării, 
în obscuritatea inconştientului. În vezica germen conștiința 
şi viața (sau esență şi viață) sunt încă o unitate, amestecate in- 
disolubil precum sămânța focului în cuptorul purificator”! 
Parcurgerea drumului dinspre conștient înspre inconștient 
devine experiență sufletească, motiv pentru care viața însăși 
izvorâtă din „întretăierea celor patru linii gene”, metaforă a 
celor patru elemente vitale, naşte Nirvana odată cu „atinge- 
rea Luminii”, simbol al conștiinței, drept pentru care „Unita- 
tea amândurora este Tao, al cărui simbol ar fi lumina albă”? 
Secundele sunt pentru poet „crini pe sub ape ușor desple- 
tind/ apa imaginându-și vase subțiri irigând celule fără for- 
mă/ difuze geometrii/ helixuri instabile în rozele spirale/ sau 
fixe apatite sau mov cuantozomii/ Ceremonii de Osmiu în 
pale vacuole/ aur coloidal/ omizi de pori alunecând în spini/ 
fosforescenți/ alcătuind pagode/ pentru lungi unghii, lungi, 
de mandarini/ — nervi servi — / spunând că nu ştiu căi secre- 
te/ către ruini de Galaxii perfecte”. Timpul este suspendat 
tot astfel cum din viaţa omenească nu rămân decât „celule 
fără formă”, rămânând captiva unei „Încăperi” din care nu 
poate să se ivească nici măcar dorința, nici măcar un delicat 
avânt spre Afară. În astfel de poeme precum Secundele, Da- 
niel Turcea are meritul de a surprinde sufocarea existenței, a 
morții, în imagini de o deosebită învolburare, 
Această „Galaxie perfectă”, teritoriul din Afară, prinde 
contur în poezii precum Sansa inefabilă a renașterii floren- 
tine unde, la fel ca în cazul lui Eminescu, imaginea ruinii 


U Carl Gustav Jung, Opere complete. Studii despre reprezentările 
di T uresți 9y. 
alchimice, vol. 13, Editura Teora, Bucureşti, 1999, p. 2 H 


12 Ibidem, D259, 

presupune rememorarea unor timpuri vechi, sacre, astfel în- 
cât pentru Daniel Turcea determină emanciparea unui spa- 
ţiu „atât de pur/ încât nu e locuit. Obiecte de gol, absență/ 
Ireal, dintr-o voinţă a punţii dansând la nesfârșit. Singurul 
element ce nu se subjugă absenței desăvârșite este voința pri- 
vită ca intenție de scindare în fața unui univers caracterizat 
de imobilitate și pustietate. Într-o formulare platoniciană, 
tocmai acest solitarism conferă calități primordiale „Împără- 
ţiei Eterne a Spaţiului”, poetul căutând asemeni umaniștilor 
renascentiști nu doar dinamismul existenţial al omului, ci și 
voinţa îndreptată spre o comuniune universală precum în ca- 
zul lui Paracelsus. Tot astfel se poate explica tensiunea creată 
în urma încercărilor himerice de a transcende realitatea, păs- 
trând vie speranţa regăsirii acestui spațiu protector în care 
sălășluiește prezenţa divină. Poeziile, mai ales cele cuprinse 
în paginile volumului Enzżropia, cer a fi privite dintr-o dublă 
perspectivă, întrucât pe măsură ce fantasmagoria angoasei se 
destăinuie mai pronunțat, cu atât se întrezărește dorința de 
sublimare. Vorbim așadar de o moarte și reînviere în planul 
versurilor testimoniale, păstrând șansa inefabilă a renașterii 
în plan spiritual. 

Imaginarul poetic contemplat pendulează între un ai 
și nicăieri, e un „spaţiu în mișcare gândindu-se pe sine”, an- 
gajat într-un joc al unui discurs ermetizant ce ascunde şansa 
redempţiunii. Conștient de natura universului contemplat, 
Daniel Turcea surprinde specificul unui astfel de spaţiu mis- 
tic: „se află în sud și-n același timp gheţuri/ îl adoră la nord 
boreal/ se află oriunde nefiind oriunde/ Spaţiul se gândește 
pe sine sculptând/ locuieşte-n ace iriși ce ucid/ numai numai 

numai/ pentru că văd și/ astfel împletesc în lenta mişcare/ 
legi cu gene lungi lungi crepusculare/ El nefiind — spaţiul 

propriei absențe/ al propriului spaţiu = se întrepătrund”. Po- 
etul caută cu nestăvilită ardoare „forma clară”, geometria ce 
conferă vieții însemnătate. Văzută în ansamblu, e un soi de 
poezie „care-şi inventează propria geometrie, propriul spa- 
yiu de forme pure și doar aparent dezordonate. Autorul are 
nostalgia unui Orient mirific, spaţiu pur, nelocuit, ireal, ce 
se identifică o dată cu Asia pastelurilor chineze ale lui Alec- 
sandri şi Macedonski, altădată nu Nordul boreal al lui Iuliu 
Cezar Săvescu sau chiar ca Spania barocă a lui Eminescu. E 
o lume de geometrii incerte, mătăsoase, de arome, de pietre 
scumpe, de culori, de fructe și de animale stranii. ”? 
Imaginea mortii revine pragmatic și aproape obsesiv în 
versurile lui Daniel Turcea, dar posedând un sens întors; 
cheia înţelegerii acestui sens invers regăsindu-se tocmai în 
titlul volumului, Entropia. Formula entropică insinuează 
astfel existența unui spațiu pur și purificator în același timp, 
contrapus și complementar Terrei: „Dacă ai alege Terra drept 
posibil/ Timp al formei Clare unde se aleg/ și din nemișcarea 
mișcării prin spaţiu/ și prin timp viscere fără viață vi/ se tre- 
ce-n mişcarea ce aparent e opiu/ din prea multe stele dintr-o 
altă zi/ Atunci/ am f aici, înlocuind Florida/ şi ne-am gândi 
în cretă umbros măslin la Cruz/ nu ar exista spaţiul acesta, 
Mortul spațiul cu solzii legi bolnave/ de timp, de simetrii/ 
ce-n bronhii se hrăneşte cu sufletele noastre/ care-i parcurg 
catete, bisecte unghiuri şi-n/ “nnoptate pleacă-n Lună/ când 
timpul aglomerează/ aglomerează spaţii şi spaţiile sugrumă-” 
Spațiile despre care ne vorbeşte poetul nu sunt 


cât cadre statice ale altor cadre, zone crepusculare ale unor 
Afară. Poetul 


altceva de- 


universuri ce converg, într-unul singur, cel din + 
aşterne, asemeni unor pete pe pânză, lumi noi pe care le pro- 


a 
13 Nicolae Manolescu, op. cit., p. 302. 

iectează de-a lungul și de-a latul Terrei, trecând de la „Verdea 
Chină”, „Ţara Sin” sau „Ţara Yemen” spre „Jara ConCaVă” 
printr-un proces metafizic, dând naștere „unor efluvii de for- 
me, viziuni caleidoscopice, visând geografi lirice și exotice și 
populându-le de făpturile suave ale imaginaţiei sale.” 

Călătoria vizionară în care e angajat poetul îl poartă Prin 

grădina japoneză unde va cocheta cu imaginea unei divinități, 
Divinitatea evocată de Daniel Turcea pare să se întruchipeze 
ca finalitate a operei la negru, ajunsă în faza de conjuncție su- 
gerată de împerecherea „soţiei” cu „neînvinsul samurai”, care 
are efect universal: „prin grădina templului Yudaho/ nebă- 
nuit ca pumnalele-ntoarse/ se plimba/ printre puzderii scoici 
şi cireşi/ înțeleptul în alb Kimono/ lângă lacul cu flori arse/ 
neasemuit de frumoasă soţia/ neînvinsului vreodată samu- 
rai/ născu/ pătrate albe-și luminau hârtie/ ș-atât de verde iaz 
în cești de ceai/ la destrămări de cețuri — Fugyiama/ ciudata 
prăbuşire a lunii/ mare sau ploi nesfârșite/ și pretutindeni/ 
această ocazie a Timpului/ această întâmplare a Spaţiului/ şi 
acest calmant al Acţiunii”. 

Din neputința de a comunica cu divinitatea, nedezvălui- 
tă şi neasumată încă, poetul conturează o lume atemporală în 
care totul este și nu este, o lume în care fiinţele ce o populează 
au și nu au în același timp materialitate, o lume arsă deasupra 
căreia plancază un spirit dornic de regăsire a unității. Cum 
era de așteptat, se remarcă afinitatea poetului cu religia hi- 
ndusă, de unde rezultă perceperea figurii divinității. Fiind 


imaterială, aceasta rămâne, la nivelul acestui volum, doar 
rămâne to- 


» 
3 


percepută, Imaginea lui Dumnezeu, deşi „arsă 
tuși mântuitoare de unde și convertirea produsă în Epifania. 
Viaţa e văzută ca transă, iar nostalgia pe care o simte poetul 


14 Jbidem, pp. 302-303. 

permite apariția unor universuri halucinante, lumi constru- 

ite asemeni unui Turn Babel în care toate se învălmășesc, 

dar care păstrează intenția îndreptată spre o rânduire. Din 
învălmăşeala imaginilor ia naștere forma perfectă, Cubul sau 

Cercul, legănate de armonioasa muzică ce se ascunde în toți 

şi în toate, fărâmă divină. Principiul ordonator, intrarea în 

Joc, nu trebuie descris în cuvinte, ci mai degrabă simțit, în- 

crucât cuvintele nu fac altceva decât să profaneze sanctitatea 

Acțiunii: „a încerca să foloseşti cuvintele pentru a descrie ac- 

țiunea/ Principiului/ înseamnă a nu vorbi despre EI ci despre 
contrariul Lui/ cuvintele sunt văi sunt circuri sunt zaruri/ 
Distanţă/ deci/ El absoarbe pentru că EL este/ această așe- 
zare de obiecte sub semnul proporției/ deci al muzicii/ din 
antichitatea aerului/ segmente și trapeze, conuri și plane de 
aer/ ca un animal de vid/ cu Ceremonia Sângelui mineral și 
unde/ respiră şi doarme un prinț/ visul lui este trupul acestui 
__Ev/ şi din risipite vocale/ Exilul” (Linia dreaptă). 

Dorinţa dea privi „chipul divin” devine şi mai evidentă 
în Dezastre prin referința la Vede. În stilul său caracteristic, 
poetul face aluzie la anumite concepte ale hinduismului con- 
form cărora în tot ceea ce ne înconjoară sălășluieşte o fărâmă 
divină. Inserţia fărâmei divine în ansamblul elementelor se 
prezintă drept „o spargere a cercului în cristale în văi/ şi o 
nostalgie de nicăieri/ de nicicând/ obiecre/ hipnotizate de 
viață / obiecte-n transă viaţa halucinând/ pelerini pelerini pe- 
Jerini/ spre carbon/ spre cenușa, cămaşa cenușii/ ca dovadă 
c-a ars Dumnezeu/ și pot să-nnebunească aleşii/ şi cine-ar 
mai crede atunci în fereastră/ necuprinsa prăpastie albastră/ 
si cine s-ar îndoi de ce vede/ și cine n-ar mai auzi/ decât tăce- 
rea ce ninge în Vede”, Nostalgia resimţită deplânge îndepăr- 
tarea de mediul divin, semn că, în ceea ce priveşte existenţa, 

s-a produs o ruptură, iar tocmai această distanțare înseamnă 
asumarea morții în plan spiritual. În faţa morții singura ac- 
piune ce are sens e amintirea trecutului, a lumii din Afară, 
„Puntea Nesfârșită/ rememorând, poate chiar spre trecut/ 
inversând cu o lume de morţi înviați/ spre ovare umflate de 
lună/ o lume uitând să poată deschide/ mai multe șanse absi- 
de/ să aştepte în forme să-nsenine/ mai multe și tot mai pu- 
ține/ ori poate desenul și metamorfoză/ în necuprinsul static 
cuprins prin osmoză/ finit infinit/ din medium în calmele, 
plan, din cicliuri,/ al liniștii, morţii în absolut.” 

Deși poeziile volumului de debut gravitează în jurul sen- 
timentului de risipă a Principiului divin, poetul nu ezită să 
întrezărească văpăi ale luminii mântuitoare izvorâte tocmai 
din apăsarea tonului rezultat din acțiunea sufletului ce „se 
cufundă într-o contemplare fără margini. 5 Fiind o poezie 
de tip extatic, poetul contemplă fragmentarismul existențial 
precum în Poem didactic: „poate că suntem vii dar obiecte/ 
fragmente emigrând în fragmente/ sub umbra vieții pe stinse 
planete/ ca și cum te-ai umple de degete/ toate cu multiple 
întrebuințări/ de apă, de lună, de ţări/ lung exod pe niluri/ 
către piramide/ unde faraonul/ Paraparmenide/ ş-a-ngropat 
în Ra fructa zi/ — molima/ de cameleon/ Vis Fiind oglinzii 
arithmos ideon”, 

Visând renașterea spirituală, poetul are intuiţia conver- 
tirii spre lumină, înțeleasă ca regăsire a legăturii pierdute cu 
divinitatea: „De atunci/ Din clipa când totul a devenit fără 
şansă/ Cu golfuri largi/ De foarte departe răzbeau lumini” 
(A treia), Lumina întrevăzută de poet, născută din vidul în 
care până și existența îşi pierde semnificaţia, aduce într-un 
final beatificarea vieţii. Deşi scris sub influenţa unei conşti- 


15 /bidem, p. 306, 

inţe încărcate, tulburi, măcinată de angoasa acțiunii de a fi, 
volumul Entropia rămâne impregnat totuși de voința vădită 
de a scrie despre viață, chiar dacă ea trebuie privită și din per- 
spectiva morții. Contrastul dintre viață și moarte are în fond 
sarcina de a determina accesarea celor mai profunde stări ale 
fiinţei, liniile interioare, geometria, înălțarea în urma „cobo- 
rârii în infern”. Pentru Daniel Turcea poezia devine oglinda 
unui suflet încarcerat de propria limitare ce cultivă hazardul 
existenţial, însă, oricât de apăsătoare ar fi viziunile, lirismul 
său ascunde indicii ale reveriei ascensionale dorite sau, cum 
afirmă poetul în Geometria sau căutarea drumului, „este elo- 
giul adus/ de gene, desăvârșirii”. 


II 
RESURECȚŢIA LUMINII. EPIFANIA 


Dacă în precedentul volum poeziile reliefează detaliile 
recognoscibile ale căutării, s-ar părea că Daniel Turcea reu- 
şeşte să întrezărească „racla de lumină” printr-o renunțare la 
gândirea rațională, apelând mai degrabă la „o gândire care nu 
mai gândește, ci priveşte, se lasă pătrunsă de forma dezvăluită 
a sufletului, altfel inimaginabilă.” 

Imaginea divinității, neputând fi percepută ca prezență, 
în cel mai bun caz ea fiind intuiră, se metaforizează drept 
lumină, „simbol al desăvârșirii şi dumnezeirii nemărginite, 
iar poetul nu se mai definește ca un aventurier fără ţintă al 
lumilor imaginare, ci un însetat de lumină, ducând cu sine 
„focul cuvântului” şi dorinţa de a locui seninul din peştera 


Po 


6 Dorin Ștefănescu, op. cit, p. 219. 

platoniciană a cunoașterii,” Poetul nu se desparte defini- 
tiv de temele abordate în Entropia, ci mai degrabă ilustrează 
drumul poeziei sale prin conversia ce se produce la nivel spi- 
ritual, S-ar părea că Daniel Turcea reușește să se distanțeze 
de vedeniile „demonice” ce produceau tensiune, revelând 
sublimul angoasei. 
Universul poetic reflectat în cele două volume se funda- 
mentează continuu pe interdependenţa dintre două dimen- 
siuni antitetice, una a rugii nestăvilite, cealaltă a răspunsului 
ce nu apare, rezultând un discurs interiorizat al încercării de 
a vedea dincolo de vedere, exteriorul devenind o referință a 
interiorului zbuciumat al eului liric. Pentru poetul aflat față 
în față cu o criză ontologică, ruga reprezintă singura acțiune 
pe care o poate întreprinde: Zege, lege, re/ege, ora, labora et in- 
venies, adică „citeşte, citește și iar citește, roagă-te, lucrează și 
vei găsi"! Pentru acesta însă, cunoașterea unei fărâme divine 
nu îi este de ajung, ci mai degrabă dialogul se cere a fi unul 
transcendental, având miza unei renașteri spirituale. Comu- 
niunea se cere a fi totală, „omul era însăși materia Marii Ope- 
re; opera este cu voi şi la voi, așa încât, găsind-o în voi înși- 
vă, unde se află în permanenţă, o aveți mereu, oriunde v-aţi 
afla, pe uscat sau pe mare. ”? Într-un final poetul recunoaşte 
şi resimte prezența celui nevăzut în imaginile lucrurilor ce-l 
înconjoară, lăsând în urmă nihilismul crizei existențiale, îm- 
bătându-se cu lumină, devenind lumină: „a cunoaşte/ cerul, 
înseamnă/ a fi cerul/ şi/ acel tu/ ce adie/ e apă şi duh/ țara 
cea rară/ pentru care vă iert” (Cunoaștere). Simbol al înălți- 


17 Cristian Livrescu, Daniel Turcea, între Entropia şi Epifania în 
„Convorbiri literare”, decembrie 2014 (Sursa web: hitp://convorbiri- 
literare,ro/?p>3619 ) 

18 Serge Hutin, op, cit., p, 19, 


19. Ibidem, p. 11. 

milor, cerul e mijlocitorul între divinitate și ființă, graniță ce 
odată trecută iradiază „acel tu” ce devine „duh.” 
Poezia prin care Epifania se deschide, Geometria sau CĂu- 
tarea drumului, oferă o amplă perspectivă asupra modalității 
de cunoaștere pentru care a optat poetul, geometria nefiind 
altceva decât „descompunerea luminii/ geometria — lege a lu- 
milor închise (...) Geometria este haosul care tinde spre axio- 
me/ incertul care tinde spre Incontrolabil/ Geometria elimi- 
nă tot ceea ce se poate ști/ pentru a ajunge la ceea ce nu se 
poate şti/ (...) Geometria/ proporţie și ciclu/ devorându-ne 
lent/ ceremonie/ vis prin exactitate/ cum te umpli de șerpi 
în preajma maselor/ cu greii magneţi/ ai zăpezilor gravifice/ 
ningând spre irisul fecund din centru/ Incandescenţă/ Poar- 
ză/ spre Lumină, deci/ singurul loc care nu poate fi locuit? 
Cum poetul îşi dă seama că acest Joc nu poate fi locuit, 
vede” minunea dumnezeiască în ceea ce îl înconjoară, suve- 
rană fiind /umina. Nu ne surprinde cu nimic echivalarea me- 
taforică a luminii cu simbolul înălțător, eliberator al păsării. 
Am putea spune că poetul, prin aparenta strămutare spiri- 
tuală, încetează să se angreneze în același Joc al căutării pre- 
cum în Entropia, mai degrabă răzbind în a se lăsa pătruns de 
această mistică divină ce pare conformă sintagmei crede și nu 
cerceta. Mai mult decât atât, Daniel Turcea își fundamentea- 
ză crezul pe un soi de cunoaștere luciferică, asemănătoare ce- 
lei blagiene, preferând să creadă în detrimentul continuei și 
intensei căutări a tainei dumnezeiești în urma căreia oricum 
nu primise (și nu se poate primi) un răspuns, Poetul reite- 
rează și revitalizează sensurile unei poetici a luminii marcată 
de un presentiment al iluminării ca marcă a unui ideal poftit 
cu râvnă: „vie Lumină/ venind, pe cale/ inima-mi cere/ pa- 
săre lină/ sufletu-n lacrimi/ vrea, fără vină/ numai să-l ape- 

re/ numai să-l poarte/ sus/ peste moarte” (Balada păsării), 
Moartea trebuie privită cu același sens metaforico-transcen- 
dent al eliberării, al detaşării faţă de episoadele apocaliptice 
din Entropia. Poetul devine îndreptăţit să nu se mai simtă 
departe de Cel dătător de lumină, privind această relaţie cu 
Dumnezeu nu din exterior ci cu un ochi ce vede desfătarea 
divină din interior spre ceea ce îl înconjoară și îi dă putere să 
creadă în continuare. 

Criza existenţială sau spirituală din volumul precedent 
corespunde morţii alchimice. Printr-o viziune a materiei in- 
Aamată, poetul îndeplinește jertfa hristică prin care vedeniile 
himerice se preschimbă în încercări de „a găsi Absolutul, ade- 
vărata rațiune de a fi a tuturor existențelor, Ars Magna, Pia- 
tra filosofală’™. Însuflețit de chemarea divină, el caută Acest 
senin în care „coboară/ însuşi Cel ce știe/ dinafară/ decât ce 
se vede” Cerul devine instanța supremă în faţa căreia îi e me- 
nită asceza. Precum alchimiștii, el „profesează credinţa con- 
form căreia, pentru a perfecționa Marea Operă, regenerarea 


materiei, trebuie ca ei să urmeze regenerarea propriului su- 
flet”?! Bineînțeles, Opus Magnum în cazul lui Daniel Turcea 
este dicteul ce prilejuiește întâlnirea lăutrică a naturii umane 
cu cea de origine divină, comuniune, armonizare in termeni 
alchimici, a profanului respectiv sacrului. 

Poezia devine Aludelul, „vasul pecetluit în care materia 
moare și reînvie, perfectă, tot așa cum ei doresc ca sufletul 
lor, doborâr de moartea mistică, să renască, pentru a duce 
întru Dumnezeu o existenţă plină de extaz. De aici poe- 
cul încearcă să creioneze spaţiul acestei reconcilieri printr-o 


2 Serge Hutin, op, cit., p, 12. 
21 Ibidem. 
22 Ibidem, 

tehnică proprie presupunând intensificarea vizionarismului 
prin absență. Tocmai această imagine a unei lipsite prezențe 
conferă imaginarului contemplat calitatea de a se distinge de 
orice peisaj ce aparține mundanului, preferând să simtă ceea 
ce i se oferă drept ascuns, un chip nevăzut. El i se dă celui 
întrezărit ca umbră, unei priviri de dincolo de „vălul ascun- 
sei fețe”, înstrăinându-se de oameni pe care-i simte străini: 
„Isuse, ce va fi cu ei/ străini, cum sînt/ acum” (Roua pe cri- 
santemă.). 

Fiind un spaţiu inaccesibil omului de rând, instrumentele 
necesare realizării „picturii” nu-i sunt la îndemână, de aceea 
se concentrează asupra părţilor obscure, învăluite de mister, 
esoterice, cunoscând potenţialitatea metafizică a „noii lumi” 
pe care o explorează, fiindu-i posibil accesul doar după ce a 
luat parte la manifestarea divină prin meditaţie profundă. 
Meditaţia, ruga preiau simbolistica visului, permiţând con- 
templarea apropierii de divinitate fără a avea orice intenție de 
a demistifica ceea ce e sacru prin definiţie, lăsându-se într-un 
final contopit de acel ținut împrejmuit de cer: „orice peisaj 
are mai ales un chip nevăzut/ dar nu-l poţi/ picta/ decât după 
ce — meditând, apropiindu-te — ai devenit/ chiar peisajul şi 
aici, șansa ce ai/ în câteva secunde fără să revii/ dintr-o sin- 
gură trăsătură de pensulă/ pot fi câteva puncte suspendate în 
gol/ sau numai blana unui animal/ ca un munte cu pini/ ca 
un yal/ spart cu furie de o stâncă/ în aer/ nemurirea/ chipu- 
lui ascuns nu-ncerca s-o redai/ priveşte cum o deseriu/ cele 
pata să piară, locurile/ unde, cu teamă, te-ai întoarce, cum ar 
fi clipa/ iubirii, spre care celelalte zile-au închis/ prin cruzi- 
me drumul astfel încâr/ tocmai cele ce pier, ca zăpada-l/ de- 

scriu cel mai bine/ semnul/ morţii-nflorind în colțul buzelor, 
pescărușii/ surâsul” (Pentru a picta un peisaj). 

Am putea spune că pe Daniel Turcea planurile corpo- 
ralității nu-l mai interesează, mai degrabă fiind cuprins de 
o trăire intensă în momentele în care mărturisește existența 
scăldată în /umină. Testamentul său se ridică la rangul unei 
poetici existențialist-spirituale renunțând la notele și reflec- 
ţiile raționale asupra vieții ce devine stihie. Forţa sa vizionară 
inspectează trecerea de la nigredo spre albedo, de la întuneric 
la lumină, până când totul se aşterne în eternitate, Un drum 
al resurecției ar putea fi considerată poezia lui Daniel Tarcea, 
vehiculând tradiția alchimică ce expune principiul reîntregi- 
rii cu divinitatea invocată: „Inima noastră va dăinui în neli- 
nişte până ce ne vom fi întors la El, căci esența superioară a 
elementelor urcă înspre acest Foc care se află deasupra stele- 
lor. Şi noi, care ne-am ivit din El, aspirăm pe bună dreptate 
să revenim la El, izvor unic al tuturor lucrurilor.” O sete de 
cunoaștere a esenței divine, acest Magnum Opus al poetului, 
impune evadarea într-o meta-realitate, o redescoperire a si- 
nelui, urmată de identificarea şi contopirea cu FL: „când, pe 
plajă, răsfir scoicile și nu știu/ că-n El sînt” (Pentru a picta un 
peisaj). Acest peisaj adorat devine leagăn existenţial, tărâm 
al făgăduinței, stadiu final al Opus Alchemicum: „— Bi-mi/ 
mormânt/ de scorţişoară/ și la tine/ am să viu/ — rog/ să- 
ţi fiu/ un bob/ de grâu/ îngropat/ în lină seară/ în făgăduit 
ţinu” (Făgăduința). Inevitabil survine ideea morţii pentru 
ca o nouă Viaţă să germineze. Metaforic, poetul vorbeşte des- 
pre o nouă șansă ce îi este oferită din momentul în care ia 
parte la această izbăvire prin asceză; peste un simbol al noii 
noastre nașteri, al resurecţiei spirituale a omului prin iniţiere; 
așa cum multe organisme vii par să se nască din materii în 
putrefacție, tot așa omul este capabil să se ridice deasupra co- 


PN 

rupției sale obişnuite.” Desigur, corupția spirituală de care 
vorbeşte Serge Hutin aduce în prim plan tenebrele prin care 
trece poetul datorită sentimentului inutilității, al incompa- 
tibilității cu acel chip ce nu i se arată. În acest sens ființa se 
cere purificată: faza de putrefacție, de „negru” prin care tre- 
ce Piatra filosofală desemnează în realitate starea spirituală, 
„noaptea neagră a sufletului”, stare negativă, în care omul își 
măsoară nimicnicia, mișcare de coborâre în care individul 
crede că atinge profunzimile abisului, dar care este necesară 
propăşirii ulterioare.” Tocmai această propășire ulterioară 
morţii, exprimată prin îndemnul „fii-mi/ mormânt de scorţi- 
șoară” favorizează resurecția spirituală. Ființa „nou-născută” 
trece astfel la cele sfinte, „lângă râul/ preacurat/ unde pasăre 
pogoară/ în zori/ să nu-ţi fiu/ povară/ lacrimă/ să nu-Ţi mai 
fiu” (Făgăduința). 

Întregul proces inițiatic al lui Daniel Turcea se coordo- 
nează pe cei doi piloni, Entropia respectiv Epifania, propo- 
văduind descătuşarea lăuntrică din angoasele existențiale 
ajungând până în acel punct terminus al identificării cu Marea 
Operă: „dacă vrem să ne gândim bine, procesul inițiatic şi Ma- 
rea Operă ermetică nu sunt în realitate decât unul și acelaşi 
lucru: cucerirea luminii divine, care este unica esență a ori- 
cărei spiritualități. Fazele Marii Opere corespund de altfel în 
mod strict celor ale iniţierii. Piatra filosofală, pentru inițiați, 
este așadar înțelepciunea, intuiţia, procesul spiritual care ne 
apropie de Dumnezeu (...) Adevăratul alchimist îl vede pe 
Dumnezeu în toate lucrurile, transformă răul din lume în 
bine, Pe scurt, dacă vrei să cauţi Piatra, fii Fără păcat. s 


24 Ibidem, p. 100, 
25 Ibidem, p, 101. 
26 Ibidem, pp. 101 — 102. 

Imaginile de o deosebită descătuşare läuntrică fac din po- 
ezia lui Daniel Turcea adevărate mărturii ale unui spirit ce 
vrea cu nemărginită dorință să „privească” sfințenia divinită- 
ţii ascunsă în spatele unei manifestări în tot și în toate; o des- 
compunere a imaginii chipului divin în mini-imagini cu scop 
referenţial. Poetul este conştient şi simte prezenţa divină, 
nu mai continuă nesfârșitele căutări în imediatul mundan ci 
propune o experiență extatică, până când „ce se vede e nevă- 
zutul, dar nu în forma vizibilității mundane, ca manifestare 
a unei experienţe sensibile, a unui dat imediat perceptibil, ci 
ca devoalare a inaparentului, ca developare a imprevizibilului 
pe ecranul luminos al sufletului:"?7 „a vedea/ ce nu se poate 
privi/ a asculta ce nu se poate rosti/ ca și cum te-ai naște-n 
plin soare/ ca şi cum tot ce ştiai/ ar muri// iată/ se trezesc/ 
din ţesături, din oase, din ţărână/ ca dintr-un cort ies afară/ 
se-nalță ca o flacără lină/ şi se văd/ se văd/ prima oară” (Pri- 


ma oară). 


PO 

MUTAŢIILE IMAGINII DIVINITĂȚII 
ÎN PSALMII LUI ŞTEFAN AUG. DOINAŞ 


Andrada MARE 


METAMORFOZELE DIALOGULUI 


Cam tot la zece ani Doinaș devine un alt poet, el își 
„schimbă pielea, precum şarpele” Anul 1977 l-a camuflat 
pe scriitor într-un poet religios prin publicarea celor o sută 
de psalmi care definesc sensul existenței pe pământ, o via- 
tă care nu poate fi înțeleasă fără raportarea la religie, după 
cum mărturiseşte autorul: „Cum aș putea să definesc sensul 
existenţei pământești, în general, fără a mă adresa Religiei?” 
Tonul psalmilor săi nu sunt nici o marcă a tăgadei (deși eul 
raţional, poetic pare a fi unul iscoditor), nici una a credin- 
şei celei oarbe, ci poetul tânjește în nădejde neclintită după 
Dumnezeu. Eul interoghează retoric și tensionat: „Cum să 
Te-ntâmpin, Doamne, — cu ce rugă” (Psalmul IP, se minu- 
nează de propria-i (de)venire : „Doamne, vino să-mi numeri 
/ aripile crescute din umeri!” (Psalmul LXXXVIII)‘ şi-şi strì- 
1 Virgil Nemoianu, Surâsul abundenței. Cunoaştere lirică şi modele 
ideologice la Ştefan Aug. Doinaș, Ed. Fundaţia Culturală, Secolul 21, 
București, 2004, p, 320, 

2 Stefan Aug, Doinaș, Mai mult ca prezentul, Editura Aius, Craiova, 1996, 
p. 95, 
2 Idem, Psalmi, Bd, Litera Internaţional, Bucureşti, 2003, p. 5. 


Ibidem, p, 98, 


TOO O 


118 ANDRADA MARE 


gă credința arzândă: „Te voi iubi: acesta-i rolul meu!” (Psal- 
mul LXXXX) Existența divină nu este pusă la îndoială; po- 
etul nu se întreabă „cine este Dumnezeu” ci „ce este El?” Ce 
este misterioasa Lui prezență în lume: „Dar Tu = ce ești: un 
foc? un nor? Un duh?” Răspunsurile pe care poetul le află 
de-a lungul periplului de iniţiere îl conturează pe Dumnezeu 
în forma unui „zvon al unui alt văzduh”, o „linişte cumplită”, 
o „supremă rarefiere a limbii-ntr-un abis”, Metamorfozele di- 

alogului dintre poet și Creator conferă valoare sacrală textu- 

lui, iar credința nu este o mască poetică, ci o stare interioară 

autentică. În contextul acestui dialog, există o disociere între 

eul poetic și eul biografic. 

Dacă cel dintâi caută sensuri existențiale prin rațiune, al 
doilea trăieşte sentimentul religios și reprezintă auzul divin” 
al celui dintâi. Poetul nu poate purta o mască a religiosului, 
el nu se poate inventa în ipostaza unui homo religiosus dacă 
nu este unul. Eul biografic este creația pură, Adam cel făcut, 
eul poetic este creaţia de după cădere, Adam cel devenit. De-a 
lungul acestui volum de psalmi se produce întâlnirea dintre 


ipostaza umană și ipostaza divină, născându-se „foamea de 
unu”, Avem o poziţionare aproape simetrică între creatură și 
Creator, fapt ce survine modului în care Dumnezeu-Crea- 
torul este perceput de către poetul care se reconfigurează în- 
tr-un proces sinergetic ce cuprinde toate conexiunile dintre 
diversele ipostaze ale lui Dumnezeu şi cele ale psalmistului. 
Astfel, psalmii doinașieni iau forma rugăciunilor de strădu- 
ință către un Dumnezeu ascultător, dar ascuns. Varietatea 
de apelative ale lui Dumnezeu reflectă o căutare continuă, 


5 Ibidem, p. 100, 

6 Ibidem, p. 29. 

7 Stefan Aug, Doinaș, Mai mult ca prezentul, Editura Aius, Craiova, | 
p. 84, 


996, 

perseverenţă și ascendență în acelaşi timp, însă Dumnezeu 
rămâne discret în intervenție, Deus absconditus, nu pentru că 
alege asta, ci pentru că îi este imposibil ochiului carnal să-l 
perceapă. 
După o serie de apelative care au rol de răspunsuri la în- 
trebarea inițială „ce este Dumnezeu”, marcând astfel o cale 
catafatică, poetul optează pentru o (re)definire prin „ce nu 
este El”: un Nenumit, trasând astfel un parcurs spre apofa- 
tic, Nemulțumirea psalmistului se naște din conştientizarea 
paradoxului dintre atributele lui Dumnezeu (natura Lui de 
sfânt, etern, atotcuprinzător etc.) și nimicnicia creației Lui, 
care vizează în mod special lipsa de măreție a omului, limita- 
rea lui, invaliditatea, incapacitatea de 4 vedea väzutul. Dum- 
nezeu nu este numai creator de om, ci și de cosmos, însă pe 
acesta din urmă îl (re)generează neîncetat în metafore de mi- 
nuni. Mistuită, simțindu-se păgubită și într-o continuă (con) 
damnare, ființa umană devine ocupată total de Dumnezeu cu 
măsura — incomensurabilă — a totalului, precum o rostește 
Cuvântul Cuvântătorului: „Nu ești nici rece, nici în clocot. 
O, de ai fi rece sau în clocot. Dar, fiindcă ești căldicel, am să 
te vărs din gura Mea.* Eul religios își asumă pe deplin ab- 
sorbția de sine într-un dialog fundamental, iar starea poetică 
este realizată sub semnul pendulării între greutatea cărnii și 
năzuința spre puritatea dumnezeiască, între căderile zilnice și 
perfecțiunea spirituală, formând astfel un paralelism poetic 
între Dumnezeu și om, cei doi termeni fiind nu atât antoni- 
mici, ci complementari, definindu-se şi redefinindu-se unul 
prin celălalt, Dacă omul are nevoie de Dumnezeu pentru a se 
întregi, dorindu-se din Adam devenit după cădere un Adam 
inițial, primordial, creat din primul suflu divin, Dumnezeu 


p Apocalipsa, 3, 15-16. 

are nevoie de om (nu pentru a-și alunga singurătatea din 
stihie, cum zicea Arghezi în Adam și Eva), ci pentru că un 
Creator nu dăinuieşte fără creație, însă creația i se supune 
creatorului, 


IMAGINI CONTEXTUALE 
ŞI IMAGINI ÎNTREGITE 


Este necesară o distincţie între imaginile contextuale și 
imaginea ca întreg dintr-un poem. Imaginea ca întreg este o 
imagine unificatoare, integratoare, ea implică semnificaţiile 
generalizatoare, iar toate celelalte imagini integrate discur- 
sului liric converg către aceasta revărsându-se ca afluenții 
într-un fluviu. Imaginile contextuale sunt sugerate prin pro- 
cedeele limbajului artistic și orientează spre imaginea inte- 
gratoare care oferă caracterul unitar al unui poem. Totalita- 
tea mijloacelor artistice distribuie pe parcursul confesiunii 
lirice imaginile contextuale care, tinzând spre imaginea inte- 


gratoare, formează laolaltă imaginea unificatoare. Imaginea 
întreagă este cea fără rest, căreia nu-i lipsește nimic, pe când 
imaginea contextuală este parţială, deficitară. Cuvântul este 
o modalitate de comunicare nu atât prin aspectul său mate- 
rial, cât prin valența expresivă. Tensiunea ideo-emoţională a 
imaginilor contextuale este indirect comunicată conştiinţei 
receptoare prin forţa sugestivă a cuvintelor în funcţie de con- 
textul căruia aparţin. Versurile din Psalmul III pot oteri ma- 
terial ilustrativ pentru aceste afirmaţii: „Tu nu Te miri că mă 
culegi din pulberi / ca pulbere, funingine și scrum. / Să mă 
mai mir cu, Doamne, că-n amiaza / pustiului din mine eşti 
pârjolitul / a tot ce sunt? că noaptea eşti eclipsa / de-o clipă-a 

nemilostivirii Tale? / Doamne, nu soare Te doresc. Ci umbră 
/ venind întru-ntâlnirea umbrei mele” Textul exprimă, prin 
evocarea unui fapt concret, particular, o sugerare sui-generis 
subiectivă a asemănării fiinţei umane cu cea a divinității, iar 
efectul rezidă într-o puternică expresivitate de virtuţi plas- 
ticizatoare: „pulbere, funingine şi scrum”, Mai mult decât o 
simulare teistă, psalmistul are convingerea nimicniciei ființei 
umane pe care o oglindește, prin refracție, în natura divină. 
Umbra pe care şi-o doreşte poetul a fi atribuită divinului nu 
este numai ceea ce se opune luminii, ci ea însăși este o imagi- 
ne a lucrurilor trecătoare, schimbătoare și ireale. Febrilitatea 
reflexivă marchează vizibil la Doinaș organizarea sistemului 
de imagini, impunând, în structura expresiei poetice, o serie 
de imagini revoltătoare: Dumnezeu — eclipsa, Dumnezeu — 
umbra, Dumnezeu — pârjolitul. Într-o imagine, fie ca con- 
textuală sau generalizatoare, procedeele retorice sugerează 
o nuanță emoţional-reflexivă, iar Psalmul XIV prin versu- 
rile „Doamne, iubește-mi țărâna flămând, / cea care naște 
și macină totul / [...] Doamne, scufundă-mi garoafa în roua 
/ Ta [...] Doamne, așează-mi cristalul integru / chiar la răs- 
pântia stelelor [...] Doamne, întreg vreau să-Ţi stau înainte!” 
sugerează o revărsare torențială de elemente verbale figurati- 
ve ale căror componente plastic sensibilizatoare converg în 
imaginea unificatoare, care este aceea de epitet personificator 


„ţărână flămândă”, simbol al fiinţei umane. 

Relaţia Dumnezeu-om nu egalează talerele balanței prin 
faptul că cel de-al doilea aspiră necurmat spre cunoașterea 
celui dintâi. Poate că, mai mult ca la oricare psalmist român, 
lumea poetică întemeiată de Doinaș este o lume de întrebări 
și de incertitudini, Este semnificativ că într-o creație poetică 
precum Psalmii doinaşieni sunt concentrate întrebări retori- 

ce care exprimă tensiunea raportului omului lumesc, carnal 
cu divinitatea, Imposibil de a răspunde la marile întrebări ale 
lumii pe cale rațională, poetul intră în comunicare cu ființa 
prin poezie, prin psalm. Poezia are acest privilegiu, întrucât 
are atributul sacralităţii, este cale de acces spre transcendent. 
Prin consubstanţialitatea dintre creativitatea divină și creati- 
vitatea poetică, psalmistul are acces spre orizontul miracolu- 
lui, conturând procesul de cunoaștere autentic. 

Psalmul XXXVII debutează, asemeni psalmilor 1, XV, 
XVII, XX, XXIV, XXXV, LXVII, LXXXIII, LXXXVI, 
LXXXXVI, LXXXXIX, cu o interogaţie ce poartă am- 
prenta oscilației între îndoială și extaz, a (ne)explicatului ce 
aşază psalmistul în lungi confesiuni cu divinul prin stări ten- 
sionate. Nedumeririle poetului nu se doresc a fi clarificate, 
psalmistul nu doreşte să obţină răspuns, ci doar să comuni- 
ce ideea și să se comunice pe sine prin (ne)cuprinsul divin. 
Multitudinea de întrebări sugerează neputința, curiozitatea 
şi indecizia, dar şi starea-problemă. De exemplu, cea dintâi 
interogaţie: „Cum să Te-ntâmpin, Doamne, — cu ce rugă?” 
marchează căutarea căii de acces spre divinitatea imaginată 
acum drept o „buturugă” ce simbolizează deprecierea, deva- 
Jorizarea în percepţia umanităţii. Psalmistul are conștiința 
importanței rugăciunii, dar nu-i ştie forma sublimă, nu ştie 
pe care să o aleagă dintre cele (ne)alese. Selecţia celei mai po- 
crivite rugăciuni ia forma acţiunii, rugăciunea devine aplica- 
tivă, practică, se rostește prin rost faptic: vrei să mă scol [...] 
s-așez / să mă-nalț?” Psalmistul călătoreşte imaginar în timp 
și evocă imaginea divinității primordiale, vegetale de la înce- 
puturile omenirii, atunci când oamenii se închinau copacilor 
Simbol al vieţii în continuă evoluţie, copacul evocă verticali- 
tatea, ascensiunea, fiind considerat un intermediar între pă- 

mântul în care își înfige rădăcinile și bolta cerească pe care o 
atinge cu creștetul, conturând astfel imaginea unui centru, o 
axis mundi. Poetul proiectează istoria pe marele ecran al tim- 
pului, atunci când copacul era un rod al ciclurilor cosmice. 
Farmecul de odinioară al copacului s-a preschimbat în pra- 
ful rumegușului ce formează o „buturugă”, marcând o mu- 
tație neliniștitoare, căci psalmistul nu știe cum să întâmpine 
această preschimbare. Supunerea continuă și în această nouă 
ipostază divină, chiar dacă e una decăzută și desacralizată, 
dar — mai mult — psalmistul îi solicită Creatorului puterea 
creatoare, așteptând să-i dea bușteanului noi lăstari. 

O altă interogaţie, din Psalmul XV, ilustrează două ipos- 
taze ale ființelor ce alcătuiesc pereții universului, din înalt 
până-n adânc: „Nici înger, nici bestie?” Cel dintâi, îngerul, 
asigură comunicarea între lumi și ocrotirea omului. Îngerii 
„ar îndeplini funcţia de miniștri, de ajutoare ale lui Dumne- 
zeu: crainici, străjeri, cârmaci ai astrelor, împlinitori ai legi- 
lor, ocrotitori ai celor aleși”, însă psalmistul — în condiția sa 
strict poetică — își pierde rolul angelic pe care îl avea odinioa- 
ră. Jumătatea de măsură la care se reduce eul poetic este starea 
„călâie”, că/dicelul cum îl numește Scriptura pe cel ce va fi văr- 
sat din gura lui Dumnezeu: „scuipat sunt / de gura Ta zilnic.” 
Câr despre bestie, ea simbolizează răzvrătirea împotriva lui 
Dumnezeu, fiind un adversar al îngerului, un clevetitor şi un 
acuzator, responsabil cu iubirea firii pământeşti, un promo- 
tor al fărădelegii. În încercarea de a contura figura divinității, 
eul poetic își trasează propriul contur: se descrie pe sine, se 
explică, se (de)numește „un zvârlit” între zidurile firii, este 
asemeni unei logodne „între spirit / și luv”, Fiind câte puţin 


————————————————— a n a 
? Jean Chevalier, Alain Gheerbrant, Dicpionar de simboluri, vol. 2, Ed. 
Artemis, Bucureşti, 1995, p. 169. 


124 ANDRADA MARE 


din fiecare ipostază, „duminica = între îngeri”, „în zile de lu- 
cru — între fiare”, psalmistul ajunge să le piardă pe amândouă, 
după principiul zozul sau nimic, deoarece Dumnezeu nu este 
un Dumnezeu al jumătăţilor de măsură. Cum fructul oprit 
este întotdeauna un fruct al dorinței, poetul „gustă” din sâm- 
burii celeilalte ipostaze: când este înger, se dorește demon, 
când devine bestie transcende spre lumină, determinându-l 
pe Dumnezeu să-l „aprindă” stingându-l. Tânguirea și dis- 
perarea vocii poetice în dubla ipostază — oscilantă, ambiguă 
- de înger” și „fiară” duce în finalul psalmului la nădejdea 
echilibrului, asemeni „ciclistului” care-și păstrează mișcarea 
ireproşabilă și neezitantă. Între aparent și inaparent se află 
diafanul ce oferă un loc de trecere de la vizibil spre invizibil, 
un Zopos care omogenizează lucrurile şi oferă o cale spre per- 
ceperea și înțelegerea „celeilalte realități” Prima realitate este 
o (pre)față cu rol de înveşmântare, de protejare pentru ceea 
ce se vede după ce nu se mai vede, adică „faţa” realităţii, astfel 
că fiecare ipostază o definește pe cealaltă opunându-i-se. 
Ultimul psalm cu început interogativ este Psalmul 
LXXXXIX. „lată-mă în Tine ca Iona în chit / Ce mulțimi 
curbate m-au zvârlit în mare?” înfăţişează comparația cu pro- 
-ocul Iona care a stat trei zile și trei nopţi în burta unui chit 
pentru că nu a vrut să împlinească voia divină de a vesti celor 
din Ninive înmulţirea fărădelegilor.! Marea este un simbol 
al dinamicii vieţii: „Apă în mișcare, marea simbolizează o sta- 
re intermediară între virtualităţile încă informale şi realitățile 
formale, o situaţie ambivalentă care este cea a incertitudinii, 
a îndoielii, a nehotărârii, situaţie care se poate încheia bine 
sau rău, De aici decurge faptul că marea este deopotrivă o 
10 Dorin Şefănescu, Poetică fenomenologică, Lectura imaginii, Ed. 


Institutul European, lași, 2015, p. 13, 


1! Jona, 1,17, 

imagine a vieții şi a morții”. ? În cazul atitudinii psalmistului, 
ea oglindește o spă/are, o curățare de păcate, asemeni prorocu- 
lui care, văzându-se înghițit de chit, s-a căit de neascultarea 
lui, primind grațierea divină. Dacă Iona a fost zvârlit în mare 
de corăbierii înspăimântați că vor pieri din cauza lui, psalmis- 
tul caută „mulțimile turbate” pentru care ar fi trebuit să fie 
„Vestitor și glas”. După cum marea are semnificaţie bivalentă, 
de teama de a nu se îneca, sleit de puteri, neputincios, neîn- 
crezător în forța înotului, poetul cere colac de salvare prin 
rugăciune: „Milostive, / scapă-mă / să mă pot întoarce liber 
în Ninive.” 

Uneori, Domnul e perceput într-o ipostază chenotică, 
într-o golire de slavă prin care devine din Biruitor un biruit, 
un smerit, ezitant, învins: „Regret că ești neisprăvit în toate, 
[...] că eziți / în cerul Tău cu stâlpii putreziţi. De ce, Stăpâ- 
ne?” (Psalmul XI) sau „Tu, Doamne-al milelor! Cât vei mai 
sta / cu mâna-ntinsă-n colţ ca o momâie?” (Psalmul LXXXI- 
TI). Aceste ipostaze sunt resuscitate de poetul care şi-l dorește 
pe Dumnezeu un judecător al sfârșitului de veac. Pentru ca 
Dumnezeu să poată umple firea omenească de slava Sa, și-a 
făcut o împropriere a firii omenești. Alteori, prin conturarea 
sinergiei divino-umane, psalmistul îi devine Lui un interlo- 
cutor familiar, un sprijin: „Aşează-ţi bine capul / în poala 
mea, și trage un pui de somn. Te voi trezi la ceasul judecății” 
(Psalmul VIII). Dumnezeu devine un Cineva uşor de tutuit, 
un Tu care se preschimbă apoi într-un Dumnezeu împărat, 


Monarh în cosmos, atotștiutor, 
Totodată, psalmistul este un credincios îndrăgostit de 
credinta lui: „Să fim! Să fim! Să fim perseverenţi / în patima 
|] 


12 Jean Chevalier, op, cit., p, 269, 

de-a fi!” Aspect important în arhitectura poeticii, cadrul 
acestei disponibilități poetice se alimentează de la sine prin 
imaginea „vastului alai” oferind un cadru de sărbătoare. Per- 
severența în patima „de-a fi” este răsplătită printr-o imagine 
a „dușmanului”, omul fiind astfel absolvit de orice fel de vină, 
sărbătorind printr-o „procesiune grăbită”. Retras în colțul 
universului, Dumnezeu pare să-și fi părăsit făptura într-un 
timp care curge iremediabil „într-un hău, / în golul lumii”, iar 
psalmistul făurește o zransimagine a divinității care și-a lăsat 
creația pradă dorinţei de a deveni. Poetul transfigurează divi- 
nul într-un dușman care nu ascunde, ci „scoate văzutele” în 
fața omului, „dușmanul Tău, Mărite, ești chiar Tu”. Ca și în 
cazul lui Arghezi, lumea înconjurătoare devine pentru psal- 
mist extrem de atrăgătoare, de provocatoare, însă păstrează 
același grad de tentaţie cum este și încântarea în faţa pro- 
misiunii divine de a-i oferi omului viața eternă. Conflictul 
recurent din versurile psalmilor urmărește lupta cu propriul 
trup. Eul poetic resimte intens limitele cărnii care pun o limi- 
tă între el și Cel prea Sfânt. Conștientizând cât de mult apasă 
carnea pe diafanul spirit, psalmistul se roagă pentru trup do- 
rindu-l cale spre mântuire, căci trupul lui este Templul unde 
locuiește Preasfântul. Lepădându-se de închisorile cărnii, 
crupul primeşte lumina care îi permite atitudinea laudativă 
din finalul ciclului de psalmi. 


13 Ştefan Aug. Doinaș, Psalmi, Ed. Litera Internaţional, Bucureşti, 2003, 
p. 36. 

IMAGINEA LUI DUMNEZEU 
ŞI IMAGINEA OMULUI 


Odată cu apariţia acestui volum de Psalmi care aduc cu 

sine o încununare a creaţiei lirice, se face trecerea spre poe- 
zia concretului existenţial, o trecere spre o re-creare a lumii 
printr-o viziune proprie: „Psalmii fac însă tentativa de a muta 
miza poeziei doinașiene de pe reflexivitate pe introspecție, 
de pe idee pe experienţă și de pe medierea culturală, pe ime- 
diatețea existenţială. Poetul e, din această perspectivă, în 
recidivă, dar confesionalul său a reușit să întredeschidă ușa 
interiorităţii, avântându-se, de pe pragul ei, în explorarea ar- 
hetipalului mai degrabă decât în a individualului.”* Lupta 
cu rațiunea și limitele ei este câștigată de capacitatea de du- 
plicitare a poetului, unde cul biografic îi devine salvator prin 
credință, iar poetul, în (re)întregirea lui, flutură steagul vic- 
coriei finale-n absolut. Credinţa începe acolo unde rațiunea 
îşi vădește limita, iar eul poetic, deși își arogă teritorii aparte 
din lumea interioară pe care o împarte cu eul biografic, capi- 
culează în faţa celuilalt ex care își apleacă genunchii, se roagă, 
nu mai doreşte să cunoască atributele lui Dumnezeu, nu mai 
este interesat de ce este Dumnezeu, ci atotsuficient îi e că El 
Este, înştiinţare pe care şi Moise a primit-o pe muntele Sinai: 
Eu sunt cel ce Sunt. Acolo unde eul poetic nu mai poate ex- 
plica, intervine complementar eul biografic, eul empiric, cel 
care salvează credința de căderea în abisul interogaţiilor, al 
cercetării şi iscodirilor raționale. 

Imaginarul poetic doinașian are la bază, printre altele, 
dinamica unor obsesii creatoare care au forța să genereze 
14 A] Cistelecan, Top fen (recenzii rapide) Ed. Dacia, Cluj-Napoca, 2000, 

p. 96. 
15 Ieşirea, 3, 14. 

şi să combine constelații de imagini, formând un cod tipic 
expresiei poetice, Procesul de imaginaţie şi creație poate fi 
explicat prin modul de funcţionare a unei obsesii creatoare 
care prin persistenţa repetării imaginii se transformă într-o 
artă a metamorfozei. Metamorfozarea naturii divine (pre- 
zent-absent, numit-nenumit) definește spaţiul imaginar ce 
ia formă prin definirea elementelor originare ale universului, 
Din întâlnirea cu Creatorul au ţâșnit idei creatoare, iar fe- 
brila căutare din incipitul volumului poate fi comparată cu 
momentul de după cădere al omului în păcat, când omul se 
ascunde de Creatorul său. Paradoxal, cel dintâi psalm pre- 
zintă un întâmpinător care, asemeni primului om creat, își 
conștientizează limitarea: „Cum să Te-ntâmpin, Doamne, — 
cu ce rugă?” Necunoscând modul corect de a se raporta la 
divinitate, neștiind cum să-i vină în întâmpinare, psalmistul 
propune varianta de înălțare din îngenunchere („Vrei să mă 
scol eu însumi din genunchi?”), însă mândria prăfuită de vre- 
me îl opreşte: „Nu, Doamne! Sunt prea mândru. Mâncând 
din frunctul oprit, Adam a ajuns să cunoască binele şi răul, 
ceea ce nici psalmistului nu-i este străin: „Eu, cel bolnav de 
bine și de rău.""S 

Arta este o modalitate de cunoaștere care, spre deosebire 
de ştiinţă, realizează această importantă funcţie prin ima- 
gini sensibilizatoare. Imaginea unui Dumnezeu jucăuş este 
reflectată în Psalmul XXI prezentând ipostaza jocului de-a 
creaţia, Jocul „degetului lui Dumnezeu” implică soarta lumii 
întregi, oamenii sunt văzuţi asemeni unor pigmei, în mini- 
atură, corporalizaţi. Invers proporţională cu relaxarea dată 
de puterea creatoare, apare sfiirea psalmistului care dobân- 
deşte forma unui conţinut „greu și jalnic” săturat de „aca- 


PN 


16 Ştefan Aug. Doinaș, op. cit, p. 5. 

delele dulci-amare” ale existenței umane. Imaginea jocului 
este imaginea esenței, a ceea ce apare jucăuș, „a transparenţei 
absolute, inaparentul prin excelență, care nu reflectă sufletul 
lucrător în Persoane, ci în care — dimpotrivă — actul lucrător 
se resoarbe până la indistincţie.”!? 

Psalmul constituie modul de manifestare a esenței lu- 
crurilor în conștiința umană, mijlocul cu care omul a putut 
cuprinde treptat firea lucrurilor. Hölderlin formula ideea 
că poezia constă în a întemeia existența cu ajutorul verbu- 
lui, adică al cuvântului, dar nu al oricărui cuvântit. Psal- 
mistul este conștient de puterea limitată a cuvântului care 
doar intuieşte și sugerează sacrul, neputându-l numi. Doar 
la dispariţia numelui apare Numirea celui ce Este, iar esența 
acestor versuri nu este transcendența inaccesibilă a sacrului, 
ci incomprehensibilitatea lui Dumnezeu. Imaginea poetică 
presupune plasticitatea, o reprezentare din domeniul strict 
vizual, o virtute de a evoca, de a sugera: „Coboară, Doamne, 
ca să vezi că jos / vai! Jocul nostru-i foarte serios." 

Natura limbajului poetic numește funcția de a revela 
sacralitatea lumii și identitatea din stratul ei de adâncime: 
„Doinaș, poet ce singur se declară, «sclav al perspectivei, 
privind de jos spre ceruri» are o viziune întoarsă, răsturnată, 
inversă a lumii”? Psalmul LII devine un teritoriu sensibil al 
unei revelații așteptate, O artă poetică în care autorul visează 
la o perfecţiune care urmărește perfecțiunea lui Dumnezeu, 


17 Dorin Ștefănescu, Poetica imaginii, O fenomenologie a inaparentului, 
Ed, Paideia, Bucureşti, 2015, p. 317, 

'8 Un cuvânt prin care „poetul dă un punet de plecare idealului, o direcție, 
o semnificație” (Hölderlin, Pagini teoretice, Ed. Paralela 45, Piteşti, 2001, 
pp. 52-53). 

19 Blena Indrieș, Dimensiuni ale poeziei române moderne, 
Minerva, București, 1989, p. 206. 

„geometrul unui cerc” Multiplele atitudini menţionate, 
metamorfozele poetului vin din explorarea teritoriului din- 
tre Eu și Tu, un spaţiu al întâlnirilor și al dialogului ca formă 
supremă de interacțiune cu divinitatea. „Imaginea divinității 
«străine», privind de pe țărmuri tabloul condiţiei umane, 
limitată la cunoaşterea tragică a unei realități provenite din 
teatrul de iluzii al oglinzilor deformatoare””! trezește în poet 
o strădanie necontenită de a-l defini pe Dumnezeul Real, 
Dumnezeu care Este şi atât, nu cel care este numit și astfel 
irealizat: „Am putea asemui realitatea cu o tapițerie pe un 
gherghef, al cărei motiv devine inteligibil pe măsură ce i se 
adaugă mai multe nuanţe. Aceste nuanţe sunt cuvintele po- 

etului sau imaginile artistului.” Remarcând paralela dintre 

divinitate și poet, „frecventă în lirica lui Doinaș și firească 

în momentul în care ținem seama de faptul că prin Poezie 

poetul participă la Logos,” această dialectică instituie și di- 

alogul omului cu sine însuși, ca o formă de manifestare a ne- 

voii de relaţie, nevoie care în psalmi conturează monologul 

interior. 

Observând reductibilitatea tuturor motivelor peisagisti- 
ce la cele patru elemente heraclitiene (sau presocratice): apa 
(„sângele”, „valea Domnului”, „fântâni”, „lacrimi”), aerul („un 
vânt), focul („flacăra Ta”, „funingine și scrum”) și pământul 
(„ai fost copac: acum ești buturugă, „brazdă proaspătă”), 
vizualitatea plină de elemente simbolice implică similitudi- 
nea verbelor care prezintă imaginea și reprezintă cuvântul: 
„ce mulțumiri turbate m-au azvârlit în mare”(apa), „spre-a 


20 Stefan Aug, Doinaș, op. cit., p. 59. 


21 Blena Indrieș, op. cit., p. 223. 


22 Herbert Read, Imagine și idee, Ed. Univers Enciclopedic, Bucureşti, 
1970, p. 125. 
23 Ibidem, p. 224. 

exulta sub magica ei ploaie” (aer), „să-ți fiu coroană verde, 
să-ți fiu trunchi” (pământ) , „să mă străpungi de sus și să iau 
foc” (foc); toate acestea contribuie la identificarea unui atri- 
but identitar al umanului, al situării omului în lume: „Deși 
suntem, pe drept cuvânt, dornici să sprijinim marea tradiție 
a culturii liberale în această epocă a tehnologiei, ar trebui to- 
tuși să ne asigurăm că, astfel făcând, nu poluăm cu erudiție și 
studii deșarte fîntânile cristaline din care izvorăsc esenţialele 
noastre energii creatoare. Aceste fântâni, săpate în structura 
umană, sînt râurile neîntinate ale percepţiei și ale imagina- 
piei.” Eul își caută calea spre divinitatea imaginată asemeni 
unui copac care acum a ajuns buturugă, o metaforă a trans- 
formărilor pe care Dumnezeu le-a suferit de-a lungul timpu- 
lui în conștiința oamenilor. 

Psalmii lui Doinaș exprimă intimitatea întâlnirii cu 
Dumnezeu, colaborarea dintre uman și divin, diversitatea 
trăirilor omului aflat în relaţie cu divinitatea. Cei o sută de 
psalmi „scriși, probabil, de-a lungul întregii vieți, sunt semne 
ale unei căutări cu momente de exaltare, de revoltă, de rar 
extaz, de continue întrebări legate de rostul ființei muritoa- 
re, în care Dumnezeu își oglindește chipul”? Eul poetic își 
deplânge soarta în lipsa imersiunii transcendentului în lume. 
El se închină dezvăluindu-și sufletul bântuit de neliniști; „de 
fapt, eul deplânge lipsa relațiilor directe cu sacrul.” Doi- 
naș își explică lipsa replicii divine printr-o stare naturală a 
deităţii. Colaborarea dintre uman și divin stă în centrul vo- 
lumului, remarcându-se diversitatea trăirilor omului aflat 


24 Ibidem, p. 139. 
*5 Jon Pop, Dicţionarul General al Literaturii Române, Academia Română, 
vol. C-D, Ed, Univers Enciclopedic, Bucureşti, 2004, pp. 706-707. 

25 Diana Cantacuz Streza, Expresionismul poeților ardeleni, Editura 
Samuel, Mediaş, 2015, p. 151. 

în relație cu divinitatea. Imaginile poetice din acest volum 
conţin elemente comune cu Ep;fania lui Daniel Turcea, Re- 
laţia uman-divin nu recurge la vreun ritual, poezia descoto- 
rosindu-se de imaginile care par exterioare eului. În poezia 
lui Doinaș putem observa etapele întâlnirii mistice: în prima 
etapă - purificarea sufletului prin rugăciune; a doua etapă — 
aşteptarea scânteii divine în întâlnirea mai presus de fire; a 
treia etapă — manifestarea divinului prin om. Poetul încearcă 
să-l definească pe Dumnezeu, însă rezultatul nu se întrezăreș- 
te. Multiplele fațete ale divinității nu fac decât să surprindă 
incapacitatea de cuprindere deplină a subtilității esenței aces- 
tuia. Idolul este imaginea mentală pe care și-o construiește 
omul despre Dumnezeu, o imagine falsă deoarece mintea 
operează cu concepte abstracte. Prin această fugă continuă, 
Dumnezeu îl determină pe om să se ridice din condiția umilă 
de a fi condus de materie la o înduhovnicire a lutului din care 
e creat corpul său. Pe măsură ce poetul înaintează în relaţia 
sa cu divinul, imaginea lui Dumnezeu suferă modificări și 
însăși imaginea de sine a omului se schimbă. Apar astfel mu- 
tațiile imaginii divinitătii. Dumnezeu este „buturugă” căreia 
urmează să-i crească lăstari (Psalmul I), este “gelos” (Psalmul 
II). Imaginea sa ţine cont de circumstanţe, iar la amiază el 
este „pârjolitul a tot ce sunt” , iar noaptea este „eclipsa / de-o 
clipă-a nemilostivirii” (Psalmul III). Epitetele reflectă rela- 
ţia dintre poet și Dumnezeu „neîndurat, obosit” (Psalmul 
VIII). Poetul își gândește actul creaţiei ca fiind o palidă copie 
a creaţiei dintâi, considerând că artistul reproduce doar în- 
tr-o penumbră ceea ce a plăsmuit divinitatea în lumină. Po- 


etul meditează asupra condiţiei sale încercând să îşi găsească 
identitatea: „Sunt o maimuţă / a Domnului: fac gesturi cre- 
atoare, / invoc lumina și lumina vine, / alung din paradisul 


E 

meu pe acela ce nu mi se supune” (Psalmul IX). 

Poetica lui Doinaș se primenește sub suflarea sacrului, 
Paradigma poetică a Psalmilor pare a reitera gestul arhetipal 
al invocării divinității de la o epocă la alta. În literatura ro- 
mână a existat dintotdeauna o predispoziţie a scriitorilor și 
a cărturarilor români spre „psalmodiere”?, adică o atitudine 
şi o disponibilitate estetică ce depășesc sfera strictă a speciei. 
Tonul psalmilor tânjește în nădejdea neclintită după Dum- 
nezeu. Fără să existe o revoltă aspră, există un eu iscoditor 
care cercetează și interoghează, care chiar şi atunci când nu 
primeşte răspunsuri, nu-și pierde cumpătul. Artistul-poer 

reia miturile și adevărurile mari ale umanităţii, refăcând mo- 
delele originare prin două dimensiuni aparent distincte: „e 
vorba, mai întâi, de o riguroasă, aplicată și, mai cu seamă, fer- 
mă conştiinţă a poeziei și, în al doilea rând, de o viziune poe- 
tică, cu alt cuvânt o practică a scriiturii întru totul armonioa- 
să şi de o lămuritoare coerență”. Un dialog oniric cu Hristos 
are loc în Psalmul LXXXVIII, în care poetul se visează întâl- 
nindu-se cu Hristos în același trup: „Isuse, -ntr-o noapte-am 
visat că eram/ Tu mâna mea stângă, eu ochiul Tău drept;/ 
şi că ne rănisem, și că ne duream/ cumplit, fiecare cu-o rană 
în piepr./ Şi eu Te strigam : — Doamne, vino să-mi numeri/ 
aripile sfinte crescute din umeri!.... Se împlinește astfel o uni- 
re cu divinul, întâlnire în care eul uman se metamorfozează 
până la contopire cu Hristos în transcenderea de sine prin 
ardere, sacrificiu și strivirea cărnii. Poetul folosește apelative 
diverse, autentice în relaţie cu Dumnezeu: „Gelosule”, „cel 
Nenumit”, „Neînduratule”, „Osânditule', „Divinule”, „Stăpâ- 


27 Alexandru Andriescu, Psalmii în literatura română, Editura Universităţii 
„Alexandru loan Cuza”, Iaşi, 2004, p. 59. 
28 Julian Boldea, Istoria didactică a poeziei româneşti, Editura Aula, 


Braşov, p. 459, 

ne”, „Părăsitule”, O operă de mare vibraţie lirică este mereu 
deschisă înţelegerii și interpretării, iar scriitorul prodigios 
precum Doinaș, îmbrățișând o tematică diversă, este preocu- 
pat asiduu și de tălmăcirea vocilor poetice în limba română, 
acesta manifestând și preferința către un lirism al esențelor 
pure. 
Îngrijorarea psalmistului are la bază faptul că nu-l poate 
percepe pe Creator decât în limitele carente ale limbajului 
şi conștiinței umane: „Doamne, ai pus în mine prea puţi- 
nă/ lumină nencepută”, (Psalmul LXIV). El nu oboseşte să 
cheme şi să caute la nesfârșit, explorând și privind iscoditor | 
creaţia: „Eşti poate zvonul unui alt văzduh/ sau liniștea cum- | 


plită ce se-ascunde/ în munți și-n cataracte scunde?” (Psa/- 
mul XXIV). În tot ceea ce există, psalmistul simte energia lui 
Dumnezeu, surprinzând gloria Creatorului, a unui Dumne- | 
zeu atotştiutor, care își face cunoscută prezența împărătească | 
în Psalmul LI („Tu, Rege al oștirii mântuite,/ mândria mea | 
din veac și scutul meu”), un Creator care devine axis mundi, 

care ordonează lumea, fiind izvor primordial, rege și stăpân. 
Dumnezeu este dorit de poet ca un partener de dialog, ca un 
apropiat pe care să-l tutuiască, ca un prieten, tinzând spre un | 
dialog personal: „Doamne, aș vrea să-ți spun Tu”, (Psalmul 

V). Dumnezeu nu e doar transcendenţă absolută, inaccesi- 

bilă, ci şi prezență familiară; psalmistul îl cheamă alături de 

el, însă această intimitate mult prea așteptată și dorită îi este 

refuzată: „Aici sunt eu. lar dincolo eşti Tu” (Psalmul EXIX). 
Varietatea temelor abordate se explică, pe de o parte, prin 

sondarea structurilor intime, adânci ale sufletului său, iar 


pe de altă parte prin dorinţa de a strălumina acele zone ale 
gândirii și ale simţirii umane în care se găsesc ascunse codu- 


rile existenţiale ale Fiinţei, deoarece poezia este o necesita- 

te a omului, este suprema libertate a spiritului” Exerciţiul 
poeziei religioase îi apare poetului ca o necesitate spirituală: 
„La fiecare pas greşesc, și sufăr/ verdictul fiecărei clipe. [...] 
/ Dar Tu mă vrei ocnaş: mereu în zeghe/ dungată de păcate 
moştenite,/ sleit, şi vinovat fără de vină/ Neînduratule! ce- 
mi garantează/ că mila Ta nu-i doar un basm, iubirea/ un 
simplu zvon ce-anunță-Apocalipsa?” (Psalmul IV). Autorul 
psalmilor subliniază într-un interviu din anul 1977, la doar 
câteva zile de la publicarea volumului, faptul că „adevărata 
inspiraţie a unei poezii religioase nu ţine de universul livresc, 
de lectură, de o anumită tematică a lumii culturale, ci ţine de 
o anumită tărie sufletească. Un om care nu are sentimentul 
religios, care nu crede că are sentimentul religios, care nu în- 
cearcă să trăiască legătura cu Divinitatea, oricât de bun scri- 
itor ar fi, nu cred că se poate încumeta — sau măcar că are 
dreptul de-a se încumeta — să scrie poezie religioasă.” Ast- 
fel, poezia este teritoriul sensibil al unei revelații aşteptate, 
în interiorul căreia eul empiric și eul poetic se suprapun, își 
identifică orizonturile. Cu excepţia ultimului psalm (C), care 
adoptă tonul laudativ tradițional („Lăudaţi pe Domnul în 
toate ale Sale/ de-a lungu-ntregii voastre vieți,/ în cele mici 
şi-n cele colosale”), ceilalți rămân expresia unei problematici 
interioare a fiinţei, a căutării şi a luptei. În aceşti psalmi există 
o gamă nesfârșită de atitudini lirice, care implică lamentaţia, 
rugăciunea, lauda și iluminarea, nemulțumirea, afirmaţia, in- 
terogația. 
La Doinaș există diverse faze prin care trece omul atunci 
când doreşte să stabilească o relaţie directă cu dumnezeirea: 
% Joan Mihuţ, Stefan Augustin Doinaș, Editura Recif, Bucureşti, 1994, p. 
79, 


30 întoarcerea acasă, Ștefan Aug.Doinaş în dialog cu Emil Şimândan, 
Editura Fundaţiei „loan Slavici”, Arad, 2003, p. 69. 

pe de o parte descoperim incomunicarea, când eul poetic as- 

piră să restabilească o relaţie totală cu sacrul, iar pe de altă 

parte există și o atitudine de indiferenţă, adoptată nu numai 

de Dumnezeu ci și de ființa umană, care ajunge să se între- 

be obsesiv: „Te voi învinge? [...] Ai să mă birui?! (Psal- 

mul LXXIII), făcându-se astfel apel la renunțare, în pofida 

credinței că doar moartea mai poate reînnoda legătura cu 
sacralitatea. Prin căderea în păcat, prin dobândirea credin- 
ței, omul se află într-un câmp de tensiuni care îi maschea- 
ză existența. În această tensiune se nasc și dezechilibre care 
duc fie către acceptarea lumii create, fie către tăgada ei sau, 
intermediar, între una şi cealaltă, după modelul lui Ștefan 
Aug. Doinaș. Imaginile artistice sunt marcate de eforturile 
căutărilor, de nevoia împlinirii, de nevoia ceritudinii căilor | 
spre izbăvire. Poetul întreabă divinitatea în permanență, căci 
adesea întrebările dau mărturie. De un profund dramatism 
este Psalmul LX, în care Doinaș se arată cu degetul în toată 


goliciunea lui. 
Psalmul LXVI este punctul culminant al unor acumulări 
treptate în conștiința poetică: „Când poporul acesta tembel/ 


va plăti pentru tot, pentru toate, ce vei face, Stăpâne, cu el/ 


în teribila Ta bunătate?” În unele cazuri, poetul ia apărarea 
celor păcătoşi, îmbrăcând toate dramele omului, apărându-l 
chiar în vinovăţie, fiind convins că în om sălăsluiește demni- 
tatea divină; în altele, poetul prezintă iluzoriul vieţii, dar şi 
povestea luptei omului cu Dumnezeu. De la Stăpân intan- 
gibil la Părinte iubitor, în Psalmii lui Doinaş, Dumnezeu ori | 
şi-a abandonat creaţia, ori este un aliat al omului creat. Se pot 
identifica aici trei direcţii majore: criza spirituală a omului 


31 Stefan Augustin Doinaş, Psalmi, Editura Litera Internaţional, 2003, p. 


83, 

modern şi desacralizarea lumii, relația Unului cu Multiplu, 
deci a Creatorului cu creatura, şi zbaterea omului între cre- 
dinţă şi rațiune, Martor al unui secol demonic, Doinaș adop- 
tă rugăciunea ca pe o vorbire în gol (vox clamantis in deserto), 
înălțarea ei necunoscându-și adresa. Rugăciunea are o finali- 
tate cognitivă. Este un efort spre apropiere prin cunoaștere, 
iar psalmul devine astfel o meditație interogativă prin care 
poetul încearcă să risipească pâclele, propriile cețuri insinua- 
te în spaţiile infinite, spre a cuprinde și cunoaște divinitatea 
ascunsă. „Ie știu gelos, teribil de gelos/ pe tot ce am, și-adun, 
și strâng în braţe/ aici, când nu 'Te-mbrăţișez pe Tine” (Psal- 
mul II). 

Prin urmare, psalmii lui Doinaș reprezintă un palier dis- 
tinct şi original al evoluţiei speciei în literatura română, în 
care eul liric se roagă necontenit pentru credință, învocân- 
du-L pe Dumnezeu să intervină în mișcările sufletului său. 


Departe de Dumnezeu, ființa psalmistului nu este decât o 
copie slabă a Creatorului. Menirea psalmilor este de a con- 
ţine reprezentări ale lui Dumnezeu, deoarece psalmii înșiși 
reprezintă căutări ale divinului, „căci nevăzutul e ceea ce este 
ca şi cum n-ar fi, ființarea posibilă căzută în stăpânirea ființei; 
acum, imaginea aduce la vedere prezența dominantă, orbi- 
toare a realului, şi nu infrarealitatea transparentă a accesului 
întrevăzut. Ceea ce este cu adevărat nu mai apare, se resoar- 
be în imaginea aparenţei care aduce la vedere realul redus la 
limita realizării sale finale”, psalmistul contopindu-se în 

Dumnezeu. 

Într-o lume a degradării, Doinaș visează la valorificarea 
esenței lăuntrice a omului contemporan: „psalmistul de la 


PN N e] 


*2 Dorin Ştefănescu, Poetica fenomenologică. Lectura imaginii, Ed. 
Institutul European, lași, 2015, p. 195. 

finele secolului XX are «gust» pentru sacru și trăiește cu 
conștiința vie și pregnantă a religiosului, iar aspectul strict 
material, concret al vieţii contemporane este înlocuit cu o 
profundă dimensiune spirituală.” Farmecul acestor psalmi 
vine din puterea de a ÎI reprezenta, de a vorbi și scrie despre 
i Dumnezeu, scoțând în evidenţă nu atât un Doinaș religios, 
i cât mai ales intimitatea evoluției spirituale a unui poet cu 
ochii ațintiți spre cer. Psalmii au menirea nu numai de a-l 
face cunoscut pe Dumnezeu, ci și de a și-l face cunoscut sieși, 
în intimitatea conștiinței care, imaginându-l, ÎI scrie: „Tu n-ai 
să-mi fii, Divinule, aproape/ cât timp, citind ce-am scris, nu 
Te descopăr/ ca literă a mea” (Psalmul XXX). Versurile psal- 
mistului se impun atât prin claritate cât și prin vraja muzicală 
ce se degajă din cuvinte. De la întrebarea din primul psalm 
(„Cum să Te-ntâmpin, Doamne, cu ce rugă?”), până la ulti- 
mul care se vrea un răspuns la această întrebare primordială, 


psalmii par să reflecte lauda închinată lui Dumnezeu, ca o 
concluzie simbolică a întregului traiect liric, dar și o mărturi- 
sire de credinţă a poetului și omului Ştefan Augustin Doinaș. 

Psalmii lui Doinaș conțin un limbaj privilegiat în dialo- 
gurile cu și despre Dumnezeu. Starea de fascinaţie și de cu- 
tremur — de mysterium tremendum et fascinans — care-l face 
să se simtă infinitezimal, starea de dependenţă, de graţie a 
perceperii lui Dumnezeu dincolo de limitele simplei rațiuni 
este un proces de sinergie verticală. În poezie, cuvintele își 
pierd referința directă, obiectuală, dobândind, în schimb, 
pe lângă funcţia intuitivă, și o valență afectivă. Astfel, ima- | 
ginea poetică este o unitate autonomă, un complex unitar | 
de stări. Dumnezeu își face cunoascută taina creaţiei, dar o 


Carmina de Leeuw, Psalmii lui Ştefan Aug. Doinaș, în „Sacrul în poezia 
românească, Studii şi articole”, Editura Casa Cărţii de Ştiinţă, Cluj-Napoca; | 
2007, p. 163. | 

face camuflat, în creaţia însăşi, iar psalmistul nu se limitează 
la un singur tip de cunoaștere, supraraționalul și raţionalul 
nu se exclud reciproc, așa cum nici eul empiric nu-l exclude 
pe cel poetic, În viziunea poetului, nu există un antagonism, 
ci o complementaritate, În dialogul psalmic din întregul 
volum apar dificultăți pe care poetul le-a nuanțat expresiv: 
incomprehensibilitatea lui Dumnezeu și limitarea condiţiei 
umane, aspecte ce sunt îngemănate de vocaţia sacră a poezi- 
ei, Psalmul este discursul predilect al poetului care ÎI evocă 
pe Dumnezeu în relația lui cu acesta. De pe poziția omului 
pieritor, Doinaș conciliază, linişteşte, împacă drama lucidă 
a existenței, percepută ca o dorință de a apăra un cer pe cale 
de şubrezire. Caracter proteic, poetul reflectă în psalmi o in- 
finită gamă de atitudini lirice, într-un ascendent bine dozat 
care implică rugăciunea, lamentaţia, disperarea, nemulțumi- 
rea, pentru a încheia apoteotic prin iluminarea dătătoare de 


slavă. Cu excepţia ultimului psalm care abordează un ton tra- 
dițional laudativ, ceilalți rămân expresia unei lupte interioare 
care întruchipează în unele cazuri forțe dramatice. Autorul 
coboară în străfundul spiritului uman dând expresie poetică 
abisalului. Psalmii au luat naștere din relaționarea instanței 
umane cu cea divină, o relaţie pe baza căreia se construieşte 
sensibilitatea psalmistului, nevoia lui de ascetism, foamea de 


Dumnezeu, extazul, dar şi spaima abandonului ceresc. 

PAUL ŞI LETO II ATREIDES: 


IMAGINI POINTILISTE 


Alexandru PĂTRAȘCU 


CONTEXTUL MITOLOGIC 


Înainte dea începe exegeza propriu-zisă care va argumen- 
ta teza potrivit căreia imaginile personajelor Paul şi Leto II 
Atreides sunt imagini pointiliste, concepute din micro-ima- 
gini care pot părea uneori antagonice şi paradoxale, ne sim- 
țim obligaţi să facem, în doar câteva fraze, fără a intra în de- 
talii deocamdată, o prezentare generală a contextului în care 
apar. Ciclul Dune, creat de Frank Herbert, nu este altceva 
decât saga familiei Atreides de-a lungul a generaţii întregi, 
pe parcursul a mii de ani. Este imperativ ca, de la început, să 
menționăm faptul că ne va fi foarte greu (aproape imposibil) 
să discutăm și să analizăm imaginile atribuite de către autor 
lui Leto II, spre exemplu, fără a face referință la personaje 
anterioare, mai precis Paul Atreides, protagonistul primelor 
două romane din serie. Acest lucru se datorează a doi factori 
primordiali, Primul, probabil cel mai important, este com- 
plexitatea succesiunii întâmplărilor (acţiunii) textului. Toate 
întâmplările se succed într-o ordine caracteristică universu- 
lui Dune, acţiuni ulterioare fiind influențate decisiv de cele 


care au avut loc înaintea lor. 
Al doilea factor este el însuși un paradox, dar înainte de 


ÎN. 

a-l dezbate, trebuie să menţionăm că în biografia lui Frank 
Herbert, scrisă de fiul acestuia, este specificat faptul că per- 
sonajele au fost construite pentru a „[se potrivi] în arheti- 

purile clasice din mitologie.” Cu alte cuvinte, personajele 

pot fi încadrate în marele Monomit, propus de Joseph Cam- 

pbell, cu toate că și alți mitologi, Lord Raglan spre exemplu, 

au propus sisteme asemănătoare de interpretare, Ideea este 

că toate creațiile literare făurite de om de la începuturi, fie 

ele mituri, legende, romane etc, sunt modelate pe baza unor 
arhetipuri inerente psihicului?. Or, ce este un arhetip dacă 

nu, cel puţin privit dintr-un anumit unghi, o imagine pri- 
mordială învestită cu o simbolistică proprie, spre exemplu, 
cu referire la cadrul fizic, geografic, naţional ori intelectual 

al creatorului de mituri, care, până nu demult, nu avea ac- 

ces la cunoștințe din afara microcosmosului său, după cum îl | 
denumește Eliade. „Societăţile arhaice și tradiţionale concep 
lumea înconjurătoare ca pe un microcosmos. Dincolo de ho- | 
tarele acestei lumi închise începe domeniul necunoscutului, 

al nonformatului. Într-o parte, se află spaţiul cosmizat, adică 

locuit și organizat, de cealaltă parte, în afara acestui spaţiu 

familiar, este tărâmul necunoscut şi înfricoșător al demoni- | 


lor, al duhurilor rele, al morţilor, al străinilor; într-un cuvânt, | 
haosul, moartea, noaptea. Imaginea aceasta a unei lumi-mi- 
crocosmos locuite, înconjurate de regiuni pustii asimilate cu 


haosul sau cu împărăția morţilor, a supraviețuit chiar şi în cì- 
vilizaţiile foarte evoluate, ca aceea a Chinei, a Mesopotamiei 


! Brian Herbert, Dreamer of Dune, The Biography of Frank Herbert, Ed. 
TOR, New York, 2004, p, 134, Toate traducerile textelor în limba engleză 
ne aparţin, 


y, Joseph Campbell, Eroul cu o mie de chipuri, Rd. Herald, Bucureşti, | 
2015, p. 263, | 

ori a Egiptului.” Şi când vorbim de „creatorul de mituri” nu 
ne referim la o singură persoană, întrucât mitul evoluează pe 
parcursul generațiilor, fiind transmis pe cale orală. Acest fapt 
este adevărat chiar și când vorbim de mituri de care avem cu- 
noştință datorită descoperii lor, transcrise într-o formă sau 
alta, pe tăblițe, pereții peșterilor, piramidelor ș.a.m.d., întru- 
cât această versiune nu este cea originală și nici ultimă. Până 
în momentul transcrierii lor, povestea unui erou mitologic a 
suferit modificări anterioare, succesive. De altfel, ar trebui să 
luăm în considerare faptul că până acum un secol foarte pu- 
şini, „cei aleşi” — am putea spune, aveau acces la cunoștințele 
necesare pentru a înţelege transpunerea grafică a poveștilor. 
Aşadar, chiar și în momentul în care exista o formă împietri- 
tă, „oficială”, a mitului, aceasta exista, într-un fel, în afara ariei 
de cunoștințe a societăţii, care transmitea istorisirile conform 
tradiției, prin viu-grai. Cea mai accesibilă formă a transmite- 
rii este prin concretizarea a ceea ce se doreşte a fi transmis în 
imagini sau simboluri (cele din urmă nefiind altceva decât 
imagini reprezentative pentru un concept mai vast, pentru o 
idee generală etc.). 


TABLOUL GENEALOGIC 


În ceea ce privește personajele seriei de faţă, situația este 
puţin mai complicată, Cum spuneam, ele pot fi încadrate în 
Monomit, dar, revenind la ideea potrivit căreia eroii sau zeii 
mitici au, în general, o singură caracteristică principală, pen- 
tru a facilita transmiterea mesajului precum și înţelegerea lui, 


* Mircea Eliade, Imagini şi simboluri, Ed. Humanitas, Bucureşti, 1994, 
p. 46, 

personajele romanelor Dune devin mult mai complexe, ajun- 
gând chiar la paradoxul menţionat anterior, care constă în 
existenţa unei bifurcații în ceea ce priveşte imaginile, 

Paul Atreides este tatăl lui Leto II Atreides, dar, cu toa- 
te că în Dune şi Mântuitorul Dunei, Paul parcurge etapele 
eroului de la neofit la epopt, sau de la Paul Atreides la Paul 
Muad'Dib Atreides, imaginea sa se continuă cu fiul său, În 
același timp, are loc o sciziune într-un anumit punct față de 
imaginea lui Leto II Atreides. Astfel, există trei instanțe, un 
soi de Sfântă Treime a imaginilor care conviețuiesc împreu- 
nă şi separat în cadrul textului. Prima instanță are în vedere 
faptul că imaginea lui Leto II provine din imaginea tatălui 
său, a doua că este o continuare a lui, iar cea finală se referă la 
schimbarea de imagine a celor doi. Pentru a vizualiza concep- 
tul, să ne imaginăm două fotografii cu cei doi. (Cei care au 
văzut filmul regizat de David Lynch sau mini seriile Dune şi 
Children of Dune pot vizualiza chipurile actorilor.) O primă 
fotografie, cea a lui Leto II, este imprimată pe hârtie mată, iar 


cealaltă, a lui Paul Atreides, pe hârtie transparentă, de calc. 
Într-o primă fază, focalizarea este direcționată pe fotografia 
de sus, reprezentând personajul principal al întregului an- 
samblu, putându-se totuși distinge o umbră sub aceasta, an- 
ticipând acțiunile ulterioare. Printr-un proces de mitoză, cele 
două fotografii încep încet să se separe, până în momentul 
în care imaginile devin distincte, dar totuși unite de o linie 
subțire, reprezentând continuitatea, Dar, imediat după sepa- 
rarea completă are loc un proces de inversare automată, prin 
care imaginile celor doi își schimbă mediul pe care sunt im- 
primate, Acum, imaginea lui Paul Atreides este imprimată pe 
hârtie mată, imaginea lui Leto II este pe hârtie transparentă 
și suprapusă peste cea de dinainte, De această dată, însă, ima- 

ginea lui Leto H va f un punct de focalizare, iar cea a lui Paul 
Atreides în planul secund, dar care nu mai reprezintă acţiuni 
viitoare, ci umbre, repercusiuni, într-un fel, ale acțiunilor tre- 
cute, Toate cele trei instanțe sunt distincte, cu toate că ele 
conviețuiesc într-o singură unitate, Întreaga machinaţiune 
pictografică prezentată până aici își are locul la polul uneia 
dintre bifurcaţiile imagisticii, 

Cea de a doua ramificaţie a bifurcaţiei are în vedere mo- 
dul în care este construită imaginea lui Leto II, după un sis- 
tem pointilist. În pictură, pointilismul mizează pe iluzie op- 
tică, imaginile fiind compuse dintr-o sumedenie de puncte, 
a căror delimitare poate fi observată de aproape. Dar de la 
depărtare, punctele se recompun în imagini, se dizolvă între 
ele şi creează iluzia generală a unei picturi complete. Similar, 
imaginea de ansamblu a lui Leto II este formată din mulre 
perechi. Acestea (perechile) nu sunt altceva decât imagini 
contrastante care conviețuiesc laolaltă. Această analogie 
funcţionează la fel de bine și când îl aducem în discuție pe 
Paul Atreides. Am stabilit mai înainte că seria Dune a fost 
construită de la început cu o bază puternic mitografică, Paul 
urmărind toate liniile directoare pe care un erou le parcurge 
în miturile antice. Astfel, îl putem considera pe protagonis- 
tul primelor romane drept o imagine formată, la fel ca şi în 
cazul fiului său, dintr-un număr de imagini mai mici, dar care 
nu contrastează între ele, ci se pliază pe etape succesive care 
constituie călătoria inițiatică. 

Primul aspect pe care am dori să îl subliniem, care face o 
legătură imagistică între Paul Atreides și eroul mitului antic, 
este chiar problematica nașterii și familiei sale, În mit, pro- 
tagonistul este întotdeauna fiul unei zeități, fiind conceput 
imaculat sau nu, sau al unui rege. În cazul de față, Paul este 


LE 

fiul unui duce, Leto Atreides. Aici, din nou, se poate face o 
observaţie cu privire la numele tatălui său, care este același cu 
cel al fiului, dar conotaţiile care li se atribuie diferă, deosebire 
care va reieși ulterior, Pentru moment, trebuie să specificăm 
faptul că autorul a ales numele „Leto” pentru a face trimitere 
directă la mitologie. „În mitologia greacă, Leto era mama lui 
Apollo şi Artemis. În Dune, Ducele Leto este bărbat, sexul 
opus bazei mitologice. [Frank Herbert] a spus că a făcut acest 
lucru pentru a sublinia legătura cu feţele lui Janus din roman. 
Janus era un zeu din antichitatea Romană cu două fețe cu | 
barbă, una privind înainte și cealaltă privind înapoi.” În ro- 
man, Ducele Leto are doi copii: Paul, care dobândește, la un 
moment dat, capacitatea de a privi în viitor și sora lui, Alia, 
care se naște cu abilitatea de a privi în trecut, prin toate amin- 
tirile persoanelor care au trăit în familia ei până la început. 
De aici capacităţile vor converge în Leto II. 

De asemenea, împrejurările nașterii lui Paul sunt sau cel 
puţin pot fi considerate anormale. Mama sa, Lady Jessica, 
face parte din ordinul Bene-Gesserit, o „școală antică de an- 


trenament mintal și fizic înfăptuită în principal pentru disci- 
poli feminini”, care dezvoltau un program de reproducere 
controlată pe parcursul mai multor generaţii. Rolul acestui 
program era să îndeplinească o profeție, anume naşterea 
unuci figuri cristice, cunoscută sub denumirea de Kwisatz 
Haderach. Dar întreg, sistemul era controlat și supravegheat 
de căpeteniile cultului, care își trimiteau subalternele pe pla- 
netele marilor case pentru a se căsători cu liderii. Acest lucru 
era înfăptuit în vederea păstrării unei relaţii bune de înru- 
dire între case, finalitatea fiind pacea. Cu ajutorul spice-ului, 


4 Brian Herbert, op, cit., p, 134, 
5 Frank Herbert, The Great Dune Trilogy, Ed. Gollancz, Londra, 1979, p. 
898, 

un condiment râvnit pentru proprietăţile sale diverse în tot 
imperiul galactic, a cărui unică sursă de producere se afla pe 
planeta Arrakis, denumită și Dune, „vrăjitoarele” Bene-Ges- 
serit îşi însuşeau anumite capacități, printre care și un control 
foarte puternic asupra propriului corp, putând chiar să con- 
troleze sexul copilului înainte de naştere, Dar căpeteniile Be- 
ne-Gesserit, în vederea manipulării fondului genetic pentru 
crearea ulterioară a acelui Kwisatz Haderach, nu permiteau 
concubinelor trimise ducilor marilor case să dea naștere doar 
unor copii de sex feminin. 

Aici intervin circumstanțele anormale ale nașterii lui 
Paul, erou de sex masculin. Planul iniţial pe care Lady Jessica 
trebuia să îl înfăptuiască era ca aceasta să aibă „o fată, care 
să fie măritată cu băiatul casei Harkonnen, Feyd-Rautha, so- 
lidificând în acest fel alianțele aristocratice, plasându-le pe 
Bene Gesserit la comanda totală a afacerilor politice din ga- 
laxie”6 Deoarece încalcă legământul și se îndrăgostește de 
Ducele Leto, știind că este foarte important pentru acesta să 
aibă un bărbat ca moștenitor, Jessica dă naștere, fără acordul 
superioarelor, unui băiat, a căruia naștere va „rezulta în răs- 
turnarea ordinii socio-politice”7. Acesta este primul fapt care 
ne îngăduie să afirmăm că imaginea lui Paul Atreides poate 
fi suprapusă pe șablonul mitologic. Cu toate acestea, consi- 
derăm că cea mai potrivită echivalență mitologică a imaginii 
(sau micro-imaginilor) lui Paul va fi cu imaginea lui Moise, 
după cum va reieși ulterior. Acest arhetip al „fiului unic” pare 
să aibă o legătură majoră cu „istorisirea biblică a naşterii lui 
Moise, care este spusă în Ieșirea, Capitolul 118 După cum re- 


6 Fiona Kelleghan (ed,), Classics of Science Fiction and Fantasy Literature, 
Vol, I, Ed, Salem Press, Pasadena, 2002, p. 156, 

7 Ibidem. 

8 Otto Rank, Mitul naşterii eroului. O interpretare psih 


ologică a mitologiei. 

iese din Biblie, Moise este singurul copil de sex masculin care 
supraviețuiește ordinelor Faraonului de a ucide toți băieții 
imediat după naște, fetele fiind cruțate. Paul încă nu a fost 
supus unei încercări de asasinat în acest punct al primului 
roman, dar el aduce o răsturnare de situaţie în ordinea Im- 
periului, pe care Bene Gesserit încercau să o evite, la fel cum 
Faraonul se temea de distrugerea Egiptului de către poporul 
înrobit. „Faraonul aflat la putere a văzut în vis un om bătrân, 
care ținea o pereche de scări, toți locuitorii Egiptului aflân- 
du-se de o parte, iar de cealaltă parte fiind doar un miel de 
lapte, care îi depășea totuși în greutate pe toți egiptenii. Ulu- 
it, regele a cerut îndată sfatul înțelepţilor și astrologilor, care 
au spus că visul însemna că evreilor li se va naște un fiu, care 
va distruge întregul Egipt. Regele a fost cuprins de spaimă 
şi a poruncit imediat omorârea tuturor nou-născuţilor evrei 
din întreaga ţară.” Acest episod din mitologia rabinică pare 
foarte similar cu contextul nașterii lui Paul Atreides. Să nu 
uităm că unele Bene Gesserit, cu ajutorul spice-ului, aveau și 
capacități prevestitoare, care vor fi moștenite ulterior de Alia, 
sora abominabilă a lui Paul Atreides, respectând tropul mito- 


logic al visului prevestitor, în Dune, sub forma unor clar-vizi- 
uni. Dar visul, în ipostaza lui de prevestire sau de „chemare la 
aventură” !0, îi este atribuit lui Paul, înainte ca întreg complo- 
tul pus la cale să se desfășoare, ceea ce întărește teama vrăji- 
coarelor Bene Gesserit. „Paul a adormit și a visat o peşteră de 
pe Arrakis, cu oameni împrejurul lui care se mişcau în lumina 
slabă a globurilor luminoase, Era linişte ca într-o catedrală 
şi el asculta sunetul vag al apei cum curge pic-pic-pic. Chiar 


trad, Monica Medeleanu, Ed. Herald, Bucureşti, 2012, p. 23. 
? Ibidem, pp. 24-25, 


10 y, Joseph Campbell, op, cit, p. 53 şi urm, 

şi cât timp era în vis, Paul știa că şi-l va aminti după trezire, 
Tot timpul îşi amintea visele care erau predicții” Iată cum 
imaginea mitologică a eroului se conturează din ce în ce mai 
mult în jurul lui Paul Atreides. 
Trebuie să menţionăm că acțiunile Jessicăi sunt conside- 
rate greşeli de către căpeteniile cultului Bene Gesserit, Dar, 
după cum subliniază Joseph Campbell, „acesta este un exem- 
plu al uneia dintre căile prin care poate începe o aventură. O 
greşeală — aparent o simplă întâmplare — dezvăluie o lume 
nebănuită, iar individul este atras într-o relaţie cu forțe pe 
care nu le înţelege. Așa cum arăta Freud, greșelile nu sunt în- 
câmplătoare. Ele sunt rezultatul unor conflicte sau dorințe 
suprimate. [...] O greșeală poate schimba un destin” ” Iar în 
cazul lui Paul, „greşeala” pe care o face mama sa declanșea- 
ză întregul complot în care este aruncat, care se va solda cu 
tentativa de asasinat asupra lui și, ca urmare, ridicarea sa la 
rangul de Profet şi salvator al Fremenilor. 


PRAGURILE MITICE 


„Prima etapă a călătoriei mitice — pe care am denumit-o 
«chemarea la aventură» — semnifică faptul că destinul l-a 
chemat pe erou și a transferat centrul său spiritual de gravita- 
ţie din perimetrul societăţii în care și-a trăit până acum viața 
într-o zonă a necunoscutului. Această regiune predestinată, 
în același timp a pericolului și a comorilor, poate fi reprezen- 
tată în diferite moduri: ca un tărâm îndepărtat, un regat sub- 
pământean sau subacvatic sau aflat deasupra cerurilor, o in- 


PN a 

sulă secretă, un vârf de munte semeț sau o stare profundă de 
visare, Însă, este mereu un local fiinţelor stranii polimorfe, al 
zbuciumelor inimaginabile, al faptelor supraumane și al des- 
fătărilor imposibile.”!3 De asemenea, „eroul poate înainta din 
propria sa voință pentru a îndeplini aventura [...] sau poate fi 
purtat sau trimis într-un alt tărâm de către un agent bun sau 
rău. !* Este foarte interesantă suprapunerea aproape exactă a 
evenimentelor care au loc în textul romanului cu descrierea 
pe care Campbell o oferă modului şi locului în care eroul ori- 
cărui mit pleacă în călătorie. kamila Atreides este obligată 
de către Împăratul Shaddam IV să emigreze pe planeta Arra- 
kis (Dune) și să se ocupe de exploatarea spice-ului. Planeta 
deșertică este singurul loc din univers în care se poate găsi 
mirodenia cu proprietăţi geriatrice, fiind produsă de viermii 
de nisip, animale gigantice care tronează întreaga planetă. 
Dar ordinul împăratului a fost dat ca urmare a unui complot 
pus la cale împreună cu Baronul Harkonnen, care și-a con- 
solidat averea și puterea din comerțul cu mirodenia melanj. 
Împreună urmăreau distrugerea casei Atreides, considerată a 
fi un pericol pentru Imperiu, în special datorită previziunilor 
vrăjitoarelor Bene Gesserit, 

Se poate observa de aici că eroul, Paul Atreides în acest 
caz, nu alege să înainteze în aventură din proprie iniţiativă, ci 
este aruncat fără voia sa de către un agent diabolic. Cu toate 
că familia sa bănuiește capcana pusă la cale, nu există loc de 
întoarcere. Astfel, Paul este nevoit să facă faţă tuturor difi- 
cultăților care îi vor ieși ulterior în cale, destinul însă fiindu-i 
cunoscut doar fragmentar. Planeta Arrakis îndeplineşte con- 
diţiile „tărâmului îndepărtat”, cum îl denumeşte Campbell, 


13 Jbidem, p. 61, 
14 Ibidem, 

| fiind accesibilă doar cu ajutorul Ghildei Spațiale. Cu toate 
acestea, este un loc al comorii (mirodenia melanj), în care 
| agenţii străini reprezintă o noutate pentru erou, În acest 
punct, imaginea creată de Paul este cea a ncofitului care pri- 
veşte cu reticență chemarea. 
Dar, la fel ca oricare personaj mitologic care porneș- 
te într-o călătorie neașteptată, fiul ducelui are la îndemână 
ajutoare (multe dintre ele supranaturale) care îl îndrumă și 
instruiesc pentru drumul care urmează. (Să ne amintim doar 
de bătrâna care îl ajută pe Harap-Alb). „Pentru cei care nu au 
refuzat chemarea [imposibil de refuzat, în cazul lui Paul) și 
au întreprins călătoria eroică, primul personaj pe care îl întâl- 
nesc este o figură protectoare (de obicei o bătrânică gârbovi- 
tă sau un bătrân) care îi oferă călătorului amulete cu ajutorul 
cărora se poate apăra de forţele balaurului pe care urmează să 
îl întâlnească.” Aici are loc o uşoară schimbare a imaginii. 
În cazul de față, Paul Atreides are la îndemână mai mult de- 
cât o amuletă sau un obiect magic, iar ajutorul său vine din 
două direcții diferite. În primul rând, având gena unei Bene 
Gesserit, are acces, încă din copilărie, la diferite tehnici ale 
acestora. Antrenamentul îi conferă capacităţi mentale, fizice 
şi spirituale de control asupra propriului corp şi asupra celor- 
alți. Mai mult decât atât, are parte de tutori care îl instruiesc 
atât în artele marţiale precum și în cele ale frumosului. lată 
cum, în acest caz, două imagini distincte ajută la construi- 
rea imaginii eroului, Pe de o parte există microimaginea unui 
| posibil Kwisatz Haderach format de către filosofia Bene Ges- 
| serit, iar pe de altă parte există imaginea unui prinț care are 
| acces la cunoaștere intelectuală şi fizică superioară datorită | 
| 
| 


statutului său, Aceste imagini, chiar de la început încă, devin | 


| '5 Ibidem, pp. 71-72, 

convergente și creează, momentan doar schițat, chipul epop- 
tului în care se va transforma ulterior. 

În schimb, cadoul care poate fi considerat a fi magic, în- 
zestrat cu puteri legendare, îl primește de la Stilgar, căpetenia 
unui trib de Fremeni, care (anticipăm puţin etapele următoa- 
re care conduc la formarea imaginii eroului) îl salvează și îl 
ajută să se integreze într-un trib de indigeni după tentativa 
de asasinare condusă de trupele Sardaukar ale Împăratului, 
Obiectul este un crysknife, un „cuţit sacru al Fremenilor de pe 
Arrakis. Este făurit în două forme din dinții luaţi de la viermii 
de nisip morţi. Cele două forme sunt «fixat» şi «nefixat», 
Un cuţit nefixat necesită să fie în proximitatea câmpului elec- 
tric al corpului uman pentru a preveni dezintegrarea. Cuţi- 
tele fixate sunt tratate pentru păstrare.” Se poate observa de 
ce am putea considera crysknife-ul ca fiind un obiect magic. 
El diferă foarte mult de un cuţit normal. De asemenea, este 
făcut din dinţii unui vierme de nisip (Shai-Hulud) conside- 
rat animal zeificat. Cu toate acestea, obiectul primit are mai 
mult un rol și o putere simbolice, reprezentând acceptarea 
lui Paul Atreides între Fremeni. Tot simbolic, va fi folosit în 
lupta împotriva Baronului Harkonnen. 

Să nu uităm totuși că Paul este încă un neofit care trebuie 
să treacă prin diferite etape, care au rolul de a-l întări fizic, 
psihic și spiritual pentru a-și putea îndeplini destinul. Multe 
ritualuri iniţiatice fac apel la durere sau degradare fizică pen- 
tru a întări puterea mentală și spirituală a novicelui. „Ideea 
că trecerea unui prag, magic reprezintă de fapt trecerea către 
o sferă a renașterii apare simbolizată în toate mitologiile sub 
forma burţii balenei.!” Eroul, în loc să cucerească sau să do- 
16 Prank Herbert, op. cit., p. 899, 

bândească puterea pragului, este înghițit și pare că a murit”!E, 
până în momentul în care are loc „scăparea” sau ieșirea”, con- 
siderată o a doua naștere. De notat că Mircea Eliade observă 
brutalitatea unor asemenea ritualuri, afirmând că „torturi- 
le sunt, în orice caz, echivalentul morții rituale.” Desigur, 
unele ritualuri folosesc chiar și violența fizică, dar sunt cazuri 
în care tortura este mai apropiată de simbolic, folosindu-se 
postul negru pentru un număr de zile sau alte interdicții de 
acest gen. 

În Dune imaginea burţii de balenă este concretizată, în- 
tr-o primă fază, în testul gom jabbar. Cucernica Maică, una 
din căpeteniile Bene Gesserit, îl supune pe Paul la acest test, 
la care sunt supuse toate femeile din ordin la un moment dar, 
pentru a-i testa abilităţile învăţate pe parcursul anilor de an- 
trenament. Ajuns în fața ei, Cucernica Maică îi intinde lui 
Paul „o cutie cubică, verde, de metal cu latura de aproxima- 
tiv cincisprezece centimetri. A întors-o și Paul a observat că 
o față era deschisă — neagră și ciudat de înspăimântătoare. 
Lumina nu putea penetra acea întunecime."% Testul constă 
în ținerea mâinii în acea cutie până când i se permite novi- 
cei să o retragă. Este totuși o experienţă periculoasă, întrucât 
testul se finalizează ori cu îndurarea durerii cauzate de cutie 
Și supraviețuirea, ori cu moartea. Examinatorul ţine în per- 
manență la gâtul „candidatului” „gom jabbarul, [...] un ac cu 
o picătură de otravă pe vârf” În cazul în care neofitul își 
retrage mâna înainte de a-i fi permis, va fi înţepat. Cu mâna 
în interiorul dispozitivului și cu acul Cucernicei Maici, Paul 


Joseph Campbell, op. cit., p. 92, 

„credea că simte pielea înnegrindu-se pe mâna în agonie, car- 
nea arzând și desprinzându-se până când rămân doar oasele 
carbonizate,”?? 

Două observații, care ajută la conturarea imaginii mito- 
logice a personajului, putem face cu privire la vorbele Cu- 
cernicei Maici după ce îi permite lui Paul să-și retragă mâna 
nevătămată. „Nicio fată nu a reușit vreodată să îndure atât, 
Trebuie că mi-am dorit să eșuezi."2 În primul rând are loc o 
inversare a sexelor. Prin ritualurile de iniţiere, de regulă, sunt 
trecuți doar băieţii. Aici, însă, testul a fost conceput pentru 
fete. Cu toate acestea, acum există un băiat (Paul) care este 
testat, demonstrând încă o dată faptul că el nu este un per- 
sonaj normal, ci a-normal. În al doilea rând, trebuie luată în 
considerare tenacitatea înnăscută a acestuia, calitate demnă 
de un erou mitologic. În fața faptului că testul a fost mai lung 
decât de obicei, Cucernica Maică dorindu-și ca băiatul să 
eșueze, căpetenia Benne Gesserit devine ea însăși un obsta- 
col, un „gardian al pragului” care îi pune piedici eroului, un 
soi de Sfinx, în faţa căruia eroul nu cedează. 

Un al doilea prag este chiar deșertul planetei Arrakis. În- 
tr-una din seri, trupele Sardaukar ale Împăratului Shaddam 
IV, cu ajutorul unui agent Harkonnen infiltrat printre oame- 
nii de vază ai familiei Atreides, reușesc să penetreze castelul 
ducelui și să îl captureze. Cu toate că ordinele erau de elimi- 
nare a întregii familii, Doamna Jessica și Paul reuşesc să eva- 
deze cu un ornizhopter (aparat de zbor). Văzându-se nevoiți 
să scape de cei care îi urmăreau, ultimii membri ai Atreizilor 


intră într-o furtună de nisip, pierzându-se în deșert. Cu apa- 

ratul de zbor defect, cei doi încearcă să găsească o ieşire din | 

deşert, dar sunt găsiți de un grup de Fremeni, în fruntea căro- 
ra se afla Stillgar, căpetenia tribului. Acest episod aduce, din 
nou, în minte imaginea găsirii lui Moise, Ca să scape de ordi- 
nele Faraonului, pruncul Moise este pus într-un coș de rafie 
şi lăsat să plutească pe râu, fiind găsit, în cele din urmă de fiica 
faraonului. Evident, Paul și Jessica nu au coborât pe râu, ci au 
fost nevoiţi să se ascundă în furtunile deșertului, dar au fost 
găsiți de o persoană cu sânge nobil, iar Paul se va îndrăgosti 
ulterior de Chani, fiica unui planetolog foarte respectat de 
către Fremeni. Deși se va căsători în mod oficial cu Irulan, fii- 
ca Împăratului, pentru a-și consolida tronul în Galaxie, Paul 
decide ca Chani, o Fremen, să fie cea care îi va naște pe urma- 
şii săi, Leto II și Ghanima. Din nou, o legătură foarte puter- 
nică cu arealul mitologic. Eroul „se căsătorește cu o prințesă 
(Irulan, soţia lui doar în nume, este fiica Împăratului Shad- 
dam Corrino. Mama copiilor lui Paul, Chani, este și ea fiica 
unei figuri conducător pentru Fremeni, Liet-Kynes).2* Dar 


şi aici există o anumită divergență. „Hegemonia smulsă de 
la dușmani, libertatea smulsă prin viclenie de la monstrul cel 
rău, energia vieţii eliberată de la muncile impuse de tiranul 
Încleștare — toate acestea sunt simbolizate de o femeie. Ea 
este fecioara pentru care au fost uciși nenumărați dragoni, ea 
este mireasa răpită de la tatăl gelos, fecioara scăpată de dorin- 
țele pretendentului profan. Ea este «cealaltă parte» a erou- 
lui însuși — căci «fiecare este deopotrivă amândoi». Pe de 
o parte, fata răpită de la împărat este Irulan, fiind salvată în 
același timp de căsătoria cu unul dintre membrii moștenitori 
ai Casei Harkonnen, Ea întărește tronul lui Paul, dar nu ea 
este „jumătatea sa”, De cealaltă parte stă „adevărata” fecioară: 

Chani. Ea este, de fapt, aleasa şi cea care va da naștere moş- 
tenitorilor, lar balanţa, de care vorbește Campbell, dintre 
Chani şi Paul Muad'Dib Atreides se concretizează în Leto II 
şi Ghanima, a doua pereche de feţe ale lui Janus, dar care va 
suferi anumite modificări, 

Probabil întâmplarea care evidenţiază cel mai bine legă- 
tura lui Paul cu imaginea lui Moise este salvarea Fremenilor, 
Chiar din momentul în care fiul ducelui ajunge pe planetă, 
Fremenii care trăiau în orașe și cei liberi care trăiau în adân- 
cul deșertului îl recunoșteau ca salvator. Chiar înainte de a i 
se adresa cineva, Paul visase că este strigat cu apelativul Mu- 
ad'Dib, ceea ce se întâmplă într-adevăr. Înainte de a fi găsiți 
în deşert, singurul animal pe care îl vede Paul (în afară de 
viermii de nisip gigantici care îi vânau pe cei doi fugari) a fost 
un şoarece de deșert, „creatură admirată de Fremeni pentru 
abilitatea sa de a supraviețui în deșertul deschis.” După ce 
a trecut toate testele inițiale pentru a putea fi primit printre 
Fremeni, fără să ştie, își alege numele de Șoarece al Deșertu- 
lui, care, tradus în limba Fremenilor devine Muad'Dib. Încă 
o dovadă a destinului și a puterii prevestitoare a visului. Din 
acest punct, Paul Muad'Dib urmează drumul ascendent al 
destinului său de a fi văzut ca Profet de către Fremeni şi de 
a conduce la eliberarea acestora de sub tirania familiei Har- 
konnen. Popor înrobit — deșert — Profet — salvare: figurile 
sunt aproape identice cu cele ale episodului biblic amintit. 

Precum eroul mitologic, Muad'Dib este supus unei ale- 
geri. Dar aici are loc o inversare față de tiparul inițiatic, o 
ruptură bruscă și oarecum neașteptată. Într-una din transe- 
le de saturație cu melanj, Paul poate să vadă toate viitorurile 
posibile, iar cea mai bună cale prin care Galaxia nu ar ajunge 


26 Frank Herbert, op. cit., p. 904. 

la autodistrugere i-ar cere să devină un zeu încarnat în ap 
ispăşitor. Sacrificiu prea mare pentru Muad'Dib, acesta refu- 
ză Calea de Aur şi rămâne la stadiul de Profet. În urma unui 
accident orbește şi pleacă în deșert pentru a muri în spiritul 
tradiției Fremenilor. Pentru un timp i se pierde urma și se 
presupune că ar fi murit, dar se întoarce fără a fi recunoscut. 
Aici există acea continuitate pe care am menționat-o ante- 
rior. Cu toate că el refuză să devină liderul şi zeul Galaxiei, 
rolul este preluat de fiul său, Leto II Atreides. Acesta nu mai 
urmăreşte toate etapele preliminare ale eroului prin care a 
trecut tatăl său, ci preia ștafeta din acest punct. 

Într-o transă de suprasaturație cu melanj, Leto II este ca- 
pabil, la fel ca tatăl său, să pătrundă în zona din care viitorul 
este vizibil, dar, spre deosebire de Paul, acceptă sacrificiul 
care impune transformarea treptată într-un vierme de nisip. 
Forma incipientă a acestor viermi este păstrăvul de nisip care, 
spre deosebire de echivalentul său adult, preferă mediul acva- 
tic sau cel puțin zonele cu umiditate mai ridicată, otrăvitoare 
pentru viermele de nisip. Datorită suprasaturației celulelor 
sale cu spice, Leto II reuşeşte unificarea cu un păstrăv de nisip, 
atrăgându-l în mediul acvatic, imagine cu puternică încărcă- 
tură simbolică. „Apele simbolizează suma universală a virtu- 
ților; ele sunt fons et origo, rezervorul tuturor posibilităților 
de existență; ele precedă orice formă și susțin orice creație.” 
Pentru a-și putea îndeplini destinul, Leto II este nevoit să se 
întoarcă în mediul incipient, căpătând astfel imaginea incre- 
atului, a unui încă ne-creat. Forma sa umană este distrusă, 
locul ei fiindu-i cedat unui hibrid om-vierme. „Simbolismul 
Apelor implică atât Moartea, cât și Renaşterea. Contactul y 
apa comportă totdeauna o regenerare: pe de o parte, pentru 


27 Mircea Eliade, op. cit., p. 187. 

că disoluția este urmată de o «nouă naștere», pe de altă par- 
te, pentru că imersiunea fertilizează și amplifică potențialul 
vieţii. *% Umanul, în cazul lui Leto II, dispare, iar din rămă- 
şițele a ceea ce a fost (re)naşte o nouă formă a individului, o 
formă supra-umană, întrucât viermele de nisip este imaginea 
unui zeu pentru Fremeni. Astfel, noua imagine a lui Leto II e 
învestită cu o valență duală: om, pe de o parte, pe de alta ne- 
om. În combinaţie, cele două vor forma întregul, culminând 
cu imaginea Zeului Împărat, sugerându-se o puternică ima- 
gine cristică: „Leto va conduce omenirea prin acea grădină 
timp de cel puţin patru mii de ani.” 


STRUCTURA IMAGINALĂ 


Dar pentru a ajunge la apoteoza finală, este nevoie de o 
unire gradată a părților, imaginea lui Leto II schimbându-se 
pe parcursul a mii de ani, dar nu doar pe plan fizic. Noua 
formă va avea efect și asupra psihicului. „Leto şi-a dat seama 
că tatăl său nu vorbea de schimbări fizice. Ambii ştiau care 
vor fi consecinţele fizice: Leto se va adapta mereu şi mereu; 
pielea-care-nu-era-a-lui se va adapta mereu şi mereu. Imbol- 
dul evolutiv al fiecărei părți se va contopi cu cealaltă și doar o 
singură transformare va emerge. Când metamorfoza se va fi 
terminat, dacă se va termina, o creatură de proporţii se va ivi 
în univers — și acel univers îl va venera. Nu... Paul se referea 
la schimbările interioare, gândurile și deciziile care se vor re- 
flecta asupra celor care îl venerează" 


% Ibidem, p, 187-188. 

Două imagini concludente, care vorbesc de la sine, do- 
vedesc nu doar continuitatea și suprapunerea tată-fiu, ci și 
legătura dintre imaginarul personajelor și figurile mitologi- 
ce. Într-o secvență în care Paul este personaj central, are loc 
o încăierare între cei doi și un grup de Fremeni, finalizată în 
următoarea imagine: „Leto stătea lângă tatăl său. «Când 
Shai-Hulud vorbeşte, voi vă supuneți», spuse Leto.” Este 
un detaliu aparent nesemnificativ individual, dar este pus în 
corelație cu o altă imagine care apare la sfârșitul romanului. 
Să nu uităm că până în acest punct, Leto II nu și-a consolidat 
locul la conducerea Imperiului, tatăl său fiind considerat încă 
liderul spiritual al Fremenilor. Reversul imaginii — oglindi- 
rea în ce a fost şi ce va fi a întregului ansamblu — va fi pictat 
la ceremonia de investire a noului conducător, unde „Leto 
stătea pe Tronul Leului acceptând omagiile tribului. Ghani- 
ma stătea lângă el, cu o treaptă mai jos. [...] Un vas canopic 
gigantic conținând apa lui Muad'Dib ocupa un loc de onoare 
lângă cotul lui drepr."* Conform obiceiului Fremenilor, tru- 
purile celor morţi erau secate de toată apa, obicei rezultat din 
condițiile deșertice ale planetei Arrakis. Imaginea puternică 
sugerează preluarea atribuţiilor tatălui de către fiu, existând 
totuși o continuitate între cei doi. În plus, apa care a aparți- 
nut lui Muad'Dib nu este plasată într-un bazin de colectare 
a apei, conform obiceiului, ci este ținută într-un vas mortuar, 
suferind o schimbare a vechilor tradiții odată cu sosirea no- 
ului conducător, Imagine biblică în sine, întrucât urmărește 
diferențele de conduită dintre Vechiul şi Noul Testament. 
Legătura dintre imaginea lui Leto II, Paul şi imaginea Trì- 
nității este sugerată, dacă nu chiar expusă explicit, de însuși 


Ibidem, p. 846, 

Zeul Împărat: „[...] într-un fel special eu sunt tatăl meu, [...] 
că pot să vorbesc cu vocea și personalitatea tatălui meu, că 
amintirile sunt exacte, needitate și veșnice.” Imaginile celor 
doi sunt în acest caz suprapuse, 

Dualitatea paradoxală a lui Leto II este formată din două 
imagini diametral opuse: prima este cea a unei ființe androgi- 
ne, cealaltă a unui organism asexuat, Anterior, am menţionat 
că un indiciu cu privire la androginia Zeului Împărat este de 
natură onomastică. Înainte de a se uni cu păstrăvul de nisip, 
Leto II era persoană de sex masculin, cu toată că numele său 
era al unei zeități de sex feminin din mitologia greacă. „Idaho 
şi-a amintit multitudinea din Leto — bărbat și femeie deopo- 
rivă. 3% De altfel, caracterul androgin a fost asociat cu zeita- 
tea în aproape toate miturile. „Diviziunea Substanțelor, scrie 
Eliade, a început în Dumnezeu și s-a continuat progresiv 
până în ființa umană, separată pe această cale în două — băr- 
batul şi femeia. De aceea unificarea Substanţelor trebuie să 

înceapă în om și să se înfăptuiască din nou pe toate planurile 
fiinţei, inclusiv în Dumnezeu. În Dumnezeu nu mai există 
Diviziune, căci Dumnezeu este Tot și Unu." Unele curen- 
te gnostice consideră că „Cristos unificase sexele în propria-i 
natură”%, un alt posibil detaliu care ar încadra imaginea lui 
Leto II Atreides în complexul arhetipal al ţapului ispăşitor. 
La nivel metaforic, androginia ar putea fi considerată ca 
uniune a două elemente opuse, dar nu doar în ceea ce priveş- 
te natura sexuală, Tatăl său, Paul Muad’ Dib, avea capacitatea 
preștiinţei, iar Alia, mătușa lui Leto II, avea acces la toate cu- 


3 Frank Herbert, God Emperor of Dune, Ed. ACE, New York, 1987, p. 28. 

34 Ibidem, p. 101. 

35 Mircea Eliade, Mefistofel şi Androginul, Ed. Humanitas, Bucureşti, | 
1995, p.96, | 
36 Jbidem, p, 97, | 

noştinţele trecutului pe linie feminină, deci avea „puterea” 
de a vedea în trecut, Acestea două se recombină 4 în Zeul Îm- 
părat, „Nu vei vedea prea mult din nicio cale decât dacă ești 
Janus, privind simultan î inapoi și înainte”, afirmă Leto II, 
„eu sunt Janus amplificat de un miliard de ori” „Sunt an- 
drogine zeitățile masculine sau feminine prin excelenţă, ceea 
ce este explicabil dacă ținem seama de concepţia tradiţională 
potrivit căreia nu poți fi ceva desăvârșit dacă nu ești simultan 
şi opusul respectivei calități, sau, mai exact dacă nu ești în ace- 
laşi timp mai multe lucruri." Leto II nu duce lipsă de calități 
antagonice, rezultate din uniunea umanului cu Shai-Hulud. 
„Mult timp după ce mi-am pus pielea păstrăvului de nisip, 
m-a încercat senzaţia de foame, afirmă Leto. Ocazional în- 
cercam să mănânc. Stomacul meu respingea mâncarea de cele 
mai multe ori. [...] Acum ingerez doar substanţe uscate care 
conțin uneori puțină mirodenie."“ Se poate observa cum 
cele două jumătăți ale sale, opuse, încearcă să convieţuiască. 
Mai mult decât atât, la un moment dat, partea umană a lui 
Leto II lăcrimează: „Când lacrimile atinseră platoşa, mănun- 
chiuri de fum albastru începură să erupă. Simţea arsura şi era 
recunoscător pentru durere.” Senzaţia de arsură se datorea- 
ză faptului că pentru natura — în parte — a viermelui de nisip 
apa reprezintă un element otrăvitor. 
După unificarea cu păstrăvul de nisip, Leto II îşi pierde 
abilitatea de procreaţie, sugerând o imagine a asexualității. 
De altfel, pierderea organelor genitale are o puternică legătu- 


37 Frank Herbert, op, cit., p, 258. 


38 Ibidem. 

ră cu mitul lui Osiris, dar nu este singura conexiune pe care 
o putem face, La fel ca și în mit, unde Osiris se căsătorește 
cu sora sa, Isis, Zeul Împărat se căsătorește cu Ghanima. Evi- 
dent căsătoria este doar formală, întrucât Leto II nu putea 
să procreeze datorită lipsei organelor genitale, În mit, Osiris 
este ucis în urma unui complot pus la cale de fratele său, Seth, 
care îi sfâșie trupul în paisprezece bucăți. Isis reușește să le 
găsească aproape pe toate și să le îngroape ritualic în părți 
diferite. Cu toate acestea nu reușește să îi găsească organele 
genitale. Două conexiuni puternice putem face aici cu ima- 
ginea Zeului Împărat. În primul rând, pierderea organelor 
genitale este un factor al uniunii om-animal sacru. Dar legă- 
tura simbolică între imposibilitatea de procreare și pierderea 
membrului genital al unui zeu al fertilității (Osiris fiind cel 
care îi învață pe egipteni cum să cultive grâu, orz și struguri“) 
este evidentă, emascularea jucând un rol simbolic de pierdere 
a cunoştinţelor transmise. În Dune, pe parcursul mileniilor 
în care Leto II este împărat, planeta Arrakis cunoaște o trans- 
formare. Dintr-o planetă deșertică, devine una înfloritoare, 
de nerecunoscut. Deși la prima vedere fertilitatea ar fi bene- 
fică, ea distruge singura sursă a melanjului: viermii de nisip, 
care nu puteau prolifera decât într-un mediu deșertic. Astfel, 
Leto II rămâne singurul vierme de nisip. Dar, în urma unui 
complot anticipat, Împăratul este asasinat, iar din trupul său 
sunt eliberați păstrăvi de nisip, în care vor fi prinse perma- 
nent fragmente ale conștiinței sale. La fel ca Osiris, Leto H 
devine un zeu împrăștiat pe întreaga planetă. 
În ceea ce privește tipul de reproducere, ar putea părea 


că este o procreare a unei fiinţe androgine, „Fiinţe divine ne- 

utre sau feminine, scrie Eliade, procreează singure. Această 
partenogeneză implică androginia.” Nu este însă la fel şi în 
cazul de față. Reproducerea asexuată are loc prin spori sau 
prin divizare. lar Leto II, înainte de a muri, se definește drept 
„zeul divizat. % I se poate atribui, astfel, o reproducere ase- 
xuată și chiar un stadiu asexuat al ființei care convieţuiește 
în imaginea persoanei lui Leto II cu echivalentul opus, cel al 
androginului. 


După cum a mai fost afirmat, personajele ciclului Dune 
sunt construite după o schemă care este departe de a fi sim- 
plă. Aproape niciun personaj, fie el secundar, terțiar sau 
principal, nu are doar o singură dimensiune. Paul și Leto II 
Atreides sunt, în același timp, un singur personaj și două se- 
parate. Imaginile lor, în orice ipostază le-am privi, nu sunt 
unidimensionale, ci construite conform tehnicii pointiliste, 
din multe micro-imagini care în ansamblu reprezintă un tot, 
dar privite de aproape devin individualizate și individualiza- 
bile, doar în acest mod putând fi analizate pentru a revela 


imagistica întregului personaj. 

